
EDITORIAL 


ROST 





A doua răstignire 


Pentru prima dată în România post-ceaușistă, o acțiune culturală! a tost 
cenzurată pe motive politice. La Iași, acolo unde s-a putut juca o piesă ca 
„Evangheliştii“, de Alina Mungiu-Pippidi - în care este jignită 
sensibilitatea religioasă a creștinilor -, a fost închisă o expoziţie în care 
erau evocate şase mari figuri ale rezistenţei anticomuniste prin credință: 
leromonah Arsenie Boca (Supranumit „Sfântul Ardealului“), Arhimandrit 
Arsenie Papacioc, leroschimonah Daniil Teodorescu (pseudonim literar 
Sandu Tudor), Preot Gheorghe Calciu-Dumitreasa, Valeriu Gafencu 





Claudiu Târziu 





Dobrincu, directorul Arhivelor Naţionale, şi 

Alexandru Florian, directorul executiv al In- 
stitutului Naţional pentru Studierea Holocaustu- 
lui din România. Făptuitorii: Ladislau Csendes, 
preşedintele Colegiului CNSAS, şi Virgil Târău, 
vicepreşedinte al Colegiului CNSAS. Nu degeaba 
s-au găsit aşa bine, o fi contat şi faptul că nici unul 
dintre ei nu e ortodox. 

Primii doi i-au acuzat, în presa locală, pe or- 
ganizatorii expoziției că „fac imagine unor legio- 
nari“3. Exact cu eticheta de legionari au fost băgaţi 
în puşcărie mii de oameni nevinovaţi, sub comu- 
nişti, doar pentru că îşi iubeau țara şi credeau în 
Dumnezeu. Mulţi dintre ei nici nu cunoşteau vreun 
legionar, darămite să fie ei în Mişcare. Cu aceeaşi 


] nstigatorii acestui abuz incredibil sunt Dorin 


(venerat ca „Sfântul Închisorilor“) şi loan Ianolide, autorul 
cutremurătoarei cărți Întoarcerea la Hristos. 


etichetă (sau cu variațiile „fascist“ şi „antisemit“), li- 
pită de noii kominternişti, este azi cenzurat un 
Paul Goma, sunt diabolizaţi intelectualii care nu 
intră în frontul eurosocialist şi, iată, sunt răstigniți 
pentru a doua oară martirii închisorilor comuniste. 

Virgil Țârău, activat de resorturile intime 
prin care este legat de Dobrincu şi de o întreagă 
pleiadă de istorici care încearcă să rescrie istoria 
în chip „democratic“ (cum odinioară alde Roller), 
a cerut, în Colegiul CNSAS, retragerea instituţiei 
dintre organizatorii expoziției şi totodată scoate- 
rea din circuitul public a celor 120 de documente 
şi fotografii din dosarele Securităţii pe care le fur- 
nizase, în copie, pentru expoziție. Şi sub presiu- 
nea lui Ladislau Csendes, Colegiul a aprobat, de 
teama unui scandal de tipul celui de la ICR New 
York. 

Evident, motivul oficial este o chichiţă biro- 
cratică trasă de păr: CNSAS renunță la colabora- 
rea cu Muzeul Ialomiţa pentru că nu a fost infor- 
mat la timp de traseul expoziției în țară. Dar ex- 

(continuare în pag. 5) 


1 Expoziţia itinerantă „Destine de martiri“, vernisată deja la Slobozia, Vaslui şi Iaşi. La Iaşi a fost deschisă la 
14 august şi închisă forțat la 27 august, în ciuda faptului că a avut un număr-record de vizitatori şi era progamată 


să rămână în capitala Moldovei până la 10 septembrie. 


2 „Ziarul de Iaşi“, care ne-a refuzat dreptul Ia replică, pe care îl publicăm în paginile următoare. De altfel, a fost 
singura publicaţie care a prezentat tendenţios faptele, probabil şi pentru că Dobrincu este colaborator 
al cotidianului şi pentru că acolo scrie un apropiat al acestuia, Adrian Cioflâncă, primul care, pare-se, a fost 


„indignat“ de expoziţie. 


3 Organizator principal: Muzeul Judeţean Ialomiţa. Colabortatori: Consiliul Naţional pentru Studierea Arhivelor 
Securităţii (CNSAS) şi Asociaţia ROST, editorul revistei de faţă. Gazda ieşeană: Complexul Muzeal Moldova. 

4 Unde organizatorii au fost acuzaţi aiurea de propagandă nazistă, pentru că au pus o zvastică pe crupa unui 
ponei roz. Scandalos cu adevărat era altceva: expoziţia ataca simboluri ale credinței creştine. Dar asta a trecut în 


plan secund, prin grija presei noastre. 

Falsul scandal din 
jurul expoziţiei 
„Destine de martiri“ 


În „Ziarul de Iaşi“, ediţia de vineri, 15 august 
2008, sub titlul „Scandal naţional cu acuzaţii de 
legionarism pornit de la o expoziţie din Iaşi“ şi 
sub semnătura dnei Ioana Popa, a fost publicat 
un articol alarmist, care induce în eroare opinia 
publică şi provoacă prejudicii de imagine Asocia- 
ției ROST. Am trimis ziarului un drept la replică, 
pe care ni l-a refuzat. Publicăm în continuare câte- 
va fragmente lămuritoare din acel text. 

1. Autoarea articolului scrie: „...Asociația 
ROST, considerată de unii istorici de extremă 
dreapta, tilolegionară, personajele-cheie ale ex- 
poziției fiind, spun acuzatorii, alese în conse- 
cință“. 

Referitor la prima parte a frazei „acuzatorii“ 
(aşa, ne întoarcem în anii '50) trebuie să producă 
un argument cât de firav în sprijinul acestei ale- 
gaţii. Asociaţia ROST este o organizaţie neguver- 
namentală înregistrată legal în România, organi- 
zaţie culturală şi educativă, neimplicată politic în 
nici un fel. Numai în regimul comunist se punea 
semnul de egalitate între fascism/legionarism şi 
cei care promovau o cultură creştină şi naţională. 
ROST promovează valori naţionale, nu „idei și 
oameni care au activat în mișcarea legionară“. Se 
întîmplă ca un Mircea Eliade, un Constantin Noi- 
ca, un Petre Ţuţea, un Radu Gyr sau un Ernest 
Bernea (ca mai toată elita interbelică) să fi avut o 
legătură cu Mişcarea Legionară, dar ce să facem, 
să nu-i mai pomenim, în ciuda uriaşului lor aport 
la cultura naţională, de teamă să nu fim acuzați 
de legionarism? Asta ar fi nu numai contrapro- 
ductiv pentru o cultură care, să recunoaştem, nu 
dă pe dinafară de valori, ci şi o prostie ideologică 
pe care nu o putem asuma. [...] 

În a doua parte a frazei, „acuzatorii“ susţin 
că „personajele-cheie“, recte Părintele Arsenie 

















Boca, Părintele Arsenie Papacioc, Părintele Da- 
niil (Sandu) Tudor, Părintele Gheorghe Calciu- 
Dumitreasa, Valeriu Gafencu şi loan Ioanolide, ar 
fi fost alese să fie evocate în expoziţie pentru că 
au fost legionari. Întâi, sunt dovezi clare că Pr. Ar- 
senie Boca şi Sandu Tudor nu au avut de-a face cu 
Mişcarea Legionară, ultimul fiind chiar un adver- 
sar redutabil al ei, ca publicist. Doi, Gheorghe Cal- 
ciu, Valeriu Gafencu şi Ioan Ianolide au fost 
membri ai „Frăției de Cruce“, nu ai Mişcării Legio- 
nare, şi, după cum s-ar cuveni să ştie istoricii ale 
căror păreri apar în acest articol, „Frăția de Cru- 
ce“ era o organizație de educaţie pentru elevi, fă- 
ră acţiuni politice propriu-zise. Acum, dacă dl 
Dorin Dobrincu şi d Adrian Cioflâncă au fost pio- 
nieri în timpul comunismului, înseamnă că ei 
sunt şi astăzi nişte comunişti feroce? [...] 

Părintele Arsenie Papacioc este singurul 
care a făcut parte din Mişcarea Legionară, dar de 
câteva zeci de ani s-a dedicat exclusiv slujirii lui 
Dumnezeu, iar astăzi este considerat unul dintre 
cei mai mari duhovnici ortodocşi români în viață. 
Apropo, frumos cadou a primit, prin acest atac, 
de ziua sfinţiei sale (a împlinit 94 de ani la 13 
august a.c.). 

2. Autoarea articolului redă următoarea de- 
claraţie a dlui Dorin Dobrincu: „Este vorba de- 
spre o manipulare directă. Aceste persoane nu au 
intrat ca democrate în închisoare și nici nu au 
ieşit democrate. Au fost închise pentru un crez 
politic, şi nu unul religios.“ 

Prin această expoziţie, organizatorii nu au 
pus în discuţie opţiunile politice a celor evocaţi şi 
nu le apreciază calitățile democratice, ci s-au 
oprit doar la mărturisirea lor de credință. Pentru 
că toţi se află în Martirologiul întocmit de o comi- 
sie mixtă a Bisericii Ortodoxe Române şi a princi- 
palelor denominaţiuni creştine de la noi. 

3. „Pe de altă parte, însuși conținutul acestei 
expozitii este unul pe care noi îl privim cu con- 
sternare. A face imagine unor persoane care au 


Editorial 


poziţia a fost montată în principalele muzee ale 
oraşelor alese, nu în vreo toaletă publică, ori în 
vreun sediu de partid, ca prestigiul sau „imparţia- 
litatea“ CNSAS să sufere. Atunci, atitudinea sa ar 
fi fost justificată. Altminteri, motivul invocat e 
doar un pretext pueril. Să vedem ce alte motive 
pentru a nu continua drumul expoziției va găsi 
Colegiul CNSAS dacă Muzeul îi va propune să sta- 
bilească împreună traseul. 

Fără contribuţia CNSAS, expoziţia „Destine 
de martiri“ devine inconsistentă - pentru că ea 
demonstra şi cum au fost urmăriţi, anchetați şi în- 
temnițați câțiva trăitori ai Ortodoxiei - şi va fi în- 
chisă, deşi era programată să mai ajungă în câte- 
va oraşe din țară. 

Tărăşenia ridică şi alte întrebări: poate 
CNSAS să ţină, în mod legal, sub obroc documen- 
te pe care le-a făcut deja publice? Are CNSAS drep- 
tul de a folosi discreţionar dosarele întocmite de 
fosta Securitate? 


activat în extrema dreaptă românească este un 
lucru de neacceptat“, a declarat, la rându-i, fără să 
fi văzut expoziţia, dl Alexandru Florian, directo- 
rul executiv al Institutului Naţional pentru Stu- 
dierea Holocaustului din România. [...] Expoziţia 
nu a încercat să reliefeze implicarea politică a 
celor şase persoane, ci: A. să sublinieze metodele 
de urmărire şi încadrare informativă ale Securită- 
ţii, şi B. să reflecte concepții și idei spirituale ale 
celor evocaţi, din care se vede, între altele, că nu 
corespund extremismelor epocii. Cu alte cuvinte, 
expoziţia se referă Ia şase conştiinţe teologice, la 
şase trăitori ai credinţei ortodoxe, urmăriţi de Se- 
curitate şi prigoniţi pentru credință, nu la şase ex- 
ponenţi ai unui curent politic. [....] În nici unul din 
materialele de prezentare a expoziţiei nu există 
nici un rând de propagandă legionară. [...] În le- 
gătură cu declaraţiile d-nilor Dobrincu şi Florian, 
Asociaţia ROST îşi rezervă dreptul de a-şi apăra 
reputaţia în instanță. [...] 


Cu nădejdea că m-am făcut înţeles şi că nu 
veţi ignora ideologic acest drept la replică, Clau- 
diu Târziu, preşedinte al Asociaţiei ROST 


(urmare din pag. 3) 


Reţineţi că expoziţia nu cade sub incidența 
nici unei legi şi că numele cărora le este dedicată 
figurează în Martirologiul întocmit de Bisericile 
creştine din România şi în Raportul Tismăneanu. 
Ei sunt acum prigoniţi din nou, de această dată 
într-un regim care se pretinde democratic, la 
inițiativa unor oameni puşi în funcții de către par- 
tide care, formal, condamnă comunismul: PNL 
(care l-a uns la Arhive pe Dobrincu), respectiv 
PD-L (al cărui om în Colegiul CNSAS este Ţârău). 
Dar o mână de politruci, plasați în funcţii-cheie în 
câteva dintre instituţiile statului român, (re)în- 
fiinţează Ministerul orwellian al Adevărului. Lup- 
ta lor este pentru ca martirajul unor creştini orto- 
docşi în comunism să nu fie cunoscut, iar tânăra 
generaţie să nu aibă în „sfinţii închisorilor“ mo- 
dele. 

Pentru asta sunt gata să facă şi pasul de la în- 
chiderea unei expoziţii la arderea în pieţele publi- 
ce a cărţilor unor autori consideraţi indezirabilis. 


5 De fapt, ceva pe-aproape s-a întâmplat deja, la începutul anilor '90, când cartea Culoarea curcubeului, de Paul 
Goma, a fost retrasă de pe piaţă la puţin timp de la apariţie şi dată la topit. 

Fapte, vorbe, ginduri 


Patriarhia Rusă luptă împotriva 
ortodocșilor georgieni 

Părintele Savatie Baştovoi dezvăluie pe blogul 
său cum s-a angrenat Patriarhia Rusă în măs- 
luirea războiului din Caucaz. În timpul invaziei 
militare în Georgia, site-ul oficial al Patriarhiei 
s-a transformat într-un buletin de război, oferind 
ştiri despre faptele măreţe ale ierarhilor şi 
preoților ruşi implicaţi în „salvarea“ Abhaziei şi 
Osetiei de Sud. Iar liderii religioşi din Caucaz 
care condamnă Georgia şi cer implicarea 
armatei ruse pentru instaurarea păcii în 
Abhazia. Într-o conferință de presă organizată de 
ITAR-TASS, arhiepiscopul Stavropolului şi 
Vladicavcazului, Teofan, pe tonul unui colonel în 
misiune, a vorbit hotărât despre „regizorii“ din 
spatele lui Saakasvili, care au scopul să 
învrăjbească poporul rus cu cel georgian şi, 
desigur, să distrugă Ortodoxia. 

Întrebat de un jurnalist dacă nu i se pare că 
războiul se duce, de fapt, între două popoare 
ortodoxe, ierarhul rus a răspuns: „După un secol 
de ateism, acolo şi dincolo au rămas doar 
rădăcinile ortodoxe, dar mentalitatea nu e 
ortodoxă“. Motiv pentru care ierarhul-strateg 

a preferat să se alieze cu muftiul Abhaziei, dar şi 
cu cel al Ceceniei (duşmanii de moarte ai Rusiei 
până mai ieri), cât şi cu liderul religios al 
evreilor din zonă. Liderii neoprotestanți au fost 
primiți şi ei în alianță, ignorându-se originea lor 
americană. Arhiepiscopul Teofan a minţit că 
Patriarhul Ilie al Georgiei ar fi cerut ca 
preşedintelui Saakasvili să înceteze războiul 
„pornit asupra populaţiei paşnice din Abhazia“, 
dar a recunoscut că nu s-a întâlnit cu şeful 
Bisericii Georgiene, deşi aşa s-ar fi cuvenit între 
fraţi întru credinţă. 


Homosexualii interziși în Lituania 
Pentru al doilea an consecutiv, a fost interzisă 
apariţia pe şoselele publice lituaniene a unui 
camion închiriat de Uniunea Europeană spre a fi 
folosit drept o platformă de promovare şi 


răspândire a acceptării homosexualității - 
relatează frontpress.ro. Sosirea camionului în 
Vilnius fusese programată pentru 20 august, iar 
pe 22 urma să sosească în Kaunas. Dar primarii 
celor două oraşe au refuzat să admită pătrun- 
derea camionului în localităţile pe care le 
administrează. În mai 2007, guvernul lituanian 
interzisese accesul complet al unor astfel de 
camioane de propagandă în ţară. 

Cunoscute şi sub denumirea de „camioanele 
antidiscriminare“, imensele vehicule galbene au 
întreprins călătorii în Uniunea Europeană încă 
din 2003, purtând inscripția: „Pentru diversi- 
tate. Împotriva discriminării“. În teorie, ele ar 
trebui să atragă trecătorii prin „activităţi care 
celebrează individualismul şi diferenţele“ astfel 
încât aceştia să poată „explora problemele 
discriminării şi diversităţii“. 

Juozas Imbrasas, primarul oraşului Vilnius, 
consideră că ele reprezintă o foarte slab mascată 
„propagandă homosexuală“. Iar primarul din 
Kaunas, Andrius Kupcinskas, a declarat ca 
„festivalul homosexual ar stârni multe emoții 
negative“. 

Această interdicţie reprezintă rezistenţa litua- 
niană împotriva tentativelor UE de a promova 
acceptarea homosexualității în statele membre. 
Parlamentul lituanian a adoptat în iunie acest 
an „Conceptul familial“ care defineşte căsătoria 
drept uniunea dintre un bărbat şi o femeie. O 
măsură similară a fost adoptată şi de către 
Letonia în 2005. 


Un proiect Predania, la Constanţa 
Dintr-o colaborare între prieteni vechi s-a născut 
o librărie-anticariat la Constanţa, pe nume 
Predania şi legată de editura bucureşteană 
omonimă. În librărie găseşti tot ceea ce ţine de 
neamul Românesc: istoria lui, religia lui, 
dialectele lui, tradiţiile şi obiceiurile lui şi, nu în 
ultimul rând, peisajele lui. Dar proprietarii au 
adus cărți bune şi din alte domenii: literatură 
clasică, filosofie, sociologie, pedagogie, gas- 

tronomie, medicină, manuale, dicționare, 
basme ş.a. 

Adresa: B-dul Tomis nr. 8, la doi paşi de statuia 
lui Ovidiu, cum cobori din oraş spre Muzeul de 
Arheologie, pe partea stângă. Program: 14.00 şi 
22.00, cu excepția duminicii, când este deschis 
de la 18.00 la 22.00. 


Aurul dacilor, 

pe mâna ucrainienilor 

O echipă de arheologi româno-ucrainiană a 
descoperit în cimitirul dacic de la Malaya 
Kopanya, din Ucraina, două obiecte dacice de 
aur foarte rare - transmite Agerpres. Potrivit dr. 
Robert Gindele, arheolog de la Muzeul Judeţean 
Satu Mare, au fost găsite un colan (torques) şi o 
brățară de aur. Colanul este în stare fragmen- 
tară, bucăţile având o greutate totală de peste 
400 de grame. În forma completă avea o greu- 
tate de peste un kilogram. Brăţara este orna- 
mentată prin şiruri de globule şi are o greutate 
de peste 70 de grame. „Obiectele din aur sunt 
deosebit de rare în arealul culturii dacice. 
Situaţia aceasta a fost explicată prin existența 
unui «monopol regal» al exploatării aurului. 
Aceasta descoperire atestă importanţa economi- 
co-politică deosebită a centrului dacic de la 
Malaya Kopanya“, precizează arheologul. 


Va fi construită cea mai mare 
moschee din Germania 

Consiliul municipal din oraşul Koln a aprobat 
construirea unei moschei cu o capacitate de 
2.000 de locuri şi două minarete de 55 de metri. 
Uniunea Turcă pe Probleme Religioase s-a anga- 
jat ca rugăciunea muezinului să nu se audă în 
afara lăcaşului. Majoritatea liderilor conserva- 
tori germani s-au opus construcţiei, dar proiec- 
tul a fost susținut de social-democraţi, liberali, 
ecologişti şi de stânga radicală. Potrivit AFP, în 
Koln locuiesc acum 120.000 de musulmani, 
adică 12% din populaţia oraşului. În toată 
Germania sunt 3,4 milioane de mahomedani 
care se roagă în 159 de moschei, în timp ce alte 
184 sunt proiectate pentru a fi construite în 
viitorul apropiat. Uite-aşa se islamizează 

unul dintre motoarele UE. Acuşi se integrează 
şi Turcia şi Europa va fi în curând închinată 

lui Alah. 


„Fraţii“ sârbi hăituiesc 

un preot român 

Tribunalul Bisericesc al Episcopiei Ortodoxe 
Sârbe de Timoc a dat o decizie de caterisire 

a preotului român Boian Alexandrovici din 
Malainiţa, deşi acesta a fost hirotonit 

de Biserica Ortodoxă Română şi aparţine 
canonic ei. Cum poate o Biserică să caterisească 
un preot al altei Biserici, autocefale, 

este interesant de aflat. Acţiunea sârbilor 

ne-ar putea lăsa indiferenți dacă nu i-am şti de ce 
sunt în stare. Şi până acum părintele Boian era 
ameninţat că i se demolează biserica, că va fi 
bătut şi alungat din Serbia etc. De-acum 
ciomăgarii Patriarhiei Sârbe - Biserică soră, 
vezi bine! - se pot crede îndreptățiți să treacă la 
fapte. Episcopul Iustin de Timoc a declarat, 
atunci când părintele Boian a ridicat prima 
biserică românească la Malainița, 

că se gândeşte să-i trimită pe enoriaşi „săi“ 

să îi bată pe români pentru a îi readuce Ia calea 
„cea dreaptă“. 


Semiluna și steaua lui David 
într-o biserică ortodoxă 

Preotul paroh al bisericii „Sf. Ilie“ din cartierul 
bucureştean Titan, Ilie Costescu, şi-a smintit 
enoriaşii printr-o inițiativă dubioasă, care, din 
păcate, a fost validată de însuşi PF Patriarh 
Daniel. Preacucernicul a pus simbolul crucii pe 
pardoseală, chiar la intrarea în biserică, încadrat 
de semiluna cu stea, simbol al islamului, şi de 
steaua lui David, simbol al iudaismului. 
Canoanele spun că se afurisesc cei care aşază 
crucea pe jos, acolo unde poate fi călcată în 
picioare, şi că acesteia trebuie să i se dea 
cinstirea dată icoanelor. 

De Sf. Ilie, anul acesta, Patriahul Daniel 

a participat la Sf. Liturghie în biserica nouă 
din Titan, după care i-a dat preotului Costescu 
distincţia onorifică de sachelar. 

Părintele Costescu a fost şef al 

protocolului la Patriarhie între anii 

1987-1995, calitate în care s-a ocupat, 

în timpul comunismului, de paşapoartele 
ierarhilor care plecau în străinătate. 

O fi avut legături cu Securitatea? Nu ştim încă, 
dar ştim că a fost director în falimentata Bancă 
a Religiilor - alt cuib de securişti. 

Cercetare sub egidă 
mitropolitană 


Centrul pentru Studii Teologice Aplicate din cadrul Facultăţii de Teologie Ortodoxă din 
Craiova își propune să cerceteze convingerile religioase ale credincioșilor. Dacă acceptați 
să participaţi la această cercetare, vă rugăm să trimiteţi răspunsurile Dvs. (fără nume) la 
următoarea adresă: Facultatea de Teologie Ortodoxă, Universitatea din Craiova, 

Str. ALI. Cuza 13, 200565, Craiova, Dolj; e-mail: teologie?central.ucv.ro. 


1. Vă considerați o persoană religioasă? 

2) da; b) nu; c) nu ştiu. 

2. Ce reprezentare aveți despre Dumnezeu? 

2) un principiu; b) o persoană; c) altceva. Ce anume? ..............eeeennnennnnnneeneeeeeeeee 

3. După părerea Dvs., care sunt valorile morale cele mai importante ale religiei pe care o practicaţi? 

4. Care este cel mai important aspect în practicarea religiei Dvs.? 

2) spovedania; b) împărtăşania, c) participarea la Sf. Liturghie; d) sfeştania; e) pomenirea viilor; 
f) pomenirea morților; g) cititul acatistelor, h) rugăciunile dimineţii şi serii; i) pelerinajul la locuri 
sfinte; j) să-ţi faci semnul Sf. Cruci când treci pe lângă o biserică; k) să ai practica ta personală; 1) 
altceva; Care? iscat anala sic nas d 0 ta aaa 

Bifaţi maximum 3 variante, în ordinea importanţei pe care o acordați. 

5. Credeţi în învierea morţilor? 

2) da; b) nu; c) nu ştiu. 

6. Dacă da, când credeți că vor învia aceştia? 

7. Vă rugaţi şi îi pomeniți pe cei dragi care au adormit în Domnul? 

2) da; b) nu. 

8. Credeţi că credinţa şi faptele pe care le-aţi săvârşit în viața aceasta sunt decisive pentru evoluția 
sufletului Dvs. după moarte? 

2) da; b) nu; c) nu ştiu. 

9. Caracteristici socio-demografice: 

1):SEX siesiatatăuajiei că dica aia 

DVATSTĂ cc notte dascali 

3) stare Civilă... nnaaeeeeeeeeeeeee 

4) ocupaţie/profesie ...........aaaaaaanueee 

5) SUGI sasea aaa ata aaa 

6) religie/confesiune 

7) JUL E Țara 





Vă mulțumim! 
Rezultatele cercetării vor fi publicate în revista ROST. 

Despre două tipuri 


de curaj 


Gheorghe Fedorovici 





n numărul din august 2008 al revistei Idei în 

Dialog, dl. H-R. Patapievici pledează pentru 

valorile umaniste într-o mişcătoare recenzie 
a unei cărți tulburătoare.! Redau rezumatul aces- 
tei cărţi aşa cum o descrie dl. Patapievici: „Viaţa 
nu valorează nimic fără demnitate, libertate, res- 
pect, pietate, căutare a adevărului şi a divinității; 
viața îşi arată ce are mai bun într-un anumit fel de 
aotrăi - cum ar fi conversațiile între egali, dezba- 
terile între prieteni, controversele desfăşurate 
sub semnul nobleţei de spirit; aristocrația spiritu- 
lui, susține Riemen, este umanismul, iar umanis- 
mul este o valoare universală; o societate care nu 
preţuieşte ca pe cel mai înalt lucru căutarea dez- 
interesată a adevărului, năzuința de a realiza fru- 
museţea şi pasiunea de a înfăptui binele nu se 
poate numi cu adevărat civilizată; civilizaţia este 
ameninţată atît din exterior, prin barbaria vio- 
lenţei, cât şi din interior, prin barbaria uitării; noi, 
astăzi, sîntem expuşi ambelor feluri de barbarie. 
Acest argument este o pledoarie plină de îngrijo- 
rare şi iubire pentru valorile umaniste ale civi- 
lizaţiei europene.“2 

Nu ştiu dacă autorul cărții face vreo legătură 
între avansarea barbariei şi înlocuirea creştinis- 
mului de umanism, altfel spus, între antiumanis- 
mul postmodern şi anticreştinismul umanismu- 
lui antropocentric. În orice caz, antiumanismul 
postmodern, după cum o arată şi Lowith în artico- 
lul pe care l-am tradus mai jos, este mai aproape 
de creştinism decit umanismul atunci cînd de- 
nunță iluziile umaniste. Pe bună dreptate, ne 


„Deci a zis Toma, care se numește 
Geamănul, celorlalţi ucenici: Să mergem 
și noi şi să murim Cu EL.“ 

Ioan Il, 16. 


spune Lowith, a denunțat postmodernismul iluzi- 
ile crezului umanist. Numai că postmodernismul, 
la fel de anticreştin precum şi umanismul pe 
care-l condamnă, a contestat pretențiile umanis- 
mului în numele unui nihilism radical. Dimpotri- 
vă, creştinismul le contestă în numele Adevărului 
absolut. 

Pentru că este o falsă religie, umanismul nu 
a reuşit şi nu poate reuşi să împiedice barbaria. 
Dar mai întîi, de ce este umanismul o religie? 
Umanismul este o religie în sine atunci cînd afir- 
mă că „omul poate cunoaşte adevărul, bunătatea, 
frumuseţea şi poate realiza libertatea, justiţia, 
dragostea şi generozitatea. Orice civilizaţie se 
bazează pe împrejurarea că omul îşi întemeiază 
demnitatea şi identitatea personală nu pe reali- 
tatea sa fizică, ci pe străduinţa de a realiza un 
ideal nemuritor.“3 Idealismul este ideal, într-ade- 
văr, dar cu o singură condiţie: să nu se întilnească 
cu realul. Căci, la nivelul realităţii, istoria ne 
aminteşte că toate civilizațiile întemeiate pe 
„idealuri nemuritoare“ au ajuns să calce în pi- 
cioare demnitatea şi identitatea omului - în afară 
de singura civilizaţie întemeiată pe piatra igno- 
rată de umanişti, pe un ideal întrupat, pe insu- 
portabila, respingătoarea realitate fizică a rănilor 
din coasta şi din palmele sîngerii ale Idealului 
răstignit. A fost răstignit de lume, spre groaza uce- 
nicilor, dar şi spre oroarea umaniștilor. Umaniş- 
tii, desigur, nu l-ar fi răstignit, ci ar fi preferat o 
veşnică dezbatere de idei, ar fi continuat să-L vizi- 
teze pe furiş, precum Nicodim. Fără să înțeleagă 
nimic, de vreme ce nu vor decit să înțeleagă. 
Umaniștii sînt astfel prinşi în cercul vicios al 


1 Rob Riemen, Nobility of Spirit. A Forgotten Ideal, Yale U.P., 2008. 


2 HR. Patapievici, “Vocea care lipseşte“, Idei în dialog, nr. 47, aug. 2008, p. 55. Din textul recenziei lipseşte orice 
referință la umanismul creştin medieval. Chiar dacă este posibil ca acesta să fi fost ignorat de Riemen, amintirea 


existenţei a mai multor tipuri de umanism ar fi fost utilă. 


3 Riemen, citat de dl. Patapievici. 

căutării veşnice a unei credinţe care să-i ajute să 
înțeleagă. Or, credința nu realizează o mai depli- 
nă înțelegere, ci o viață mai deplină. Înțelegerea 
este ulterioară şi ea nu poate fi, în cazul credin- 
ciosului autentic, decât reflexul unei vieţi noi, este 
mărturisirea acestei vieţi. 

Umanismul este o religie fiindcă se confrun- 
tă cu moartea, pe care îşi imaginează că o poate 
depăşi printr-o atitudine senină, vag sapienţială. 
Cum spune dl. Patapievici în finalul prezentării 
cărţii lui Riemen, „ultima şi cea mai importantă 
valoare a umanismului este curajul: nu doar cel 
moral, ci şi curajul fizic în fața morții.“ Astfel de- 
scris, umanismul nu este „o valoare universală“, 
cum doreşte dl. Patapievici să ne facă să credem, 
ci o religie; mai puţin una universală, cît una a 
oamenilor de elită, una celebrată în dialogul din- 
tre aristocrații spiritului. Nici nu-i de mirare că un 
asemenea neostoicism cultural este tot mai lipsit 
de fideli, spre regretul dlui Patapievici şi al egali- 
lor domniei sale. Pentru că, la limită, omul post: 
modern nu se teme de moarte; el se teme de via- 
ță. EI are nevoie de curaj nu pentru a putea muri, 
ci pentru a trăi, pentru a lua zilnic povara certitu- 
dinii lipsei de sens precum Sisiful lui Camus, sau 
a ignoranței docte a lui Socrate, sfintul patron al 
umaniştilor din toate timpurile. După cum se va 
vedea din textul următor, între umanist (repre- 
zentat de idealul clasic al omului ales, preluat 
apoi de idealul gentlemanului din Anglia secole- 
lor 17-18) şi creştin nu există diferenţe, ci o opo- 
ziție radicală. Creştinul nu este un spirit ales, ci 
un om înviat. Pe el nu-l interesează noblețea de 
spirit, ci spiritul viu. Doar în lumina Duhului 
poate fi văzută măreţia ridicolă a idealului omu- 
lui cultivat. 

Dar de ce este umanismul o falsă religie? 
Pentru a răspunde acestei întrebări, trebuie 
amintită mai întîi o lucrare fundamentală a lui 
Lâwith, Meaning in History. În acest volum, fostul 
discipol al lui Heideggert arată cum înţelegerea 
creştină a sensului istoriei a fost înlocuită de 
ideea de progres şi că secularizarea constă în 
umanizarea valorilor creştine. Aşa cum o demon- 
strează Lowith şi în eseul de mai jos, valorile uma- 
niste sînt în esenţa lor nu doar diferite, ci de-a 














Gh. Fedorovici 
dreptul opuse valorilor creştine, chiar dacă noi 
continuăm să întrebuințăm termeni identici şi 
pentru unele, şi pentru celelalte. Singura posibili- 
tate de a salva valorile creştine, adevărul omului 
şi sensul istoriei, afirmă Lowith, constă în plasa- 
rea lor într-o perspectivă eshatologică. Prin ur- 
mare, eseul lui Lowith este cu atît mai urgent as- 
tăzi, cînd o elită necreştină încearcă să reformule- 
ze creştinismul în acord cu standardele şi catego- 
riile lumii acesteia. Umanizarea creştinismului va 
distruge, o dată cu creştinismul, şi singura posibi- 
litate de salvare a omului. Dacă omul nu va căuta 
să se îndumnezeiască prin Fiul lui Dumnezeu 
făcut om, atunci va deveni pe nesimţite tot mai 
barbar, chiar în timp ce va „căuta adevărul şi divi- 
nitatea.“ Căutarea adevărului nu poate fi „dezin- 
teresată“, cum cred umaniştii, decât atunci cînd 
nu ai un suflet de salvat. 

După cum arăta LOwith în Meaning in 
History, totalitarismele sînt făcute posibile de 
iluzia că „omul poate cunoaşte adevărul, bunăta- 
tea, frumuseţea şi poate realiza libertatea, justi- 
ţia, dragostea şi generozitatea“. Tocmai această 
iluzie explică de ce un Heidegger a putut simpati- 
za cu nazismul, de ce în Rusia stalinistă atit de 
mulți oameni de cultură (scriitori, filozofi, poeţi, 
pictori, muzicieni) au crezut în comunism (dar nu 
şi de ce elita românească de astăzi cochetează cu 


4 Într-un volum autobiografic, Lwith, care a trebuit să plece din Germania din cauza originii sale evreieşti, 
deplînge faptul că în cadrul ultimei sale întilniri cu Heidegger desfăşurate în 1936 Ia Roma, acesta ţinuse să 
poarte zvastica pe parcursul întregii zile. (Bryan Turner în prefața volumului Karl Lowith, Max Weber and Karl 


Marx, Routledge, 1993, p. 11). 

puterea; explicaţia, în acest caz, este tot atît de 
prea-omenească pe cât de evidentă.) Fiindcă nu-i 
destul să legi esența umanismului de esența omu- 
lui şi esența omului de temeiul adevărului, cum o 
face Heidegger în Scrisoare despre „umanism, 
câtă vreme acest adevăr nu are nimic în comun cu 
Cel care a spus despre Sine că este Adevărul. Du- 
pă ce au înțeles consecinţele idealismului lor, 
umaniştii ruşi din prima jumătate a secolului tre- 
cut şi-au exprimat curajul printr-un glonț în cap. 
Iar ceilalți, mai puțin curajoşi, au fost ajutaţi să 
moară de barbarii pe care îi sprijiniseră. Cum 
spune părintele A. Schmemann, o religie minci- 
noasă este o religie care îi ajută pe oameni să 
moară.” Că o face prin ignorarea voită a Adevăru- 
lui sau prin deportarea în lagărele de extermina- 
re, este secundar. 

Umanistul aşteaptă de la creştinism să i se 
spună că este o făptură aleasă şi unică. Creştinis- 
mul îi spune însă că este un păcătos, ca toţi oame- 
nii, nevrednic, ca toţi oamenii, de harul lui Dum- 
nezeu. Dar îi spune totodată şi că adevăratul 
curaj nu este cel dinaintea morţii, ci acela prin 
care cerem credinţa în Cel care S-a dat pe Sine 
morţii pentru ca noi să fim vii, astfel încât „şi dacă 
trăim, şi dacă murim, ai Domnului suntem“ (Rm. 
14, 8). Aşadar, dacă este adevărat că omul este 
ales şi unic, această se împlineşte nu prin cultura 
profană, ci în Persoana Fiului Întrupat. În afara 
Fiului nu există persoane, ci doar indivizi ai unei 
specii anume din cadrul naturii. Nişte animale 
bipede, fără pene şi, ca semne distinctive, cu o 
carte sub braţ şi cu un deget la tîmplă. Adevăratul 
curaj nu constă în acceptarea senină a morţii sau 
în sfidarea ei, ci în luarea voluntară a morţii Celui 
care a omorît moartea, constă în a muri împre- 
ună cu Cel viu. Curaj adevărat are cel care înfrun- 
tă moartea adevărată, care este moartea spiritua- 
lă. Căci a avea curaj în faţa unui fapt inevitabil, 
cum este moartea fizică, nu este curaj, ci resem- 
nare. Adevăratul curaj nu constă în înfruntarea 
morţii fizice, ci în înfruntarea morţii spirituale, 
față de care moartea fizică nu este decit un tip, o 
icoană. Moartea fizică nu are sens decit în planul 
morții şi vieţii duhovniceşti. Umanistul nu poate 
înfrunta moartea fizică fiindcă nu ştie ce este 
moartea fizică. Aşa cum nu ştie nici postmoder- 
nul, care opune idealismului umanist realismul 


desfigurator al morţii. Dar realismul postmodern 
nu este un realism propriu-zis, ci sarcasm şi cin- 
ism îndreptăţite doar în măsura în care moartea 
fizică este limita şi testul vieţii. Creştinismul opu- 
ne însă şi unora, şi altora, o teologie orientată 
eshatologic, aşa cum o arată Lowith în finalul 
eseului său, o vestire a Împărăției din care nu nu- 
mai moartea a fost scoasă afară, ci şi viaţa veacu- 
lui acestuia. Vieţile noastre sînt contaminate de 
moarte fiindcă, după ce ne-am înstrăinat de Dătă- 
torul vieţii, L-am ucis atunci cînd „a venit în ale 
Sale“ (In. 1, 11) şi astfel ne-am separat pentru tot: 
deauna de El. De-atunci, lucrurile s-au schimbat 
radical: nici o întâlnire nu mai este cu putință, nici 
o împăcare nu mai este posibilă, decît în măsura 
în care îl însoțim pe Crucea pe care noi l-am pus. 
„Dacă eşti Fiul lui Dumnezeu“, i se striga în batjo- 
cură, „dă-te jos.“ Or, El a rămas pe Cruce pentru a 
ne da pe noi jos de pe ea, a intrat în moarte şi a 
rămas în ea pînă a treia zi pentru a ne scoate pe 
noi din ea. Dar pentru a putea fi scoşi din moar- 
tea noastră, trebuie să ne întîlnim cu EI acolo 
unde EI ne-a dat întîlnire: în moartea Lui. 

Putem avea rezerve față de încercarea lui 
Lowith de a împinge sursa adevărului învățăturii 
creştine în eshaton. Probabil că autorul a urmărit 
o anumită simetrie: aşa cum sursele idealului 
gentlemanului (ca şi ale umanismului despre 
care vorbeşte Riemen în cartea recomandată de 
dl. Patapievici) se află în antichitatea păgână, sur- 
sele creştinismului s-ar afla dimpotrivă, în viitor, 
la capătul istoriei. Numai că Hristos ne spune că 
„este cu noi în toate zilele, pînă la sfîrşitul 
veacurilor“ (Mt. 28, 20), că El nu este doar Cel 
care va veni, ci şi Cel care vine fiindcă a venit 
deja. Venirea lui Hristos este o revenire. De aceea, 
fiecare creştin ştie că petrecerea sa în timp, în 
istorie, se desfăşoară într-un „acum“ asigurat, în- 
temeiat prin Întrupare. Apocalipsa este dezvă- 
luirea Celui care acum este ascuns, este o arătare 
de felul celei de pe Tabor, dar pe care atunci o vor 
vedea toți oamenii, de la Adam la ultimul om ce 
se va fi născut. Oare cu ce curaj îl vor privi atunci 
la Faţă pe Cel care este Viaţa lumii umaniştii care 
au preferat să-şi exerseze curajul contemplind 
neantul morţii? „Şi în zilele acelea vor căuta 
oamenii moartea şi nu o vor afla şi vor dori să 
moară; moartea însă va fugi de ei“ (Apoc. 9, 6). 


5 A. Schmemann, Pentru viața lumii, EIBMBOR, 2001, p. 119. 





anul VI e nr. 67 


IN 


ROST 


ÎN DEZBATERE 





Poate exista un 
gentleman creştin? 


Karl Lowith 





upă cum se poate vedea în Anglia şi în 
[) Noua Anglie, fenomenul social al gentle- 

manului creştin se bazează pe două prin- 
cipii sau stiluri de viață fundamentale. Aceste 
principii nu pot fi însă percepute de la început ca 
diferite şi chiar opuse de vreme ce reuşita gentle- 
manului creştin constă tocmai în îmbinarea lor în 
aşa fel încât rezultatul să pară de o armonioasă 
împlinire. Pentru a dezvălui diferența esenţială 
dintre un gentleman şi un creştin, am putea înce- 
pe printr-o cercetare istorică asupra idealului 
propriu gentlemanului. 


Idealul gentlemanului nu are nici o sursă 
creştină. Numeroase civilizații importante de di- 
nainte de Hristos sau dinafara lumii creştine au 
realizat şi rafinat un astfel de ideal pe care lau 
propus ca model de comportament desăvârşit. 
Cei dintii au fost chinezii. În Analectele lui Con- 
fucius” o seamă de pasaje descriu portretul gen- 
tlemanului, numit Jun Zi. Jun înseamnă conducă- 
tor, Jun Zi înseamnă fiu de conducător. În calitate 
de membru al clasei superioare, acesta este opus 
celui provenit din clasele de jos, a oamenilor 
„mici“. Jun Zi este un bărbat superior prin naşte- 
re, caracter şi comportament, el se supune unui 
cod precis de maniere şi moravuri, cele din urmă 
reflectîndu-se în cele dintii. Purtarea lui este de o 
uşurinţă şi măsură desăvârşite. Omul ales este 
controlat şi echilibrat, manifestînd o deplină 
stăpînire şi respect de sine. Mulțumită deprinde- 


rilor morale, el este lipsit de teamă şi nelinişte, 
nepăsător la succes cit şi la greutăţi. „Adevăratul 
om ales este liniștit şi senin; omul mic este agitat 
şi se frămîntă atunci cînd nu are nimic de făcut. ... 
Omul ales este autoritar, dar nu încrezut. Omul 
de rînd e încrezut, dar nu poate fi temut. Omul 
ales este uşor de slujit, dar să-i cîştigi simpatia e 
mai greu. Pe omul de rînd e greu să- slujeşti, dar 
e uşor să-l mulțumeşti.“ Omul ales evită toate 
aceste extreme precum lăcomia sau austeritatea, 
urmînd calea de mijloc dintre prea mult şi prea 
puţin. Acest principiu nu-l întîlnim doar la Confu- 
cius, ci este comun tuturor eticilor raționale; a 
fost dezvoltat în special în cadrul eticii greceşti 
clasice. 

Echivalentul elin pentru gentleman este 
kalos-kagathos.8 Grecii percepeau cu putere dife- 
rența dintre cel educat şi banausos, dintre nobil şi 
vulgar. Gentlemanul este educat, frumos, armo- 
nios alcătuit, în timp ce manierele lui banausos 
sînt vulgare precum ale meşterilor, hamalilor şi 
ale sclavilor. În cetatea ideală a lui Platon, edu- 
cația unui gentleman începe din momentul în 
care copiii se apucă de joacă. Normele privitoare 
la modul de a şedea, sau mai curînd a modului de 
aşezare şi ridicare în picioare, despre felul de 
aranjare a părului, despre încălțăminte şi veşmin- 
te, despre poziția corpului, toate acestea formea- 
ză educaţia unui gentleman. 

Întrucât am fost formaţi într-o tradiţie reli- 
gioasă care ne-a intensificat sensibilitatea morală 
dar a desprins-o de maniere şi de distincţiile de 
clasă, marea parte a preocupărilor chinezeşti şi 
greceşti pentru „maniere“ ni se pare trivială 


6 Karl Lăwith, „Can There Be a Christian Gentleman?“. Articol publicat în Theology Today, vol. 5, issue 1, (April, 
1948): 58-67, Îi sînt recunoscător dlui Mircea Platon pentru că, după ce mi-a semnalat importanța acestui articol, 
a avut şi bunătatea de a mi-l trimite. Îi sînt îndatorat în egală măsură pentru lectura critică a traducerii mele şi 
pentru precizările capitale pe care le-a făcut în legătură cu aceasta. 


7 Vezi în special IV, 16; VII, 36; XIII, 25, 26, în traducerea lui A. Waley [vezi versiunea românească în traducerea 
Florentinei Vişan (Humanitas, 1995), unde Jun Zi este redat prin „Omul ales“. (N. tr.) ] 


3 Vezi. R. Glover, Greek Byways, New York, 1932, p. 157 şi urm. despre „The Manners of a Gentleman.“ 

fiindcă noi nu gândim morala prin maniere. Dar 
în toate culturile originare manierele implică mo- 
rala şi invers. Morala înseamnă înainte de toate 
mores, adică deprinderi. Etica creştină este mar- 
cată de privilegiul dar şi de pacostea din cauza 
căreia inegalabilele standarde creştine ale iubirii, 
smereniei şi lepădării de sine nu pot fi unifor- 
mizate şi aplicate în mod adecvat în deprinderi şi 
maniere. 

Aristotel ne oferă descrierea cea mai cuprin- 
zătoare a idealului grec de gentleman.” Gentle- 
manul este megalopsyches, adică mărinimos, 
generos şi plin de nobleţe sufletească. Desăvirşi- 
rea şi virtutea ui se văd în cele mai mici detalii, 
de pildă în măsurata întrebuințare a bogăției. Va 
cheltui cu uşurinţă dar în mod judicios pentru 
temple, pentru jertfele datorate zeilor, pentru 
flota cetăţii sale, pentru corul teatrului şi în gene- 
re în domenii de valoare permanentă, în timp ce 
banausos azvîrle sume mari pe lucruri de nimic 
doar ca să se dea mare. Omul cu suflet nobil se 
respectă pe sine fiindcă se consideră demn de lu- 
crurile înalte. „Cel care se preţuieşte mai puţin 
decît merită cu adevărat se umileşte pe nedrept.“ 
Cel mândru pretinde că este pe măsura meritelor 
sale, pe cînd ceilalți se înşală asupra lor înşişi fie 
prin supraestimare, fie prin subestimare - iată o 
etică perfect firească şi logică, dar nicidecum una 
creştină! 

Mai departe, noblețea sufletească nu poate 
exista decât la o scară mare dar într-un cadru limi- 
tat. Oamenii de rînd, spune Aristotel, pot fi simpli 
şi modeşti, dar nu pot fi frumoşi şi cu suflet nobil. 
Gentlemanul manifestă o mândrie cumpătată şi 
cînd oferă, şi cînd acceptă onoruri. De fapt, el va 
prefera să dăruiască, fiindcă în gestul de a dărui 
el rămîne independent, în timp ce atunci cînd pri- 
meşte el devine obligat celuilalt. Nu va cere 
aproape nimic, dar va fi gata să sară în ajutor. 
Este degajat faţă de cei din clasa de mijloc, însă 
are o atitudine nobilă față de persoanele impor- 
tante. Nu-l mulțumesc complimentele comune 
venite din partea oamenilor simpli. La rîndul său, 
el nu face complimente ieftine şi nici nu birfeşte, 
nici chiar pe seama adversarilor săi „decât dacă 
este necesar să-i insulte.“ Este pe deplin sincer, 
deschis şi cînd iubeşte, şi cînd urăşte. Gentlema- 


9 Etica Nicomahică, 1122a-1123a; 1123b-1125a. 


10 vezi articolul „Gentleman“ în Encyclopedia Britannica. 


nul grec este precum cel chinez, calm în gesturi şi 
relaxat în maniere. El nu va spune din fugă, „mă 
grăbesc“. Nu-i lipseşte niciodată măsura, este în- 
zestrat atât cu ştiinţa rostirii şi împlinirii lucruri- 
lor corecte cât şi cu cea a modului potrivit de a 
rosti şi acţiona. Fratele său nu este aproapele, ci 
doar un alt gentleman. El este un om cu gust, îşi 
este criteriu lui însuşi, autonom şi suficient sieşi 
precum veşnica mişcare circulară a corpurilor 
cereşti. Viaţa unui gentleman, spune Aristotel, nu 
va gravita niciodată în jurul unui alt om decît 
dacă omul respectiv este un egal sau un prieten. 
Pentru Aristotel această mîndrie just proporţio- 
nată reprezintă „coroana virtuţilor al cărei preţ 
sînt onorurile.“ Însă, adaugă Aristotel, este ane- 
voios să fii mîndru cum se cuvine; în fapt, acest 
lucru este cu neputinţă dacă nu eşti kalos-kaga- 
thos. Oamenii mîndri, încheie el, sînt adesea con- 
sideraţi a fi disprețuitori, dar bărbatul mîndru 
disprețuieşte în mod just în timp ce mulțimea dis- 
preţuieşte după cum îi vine. Aşa arată înțelegerea 
aristoteliciană a „justificării.“ Măsurată cu stan- 
dardele Sf. Pavel şi ale lui Augustin, toate aceste 
virtuţi nu sînt decit „patimi subțiri“, expresii rafi- 
nate ale mîndriei omeneşti, chiar dacă este vorba 
despre una care este ţinută în frâu şi echilibrată. 
Aproape două mii de ani se află între con- 
cepțiile chineză şi greacă ale gentlemanului şi ide- 
alul nostru de acum, predominant englez. Şi cu 
toate acestea, idealul nostru occidental prezintă 
toate trăsăturile importante ale lui Jun Zi şi kalos- 
kagathos. Această situaţie se explică prin aceea că 
idealul de gentleman este un produs comun al ci- 
vilizaţiilor avansate şi, prin urmare, este inde- 
pendent de creştinism sau de orice etică trans- 
cendentă. Cuvântul englezesc „gentleman“!0 este 
derivat din latinescul gens care înseamnă neam şi 
familie. Gentilis se referă Ia cineva care aparține 
unei familii nobile, aristocrației sau clasei mari- 
lor proprietari de pămînt. Pînă prin secolul al 
XIX-lea, gentlemanul se deosebea prin statutul 
lui social şi printr-un blazon. Prin aceasta, el se 
deosebeşte de țăran, de comerciant şi de fermier 
care, nefiind de familie bună şi nici educați, nu 
pot deveni nobili. Gentlemanul, aşa cum îl cu- 
noaştem prin persoana lorzilor Shaftesbury şi 
Chesterfield şi prin alte nenumărate personaje 

minore este, precum cel chinez şi cel grec, un băr- 
bat stăpîn pe sine şi demn, este măsurat, onest, 
atent şi curtenitor. Este adevărat că amabilitatea, 
modestia şi onestitatea sînt privite şi ca virtuți 
creştine, chiar dacă nu drept cele mai exigente. 
Numai că, lăsînd de-o parte virtuțile principale 
ale eticii creştine, există o diferență extrem de 
profundă, deşi subtilă, între onestitatea, atenția 
şi modestia unui gentleman şi cele ale unui creş- 
tin, după cum a subliniat-o atit de bine J.H. 
Newman. 

Gentlemanul nu este un produs al creştinis- 
mului, ci al civilizaţiei, chiar dacă civilizaţia simu- 
lează virtuțile creştinismului. Din punctul de ve- 
dere al gentlemanului, izvorul conştiinţei nu este 
voinţa lui Dumnezeu, ci preceptele propriei sale 
minți educate. El este onest din respect față de 
sine, însă respectul față de sine nu este o virtute 
creştină. Iar atunci cînd săvârşeşte răul, gentlema- 
nul nu resimte căință, al cărei obiect este Dumne- 
zeu, ci remuşcare şi un sentiment de degradare. 
El este modest, iar această modestie pare să se- 
mene cu umilința, însă, dintre toate virtuțile, 
umilința creştină este cea mai respingătoare pen- 
tru cineva care se respectă pe sine. Modestia gen- 
tlemanului reprezintă o renunțare temporară la 
privilegiile stării sale sociale. Este vorba despre 
un act de condescendență față de cei aflaţi pe o 
treaptă inferioară, dar ca gentleman el nu-şi pier- 
de niciodată sentimentul superiorității care este 
sporit chiar prin mîndria naturală a celui capabil 
de gesturi de bunăvoință. A pretinde că acest tip 
de modestie ar fi totuna cu umilința ar însemna 
ipocrizie. Există un întreg univers de diferențe 
între moderaţia, modestia şi bunăvoința pruden- 
te ale gentlemanului şi cele „douăsprezece trep- 
te“ ale umilinţei creştine. Nici măcar un sfînt nu 
poate fi sigur că mîndria naturală nu intră în 
exercițiul micşorării de sine. Dacă gentlemanul 
este consecvent cu sine, va trebui să admită că 
standardele sale nu sînt cele ale ucenicului lui 
Hristos, ci standardele unui om de lume, adică 
onoarea şi decenţa, respectul de sine, purtarea 
aleasă. 

În special respectul de sine, „zeitatea casnică 
însăşi a societăţii bune“, după cum îl denumeşte 
Newman, este virtutea care îi orientează compor- 
tamentul. Părintele Inge a observat cîndva: „Dacă 

i-ai spune unui episcop anglican că nu eşti creştin, 
e puţin probabil că l-ar surprinde. Poate că s-ar 
simți îndemnat să provoace o dezbatere. Dar 
dacă îi spui că nu eşti un gentleman, este foarte 
puţin probabil că va dori să-ţi mai vorbească vre- 
odată.“ Se pot spune multe în favoarea respectu- 
lui de sine al oamenilor educați, dar se pot spune 
multe şi împotriva ui. Căci inversul respectului 
de sine este o puternică aversiune față de expu- 
nerea publică. Gentlemanul demn este un duş- 
man al extravaganţelor de orice fel. Se sustrage 
scenelor şi nu face mărturisiri. Îşi stăpîneşte în- 
totdeauna cumpătul şi îşi suprimă emoțiile. Evită 
cu grijă orice subiect care ar putea provoca neplă- 
cerea celor din jur. Evită subiecte delicate, contro- 
versate, emoţionante şi toate acele lucruri care 
sînt considerate deplasate. Gentlemanul nu ră- 
neşte niciodată sentimentele cuiva fiindcă el 
însuşi nu doreşte să fie rănit. 

Dimpotrivă, lisus s-a expus pe sine în mod 
vădit, a provocat controversă, a rănit senti- 
mentele unora din jur - în special pe ale celor din 
neamul său - era plin de pasiune iar mesajul Său 
radical îi părea unui roman educat mai degrabă 
şocant. După cum a spus-o Nietzsche în Antihris- 
tul (referindu-se la Pilat, guvernatorul cultivat şi 
sceptic), „nu există decât un singur gentleman în 


11 On the Scope and Nature of University Education (Everyman's Library), cap. VII. 

tot Noul Testament“. În încercarea sa de a restau- 
ra virtuțile clasice şi naturale ale unei morale tru- 
faşe de stăpân în defavoarea a ceea ce el a numit 
morala creştină de sclav, Nietzsche a scris un frag- 
ment impresionant unde descrie idealul unui 
gentleman cultivat. ÎI numeşte pe acesta un 
Wohlgeratener (cineva bine crescut) şi spune 
despre el: „este cioplit dintr-un singur bloc masiv 
care este dur, dulce şi aromat. Îl desfată doar ceea 
ce este bun pentru el. Plăcerea lui, dorința lui 
încetează atunci cînd sînt depăşite limitele celor 
bune pentru el. ... El este un principiu selectiv, pe 
multe le respinge. Se află întotdeauna în propria 
sa companie, indiferent că petrece printre cărți, 
laolaltă cu oamenii sau în natură; acest om pre- 
țuieşte lucrurile pe care le alege. ... Reacționează 
greu la orice fel de stimuli cu acea încetineală pe 
care îndelungata cîntărire a lucrurilor şi mândria 
voită au născut-o în el. ... Nu crede în nenoroc sau 
în vină, se poate înțelege pe sine şi pe ceilalți; ştie 
cum să uite, este destul de puternic pentru a 
putea întoarce totul în folosul propriu.“12 Este 
evident că acest tip de completivitate nu are 
nimic de-a face cu sfințenia creştină, ci reprezintă 
o versiune modernă a nobleţei sufleteşti aris- 
toteliciene. 


Gentlemanul creştin este o contradicție în 
termeni fiindcă un gentleman este un om de 
lume, în timp ce creştin este acela care-l urmează 
pe Hristos. Cea mai izbitoare dovadă a incompati- 
bilităţii dintre ei o găsim în viața unui sfint creştin 
care a fost şi gentleman - dar înainte de a deveni 
creştin! Prin naştere, educaţie şi maniere, Sf. 
Francisc era un tînăr gentleman. Însă după con- 
vertirea sa şi decizia de a-l urma pe Hristos, Fran- 
cisc a devenit un vagabond, fiind cât se poate de 
nepăsător față de statutul său social şi de manie- 
rele sale de dinainte dar exersînd în schimb o 
practică ascetică dintre cele mai aspre. A practicat 
efectiv virtuțile creştine ale umilinței şi dragostei, 
nădejdii şi credinţei. Aceste virtuţi creştine sînt 
departe de a reprezenta o cale mijlocie rațională 


între extreme. Etica creştină este plină de ten- 
siuni paradoxale între asemenea extreme pre- 
cum viața şi moartea (Să-ţi salvezi viaţa prin a ţi-o 
pierde), păcatul şi harul, deznădejdea şi credința, 
întristarea şi bucuria, puterea şi slăbiciunea, cru- 
cea şi coroana. Virtuţile creştine nu sînt nişte vir- 
tuți naturale şi raţionale ale unei desăvârşite căi 
de mijloc, ci virtuți radicale ale harului.15 Fiindcă 
umilința înseamnă mai mult decît modestia, iu- 
birea mai mult decît bunăvoința, nădejdea mai 
mult decît aşteptarea şi credința („faith“) mai 
mult decît credința raţională („rational belief“). 
Iubirea faţă de cei merituoşi nu este iubire ci sim- 
plă dreptate; cei nemerituoşi sînt cei care au ne- 
voie de iubire. Nădejdea înseamnă a nădăjdui îm- 
potriva oricărei dovezi empirice, înseamnă a nă- 
dăjdui dincolo de nădejde. Nădejdea nu este o 
emanaţie naturală a unui temperament binedis- 
pus, ci o datorie religioasă al cărei conţinut este 
credința în cele nevăzute. Iar a avea credință în- 
seamnă a crede cele de necrezut şi a fi sigur în pri- 
vința unor lucruri pe care nu le putem demon- 
stra. Un gentleman poate fi foarte drept şi gene- 
ros, însă dreptatea paradoxală şi nedreptatea evi- 
dentă care reies din parabolele Fiului risipitor şi 
a lucrătorilor în vie este dincolo de orice sistem 
de referință cunoscut. 

Pe de altă parte, este la fel de imposibil să 
ți-i imaginezi pe Apostoli şi pe oamenii simpli! 
din Biserica primară ca pe nişte gentlemeni. 
Aceşti bărbaţi care au cucerit lumea de cuceritori 
ai Romei nu ar fi trezit nici cel mai mic interes, 
adversitate sau entuziasm dacă ar fi fost tot atât 
de înţelepţi şi de exersaţi în filozofie precum gen- 
tlemanul căruia îi pasă atît de mult de virtutea 
adecvării (propriety) încât refuză să se expună ori 
să-i provoace pe cei din jur. Este cu neputinţă să 
existe un gentleman creștin întrucât unui gentle- 
man îi este imposibil să-l urmeze pe Hristos. Naş- 
terea, viața şi moartea lui Iisus Hristos numai cele 
ale unui gentleman nu sînt şi reciproc, naşterea, 
viața şi moartea unui adevărat gentleman în mod 
cert nu au nimic în comun cu cele ale lui Hristos. 

Dacă cu toate acestea pare că gentlemanul 
creştin împleteşte virtutea gentlemanului cu cea 


12 Ecce Homo, |, 2; cf. The Will to Power, no. 1003 şi no. 175. 


13 Vezi G. K. Chesterton, Heretics, capit. XII. 


14 Autorul întrebuinţează aici sintagma lui A.'Toynbee, „internal proletariat“, care cuprinde clasele inferioare ale 


unei societăți în descompunere. (N. tr.) 

a creştinului, confuzia provine din faptul că am- 
bele căi, şi cea a gentlemanului, şi cea a creştinu- 
lui s-au degradat iar în prezent sînt aduse la stan- 
dardul comun al unei decenţe obișnuite. Creş- 
tinismul modern a degenerat fiindcă nu doreşte 
doar să trăiască în această lume, ci să fie şi o parte 
a ei şi să profite de toate realizările ei. Iar cultura 
tipică gentlemanului a degenerat pentru că lu- 
mea modernă a devenit o societate de masă care 
şi-a rezervat un spaţiu insuficient pentru culti- 
varea şi noblețea superioare ale gentlemanului. 
Acest proces a avut loc în timpul secolului al XIX- 
lea, fiind în mod izbitor ilustrat în schimbarea 
definiţiilor gentlemanului din Encyclopaedia 
Britannica. 

În ediţia din 1815, gentlemanul încă mai 
apare ca un bărbat al clasei superioare şi care po- 
sedă un blazon. În ediţia din 1845, statutul social 
al gentlemanului este extins Ia toți ceilalți bărbaţi 
din mediul rural superiori ţăranului. În ediţia din 
1856, titlul este acordat în mod obişnuit tuturor 
persoanelor superioare negustorului obişnuit. 
Gentlemanul a devenit un gentleman. El nu se 
mai deosebeşte prin sînge şi prin circumstanţele 
naşterii. Această schimbare ne spune că puterea 
aparține de-acum claselor mijlocii. Iar o dată cu 
dezvoltarea societăţii moderne de masă, gentle- 
manul a devenit aproape un sinonim pentru băr- 
bat, chiar dacă nişte rămăşite interesante din în- 
țelesul mai precis de odinioară mai persistă şi as- 
tăzi - de pildă, în atitudinea faţă de unele spor- 
turi domneşti precum golful sau pescuitul. Pe an- 
samblu însă, procesul de nivelare continuă să ac- 
ționeze şi chiar dacă pînă la urmă oricine va avea 
ceva şcoală va putea pretinde că este un gentle- 
man, nimeni nu va putea să se mai distingă vreo- 
dată ca om superior. Cu toţii sîntem acum gentle- 
meni de vreme ce nimeni nu mai este „de familie 
bună“ şi fiecare îşi cîştigă traiul printr-o ocupaţie 
anume. Pe acelaşi principiu, cu toţii sîntem acum 
creştini de vreme ce am ajuns să ne raportăm la 
evrei şi la neamuri din perspectiva unei toleranțe 
lipsite de vreo convingere religioasă precisă. In- 
dependența materială, care era pe vremuri con- 
diţia educaţiei unui gentleman (valabilă şi astăzi 
în privinţa pregătirii unui preot catolic), a ajuns 


să fie privită în mod negativ în lumea noastră 
modernă, o lume într-atât de dominată de munca 
fizică, afaceri şi de activitatea industrială încât 
timpul liber a devenit sinonim cu trîndăvia. După 
cum nota Darwin într-o scrisoare, „m-am făcut 
aşa un gentleman încît uneori mi-e greu să-mi 
mai umplu ziua cu vreo treabă oarecare.“ În acest 
fel, datorită schimbărilor politice, sociale şi eco- 
nomice, gentlemanul se stinge cu tot ce era ele- 
gant în el iar codul său de comportament dispare 
pînă şi din lumea diplomaţiei.15 Este o situaţie re- 
gretabilă însă inevitabilă de vreme ce morala şi 
manierele gentlemanului depind de o anumită 
educaţie, de timp liber şi de un mod anume de 
a-l petrece, precum şi de bunăstare. 

Dacă şi modul de creştin de viaţă ar fi fost tot 
atât de legat de condiţiile politice, sociale şi eco- 
nomice, atunci creştinismul secolului al XX-lea 
nu ar fi fost decât o versiune semireligioasă a fi- 
lantropiei şi gentileții seculare, a socialismului şi 
pacifismului. Dar cum s-ar putea bizui creştinis- 
mul pe condiţiile lumeşti dacă, în esenţa lui, creş- 
tinismul transcende legăturile, standardele şi 
condiţiile lui saeculuan? Nimic nu-i poate împiedi- 
ca pe creştinii autentici să-şi aducă mărturia as- 
tăzi, într-o lume industrială modernă, tot aşa cum 
o făceau la început într-o lume păgână. În calitate 
de „civilizaţie creştină“ şi ca religie din istoria 
acestei lumi, creştinismul poate să decadă şi chiar 
să dispară, dar asta nu presupune şi posibilitatea 
dispariţiei creştinismului înțeles ca imitare a lui 
Hristos şi credință în Împărăţia lui Dumnezeu. 
Sfîntul Francisc în Biserica romană şi Luther (prin 
revolta sa împotriva acestei Biserici) au meritul 
de a fi reformat creştinismul în acord cu standar- 
dele sale autentice. Acum a sosit din nou vremea 
să deosebim încă o dată între creştinismul auten- 
tic şi curentul umanist provenit din Hellas,16 
fiindcă trăim timpuri cînd trebuie făcute distincţii 
decisive astfel încât creştinismul să nu-şi piardă 
întreaga sa putere şi calitate a gustului aşa cum 
s-a întîmplat în cazul unor oameni precum Nietz- 
sche şi D. H. Lawrence! care nu au făcut altceva 
decit să tînjească după o credinţă transcendentă 
în ceva mai mult decât în prea-omenesc. Blasfe- 
miile lor sînt prin urmare mai apropiate de cre- 


15 Vezi H. Laski, The Danger of Being a Gentleman, cf. F. M. Powicke, Freedom and Religion (London, 1940), p. 40. 


16 Cf. Theology Today, oct. 1944, p. 295. 


1 Vezi D. H. Lawrence, Posthumous Papers (New York, 1936), p. 731 şi urm. 

dința creştină decît decenţa gentlemanului al 
cărui standard suprem şi preocupare ultimă sînt 
respectul de sine şi desăvirşirea individuală. 
Dacă creştinismul n-ar fi redus la un adjectiv 
al termenului „religie“, ci ar fi înțeles ca o credin- 
ță specifică şi liberă de condiţionările lumii, între- 
barea în ce măsură un desăvârşit om de lume 
poate fi totodată creştin şi-ar dovedi imediat ab- 
surditatea. Cum ar putea oare să unească cineva 
respectul de sine cu lepădarea de sine? Dacă e să 
existe ceva perfect limpede în Vechiul şi în Noul 
Testament, atunci nu poate fi vorba decît despre 
accentul pus pe o distincţie: în Vechiul Testament, 
distincția dintre poporul ales şi neamuri, iar în 
Noul "Testament distincţia dintre Împărăţia lui 
Dumnezeu şi standardele lumii. Şi în Biblie în 
întregul ei, distincţia dintre voia lui Dumnezeu şi 
voia omului. Într-o lume a păcatului şi a morii, 
Evanghelia nu poate fi vestită prin adaptarea la 
această lume, ci presupune distanță critică şi des- 
prindere. Biserica nu se poate adresa lumii cu efi- 
ciență şi în mod adecvat religiei creştine decît în 
măsura în care ocupă o poziţie de superioritate 








de unde să se adreseze lumii, şi nu atunci cînd, 
pretinzând a fi coextensivă cu lumea, îi oferă aces- 
teia o versiune creştină a culturii moderne secu- 
lare. Lumea nu s-a schimbat în mod esenţial din 
timpul creştinismului primar după cum nu s-a 
schimbat nici posibilitatea vestirii învățăturii 
creştine de o minoritate credincioasă într-o lume 
ostilă. A fi gentleman astăzi s-ar putea dovedi fi o 
sarcină mult mai grea decit pe vremea lui Aristo- 
tel sau în timpul lui Shaftesbury. A fi creştin astăzi 
nu este o sarcină mai grea ori mai uşoară decât 
era în primele veacuri. 

Testul principal al credinței creştine va 
rămîne întotdeauna atitudinea față de suferință. 
Atunci cînd Sf. Pavel a fost întemnițat, le-a spus fil- 
ipenilor că ceea ce i se întîmplase va folosi „spori- 
rii Evangheliei“ (Filip. 1, 12). Cei care au fost în- 
temnițați de „gărzile pretoriene“ (Filip. 1, 13) ale 
vremurilor noastre au simțit în acelaşi fel, dacă 
erau cu adevărat creştini. Nu au încercat să eva- 
deze şi nici nu s-au gîndit la viitoarele îmbunătă- 
țiri ale penitenciarelor. Au primit ceea ce Li s-a în- 
tîmplat ca pe un prilej de a deveni tari în credința 

lor şi de a vesti Evanghelia. În circumstanţe ase- 
mănătoare, nu doar creştinul ci şi gentlemanul s-ar 
purta în mod diferit de omul comun. Gentlema- 
nul ar îndura greutățile cu noblețe, chiar şi tortu- 
ra sau moartea - însă nu-şi va lua crucea din dra- 
goste pentru Răstignit. Atât gentlemanul cât şi 
creştinul se deosebesc de omul natural care, atun- 
ci cînd este privat de libertăţile cetăţeneşti, nu 
poate decât ori să ajungă la desperare şi să se re- 
volte, ori să se adapteze. La nivel exterior, rezul- 
tatul pare să fie aproape acelaşi în cazul creştinu- 
lui şi al gentlemanului, dar felul în care cei doi îşi 
dobîndesc libertatea lăuntrică este tot atât de di- 
ferit pe cât le sînt motivaţia şi scopul. Gentlema- 
nul va îndura cu răbdare în vederea conservării 
respectului de sine, creştinul va suferi cu entuzi- 
asm din dragoste pentru Hristos care a pătimit 
pentru el. O diferență asemănătoare ar putea fi 
cu uşurinţă demonstrată în legătură cu atitudinea 
privitoare la suferința altora. 

Nu există nici o pasiune şi acțiune omeneas- 
că care să nu fie diferite printr-o notă, un ton, un 
motiv şi un înţeles; într-un fel sînt ele experimen- 
tate de un om de lume, care s-a disciplinat pentru 
a le putea înfrunta, şi în alt fel sînt ele trăite de un 
ucenic al lui Hristos care le poate înfrunta fiindcă 
le-a biruit prin har. Oricât de asemănătoare ar 
părea situaţiile la prima vedere, o înţelegere pă- 
trunzătoare nu poate să ignore diferența esenţia- 
lă care le separă şi care a fost atît de limpede 
expusă de Augustin în critica pe care o aduce 
eticii stoice. 

Fără îndoială, mesajul creştin aşa cum a fost 
el păstrat în evanghelii nu se hrăneşte din nici 
una din polemicile esenţiale cu lumea, cu statul 
ori cu omul de lume care se implică ori se retrage 
cu înțelepciune dintr-o asemenea polemică. 
Înainte de toate, creştinul afirmă realitatea esha- 
tologică a Împărăţiei.18 Contestarea lumii nu este 


decît consecința inevitabilă a acestei afirmări. 
Toate parabolele lui Hristos presupun o libertate 
față de preocuparea lumii pentru succesul şi res- 
pectabilitatea umane, o libertate care este atât de 
radicală şi de desăvirşită încît numai sfinții s-au 
apropiat întrucâtva de ea. O distincţie critică între 
creştinism şi lume nu era necesară cât timp Bise- 
rica primară trăia în comunităţi mici separate de 
societatea romană. Însă o asemenea distincţie a 
devenit necesară atunci cînd creştinismul s-a 
extins şi s-a stabilizat în cadrul lumii păgâne, de- 
venind cu atît mai necesară în lumea noastră 
modernă unde totul pînă la un anumit grad încă 
mai este creştin iar într-o măsură la fel de impre- 
cisă necreştin, dacă nu chiar anticreştin. În ambi- 
gua noastră „lume creştină“, creştinismul unui 
gentleman este precum creştinismul unei demo- 
craţii şi civilizaţii creştine - un adjectiv care nu 
reuşeşte să-şi determine substantivul. Această 
ambiguitate derivă din reuşita lumească a Bise- 
ricii şi, în acelaşi timp, din eşecul ei de a creştina 
lumea. Aşa că trăim într-o lume creştină care încă 
mai reflectă credinţa religioasă în Împărăţia lui 
Dumnezeu - mai precis, în transformările secu- 
lare ale Împărăției. Toată istoria modernă a Oc- 
cidentului a fost şi încă mai este inspirată de 
căutarea Împărăției lui Dumnezeu, numai că nă- 
dejdea lui este pusă în „lumea mai bună“ a belşu- 
gului material, a progresului şi prosperității. 
Dacă Sf. Pavel a spus că lumea păgână era lipsită 
de nădejde, lumea modernă susţine că societatea 
progresului are nădejde - numai că este o nădej- 
de în ceva greşit şi lipsit de temei. Gentlemanul 
creştin al lumii creştine nu este decât un caz din 
multe altele care indică o confuzie generală de 
principii.19 Am putea întîlni un „gentleman creş- 
tin“ în carne şi oase, ca pe o realitate socială, însă 
el nu există şi în duh şi nici la nivelul principiilor 
creştine. 


18 Perspectiva eshatologică reprezintă acea „poziţie de superioritate“ („distinct vantage point“) de Ia nivelul 
căreia Lowith spune mai sus că Biserica trebuie să se adreseze lumii. 


19 Cu excepţia lui Clement Alexandrinul nu cunosc vreun alt scriitor bisericesc timpuriu care să fi încercat să 
adapteze modul creştin de viaţă la modul de viaţă al gentlemanului antic. Într-o perioadă în care Celsus, 
filozoful păgin, respinge Biserica numind-o adunătură de brutari, țesători şi sclavi, Clement se distinge ca un 
profund erudit ataşat de modelul străvechiului gentleman. Întrucit în acele timpuri familiile păgâne din mediul 
aristocrat începuseră să vină la Biserică, Clement a considerat că ar fi oportună „botezarea“ anumitor trăsături 
legate de comportamentul, vestimentația, genul de divertisment şi modul de a cheltui proprii gentlemanului, 
astfel încât acestea să devină acceptabile şi în ochii creştinilor. Pedagogul lui Clement este o carte de instruire 
în comportament, morală şi maniere, adică în ceea ce s-ar putea numi gentlemanul creştin. De pildă, Clement 
discută dacă unui creştin îi este îngăduit să întrebuinţeze inele de sigiliu de aur. Clement se declară de acord cu 
asta, dar precizează că modelul nu trebuie să reprezinte un idol păgân, ci mai degrabă un simbol creştin precum 
porumbelul sau peştele. (Vezi T. R. Glover, op. cit, pp. 175 şi urm.). 

Stăzi în România se tot vorbeşte de „pro- 

blema tineretului“ şi de modul în care ea 

ar putea fi rezolvată. Majoritatea soluţi- 
ilor propun strategii de adaptare a tânărului la 
„habitatul“ social sau de alterare a „mediului“ aşa 
încât între „mediu“ şi „subiect“ să nu existe „ten- 
siuni“. Şi într-un caz, şi în altul se aplică o ingine- 
rie socială sau economică (în sensul american al 
termenului engineering) care nu ține cont de na- 
tura personală a ființei umane ( „personal“ în sen- 
sul antropologiei creştine: omul este o ființă con- 
cretă şi ireductibilă, care se „mişcă“ într-un câmp 
dinamic de relaţii sociale de tip „personalist“). 


Hipersocializarea și dispariţia 
conștiinței critice 


Societatea românească nu-şi propune să-i 
„cultive“ pe tineri. După modelul tehnoglobalist, 
tinerii trebuie transformați în 1) unelte docile de 
muncă pentru a fi exportate în țările Uniunii 
Europene; 2) cetățeni pasivi care să nu „deran- 
jeze“ bunul mers al capitalismului financiar-mo- 
nopolist cu varianta sa locală, „capitalismul de 
cumetrie“ de tip oligarhic-mafiot. Ingineriei eco- 
nomice îi corespunde o inginerie socială a cărui 
prim obiectiv este „formatarea“ unor generaţii 
obediente. 

Tinerii, care au pătruns deja în „sistem“ sau 
se străduiesc să devină una dintre rotițele sale, 
sunt de obicei hipersocializaţi. În viziunea noas- 
tră, termenul „hipersocializare“ se referă la ac- 


ceptarea pasivă şi necondiționată de către tineri 
a funcţiilor pe care le îndeplinesc în „sistem.“ 
Dacă socializarea este un proces firesc şi benefic 
de integrare socială, hipersocializarea se dove- 
deşte un proces de condiționare excesivă. Odată 
ce va fi fost hipersocializat, tânărul va executa 
exact ceea ce sistemul aşteaptă de Ia el. În catego- 
ria tineretului hipersocializat includem tinerii 
intelectuali şi politicieni educați să aplice ne- 
condiţionat directivele Uniunii Europene, activiş- 
tii ONG-urilor cu tentă mondialistă, feministele, 
activiştii susținători ai homosexualilor şi ai per- 
soanelor cu dizabilităţi, tinerii stângişti de toate 
culorile („stângiştii de bibliotecă“, multicultura- 
liştii, revoltaţii „cu voie de la stăpânire“ împotriva 
„rasismului“ şi „homofobiei“), tinerii „intelectu- 
ali publici“ de orientare neoconservatoare, tiner- 
ii teologi de orientare ecumenistă, unii „experţi“ 
şi manageri tineri care lucrează pentru proiecte 
guvernamentale, marile bănci şi firme transna- 
ționale. Cei mai mulți dintre ei sunt doar funcții 
într-o reţea, o însumare de subspecializări, auto- 
mate „multi-task“ incapabile să mai discearnă 
întregul. 

De pildă, viaţa unui tânăr manager oscilează 
între activitatea intensă şi inactivitatea totală. 
Când munceşte pe brânci, când adoarme în fața 
televizorului. Munca sa, desfăşurată în regim de 
sclavie voluntară, îl separă de semenii săi şi de el 
însuşi în numele „eficienței“. În biroul-cuşcă 
(cubicle) este doar un mecanism programat să 
ducă la îndeplinire „proiecte“; acasă devine un 
robot domestic, viaţa sa particulară fiind prinsă 
în păienjenişul altor zeci de „microproiecte“ cas- 
nice. Fiecare „proiect“ îl „feliază“, nu-i mai per- 
mite să se adune într-o persoană. 

De obicei, aceşti tineri nu au convingeri per- 
sonale ferme. Comportamentul lor este dictat de 
cinism şi instinctul de supravieţuire. Singura lor 
grijă este cum să-şi protejeze venitul şi statutul 

social „de invidiat“. Sistemul politic şi cel econo- 
mic recompensează conformismul tinerilor nici- 
decum spiritul de iniţiativă. Încă din copilărie, 
„tânărul studios“ ştie că nu are şansă să devină 
„băiat de băiat“ dacă nu aparţine unei „transna- 
ționale“, unei „reţele“ sau „găşti“ de „smecheri“ 
locali („șmecheri“ din cultură, din economie, din 
învățământ etc.). Devine conformist încă înainte 
de a fi remunerat pentru slugărnicia sa. Atitudi- 
nea cinică îi deosebeşte de tinerii hipersocializați 
din Occident. Aceştia se simt vinovaţi pentru fap- 
tele şi spusele contrare aşteptărilor „sistemului“. 
Tinerii români hipersocializaţi nu se prea încurcă 
în probleme de conştiinţă. Sunt doar adaptabili. 
Conformişti din instinct. Îi vom numi „sclavii feri- 
ciți“ ai confortului. 

Contortul este ideologia mediocrităţii şi filis- 
tinismului, delăsării şi facilități prin care tânărul 
îşi pune cătuşele la mâini şi-şi leagă ghiuleaua de 
picioare. „Sclavii fericiţi“ iubesc confortul întrucât 
îşi economisesc eforturile. Nu există confort fără 
adaptabilitate - Petre Tuţea ar zice „de ploşniță“ - 
la scheme abstracte şi drumuri bătătorite. Confor- 
tabil este echivalentul lui convenabil, „ceva“ este 
redus la forma sa instrumental-utilitară. 

O viaţă cu adevărat confortabilă o are cel 
perfect adaptat la o lume de forme şi imagini 
prestabilite. Tânărul hipersocializat găseşte că ar 
fi mult mai confortabil să trăiască în Elveţia decât 
să-şi câştige existența în România: Țara Cantoa- 
nelor îi cere doar să se adapteze a structurile ei 
eficiente. Acolo, ar funcţiona ca într-o baie de ulei 
în timp ce în România ar trebui să lupte, să reziste 
asaltului realităţii concrete. Stabilit în Elveţia, va 
deveni probabil un sclav fericit; în România, ar 
avea şansa să rămână om liber. Cu o condiţie: să 
înfrunte legea dură a realităţii. 

Confortul îi oferă tânărului hipersocializat 
iluzia certitudinii şi a siguranţei. Dacă eşti adap- 
tat la sistem, nu-i nevoie să ai opinii ferme pentru 
a-ți găsi echilibrul existenţial. Eşti calibrat din afa- 
ră prin tot felul de inginerii economice şi sociale. 
Funcţionezi pe pilot automat. Nu poți să te împo- 
triveşti angrenajului diabolic întrucât utilul 
agreabil a devenit un idol. Corespunde perfect aş- 
teptărilor „omului recent“, acest enorm stomac 
ce digeră perpetuu. 

Formarea unor tinere „elite“ hipersociali- 
zate are un efect negativ asupra educaţiei tinerei 

generaţii din România. Obiectivul principal al 
unei democraţii este să creeze cetăţeni liberi nici- 
decum masteranzi şi consultanţi. Există o frază 
celebră a lui Aristotel: „Cine este cetățean? Este 
cetățean cel care este capabil să conducă şi să fie 
condus.“ Cu alte cuvinte, cetăţean este cel care 
poate să-şi asume responsabilități şi să aibă iniţia- 
tive. Elitele hipersocializate produc însă o contra- 
educaţie politică şi socială. De pe poziţia lor de 
role model predică adaptarea la „sistem“ în loc să 
insufle în ceilalți tineri dorința de a schimba cu 
adevărat starea de fapt. În opinia noastră, cetă- 
țean este cel care îşi exersează drepturile şi dato- 
riile democratice pentru a ieşi din „conformismul 
generalizat“ (Castoriadis) impus de societatea 
postmodernă - un model de societate spre care 
România se îndreaptă cu paşi rapizi. 

Tinerilor trebuie să li se dezvolte conştiinţa 
critică. În acest scop, sistemul de educaţie are me- 
nirea să-i înveţe cum funcţionează cu adevărat so- 
cietatea. În loc de analiza critică a mecanismelor 
sociale şi a ideologiilor dominante, tinerele 
„elite“ hipersocializate țin discursuri sterile (dar 
plătite) despre „pluralism“ şi „respect pentru di- 
ferența celuilalt“. 

Tineretul hipersocializat ar vrea implemen- 
tat în România modelul societății multiculturale 
de sorginte neomatriarhală, la modă în Uniunea 
Europeană. Un astfel de model privilegiază „pro- 
tecția“ şi supunerea, nicidecum autonomia şi res- 

ponsabilitatea personală. În România, bătălia ti- 
nerelor feministe stipendiate contra familiei pa- 
triahale nu va duce decât la distrugerea autori- 
tății parentale şi întărirea celei etatiste sau a 
„grupului“. Autoritatea „tatălui“ avea un caracter 
educativ. Nu urmărea să-l menţină pe tânăr într-o 
stare de infantilizare permanentă. Era mai mult o 
ucenicie a libertăţii, o practică a exercitării auto- 
nomiei față de puterile care ar fi încercat să-i sub- 
mineze tânărului alteritatea sa personală. Distru- 
gând autoritatea „tatălui“, noul matriarhat dis- 
truge ecranul protector al familiei, cel care se 
interpunea între individ şi instanţele anonime 
ale puterii instituționale sau de „grup“. 

Galeria de pseudopersoaneale noului tribal- 
ism românesc de tip neomatriarhal - de la mafio- 
tul şarmant şi clănțăul atotcunoscător la „exper- 
tul“ iluzionist şi politicianul mânjit - nu este pro- 
dusă de o cultură personalistă „patriarhală“ în că- 
dere liberă, ci de o economie în care capitalul fi- 
nanciar si distribuţia de imagini sunt concentrate 
în mâna unui număr limitat de indivizi. În loc să 
moşească cât mai multe persoane autonome şi 
responsabile - aceasta ar fi menirea unei de- 
mocraţii adevărate - „democraţia“ românească 
produce un număr nelimitat de clienți (în sensul 
antic al cuvântului, plebeu fără drepturi depline, 
dependent de un patrician şi protejat de acesta). 
Legăturile de dependenţă şi protecţie sunt în 
mod fals personale, de fapt, sunt legături econo- 
mice de tip clandestin. Multe dintre „persoanele 
publice“ pe care tinerii le iau drept „personali- 
tăți“ sunt de fapt clienţi ai diferitelor mafii (mafia 
politică, a petrolului, mass mediei, a „tunurilor“ 
din marile contracte etc.) Pentru tineretul român, 
clientul a devenit personalitatea umană de 
invidiat. 

În opinia noastră, societatea românească ar 
trebui să refuze orice implant neomatriarhal 
care-şi propune să delegitimeze competența şi 
autoritatea familiei în educaţia copiilor. Acolo 
unde autoritatea parentală se manifestă tiranic 
sau iresponsabil, ea trebuie „domesticită“ prin 
măsuri educative dar nicidecum slăbită sau 


înlocuită printr-o inginerie socială de tip marxist. 
Nici o instanță anonimă nu va putea înlocui fami- 
lia, singura instituție capabilă să-l crească pe tâ- 
năr în spiritul autonomiei şi a responsabilității 
sociale. 

În situaţia României, hipersocializarea este 
un fenomen totuşi restrâns. Se manifestă îndeob- 
şte la nivelul tinerilor intelectuali şi „cadrelor“ 
care au misiunea să disemineze în rândul popu- 
laţiei valorile „democraţiei de masă“! promovată 
de ideologiile globalismului. În lipsa unui stat 
managerial puternic, socializarea tineretului sub 
tutela unor ideologii din import rămâne o fan- 
tezie a păturii conducătoare, o formă fără fond. 


Socializare prin 
Club Bamboo 


În România, predomină socializarea defec- 
tuoasă a tinerei generaţii. Vidul cultural, creat de 
noile realități economice şi sociale, a înlesnit ma- 
nifestările unui tineret abulic, „eliberat“ de res- 
ponsabilități şi obsedat de partea materială a vie- 
ţii - prin „partea materială“ înțelegând sclipiciul 
societăţii de consum. Un tineret care recuză coe- 
renţa în gesturi şi atitudini. Când se manifestă 
violent, când se afundă în pasivitate civică şi ci- 
nism. Consideră că totul i se cuvine, revendică 
mereu lucruri a care nu are dreptul. Gândirea sa 
este o non-gândire, înțelege doar ceea ce este dat: 
realitatea insignifiantului, banalului şi confor- 
mismului generalizat. Hedonismul său îl înrobeş- 
te idolilor zilei. Se vrea provocator şi revoltat, dar 
îşi exprimă revolta într-o manieră mimetică şi in- 
coerentă, deseori pe banii statului şi a unor spon- 
sori particulari (de pildă, tinerii artişti români ce 
au expus sub tutela Institutului Cultural Român 
din New York o amestecătură de falusuri şi zvas- 
tici pentru a-şi manifesta „dreptul la diferență“ şi 
„Spiritul contestatar“). Dar oare tinerii sunt vino- 
vați? Nu cumva societatea românească culege 
acum ceea ce a semănat? 

Sub presiunea globalizării şi a unor procese 
corozive interne, societatea românească este pe 


1 Democraţia de astăzi are prea puţin în comun cu valorile democratice tradiționale. Termenul cel mai potrivit ni 
se pare cel de „democraţie de masă“ folosit de Paul Edward Gottfried în cartea sa After Liberalism. Este vorba de 
o democraţie „de consum“ decontextualizată, formulată în termenii statului managerial, ce se adresează unui 
cetățean pasiv şi lipsit de cultură politică. Democraţia de masă şterge granița dintre consensul popular şi 
controlul birocratic prin promovarea unei retorici a grijii faţă de cetăţean. De multe ori această grijă este o 
încercare deghizată de a reglementa viața persoanei în cele mai mici amănunte. 

cale de a se transforma într-o masă aglutinantă 
de indivizi nediferenţiați, monadici, fiecare mâ- 
nat de propriile sale interese. Dintr-un neam 
aşezat, riscăm să devenim o adunătură de unităţi 
incoerente ținute laolaltă prin procese mecanice: 
inginerii sociale şi culturale, relații juridice de tip 
contractualist, stimulente economice venite de 
aiurea, proiecte de integrare în unităţi statale 
transnaţionale. Cauza acestui proces de dezinte- 
grare a organismului social rezidă în degradarea 
constantă a raporturilor personale pe care româ- 
nul le întreţine cu Dumnezeu, cu semenii şi cu 
mediul natural. Orice încercare de „renaştere cul- 
turală“ sau „schimbare politică“ este menită eşe- 
cului atâta timp cât în existența de zi cu zi relația 
personală va continua să subziste într-o formă 
pervertită. 

Cum ar putea o astfel de societate deperso- 
nalizată să-i socializeze pe tineri altfel decât 
într-un mod defectuos? Cine este astăzi role 
modelul tinerei generaţii? Persoana care să în- 
carneze valorile perene ale onestității, integrită- 
ţii, devotamentului față de bunul public, spiritul 
de sacrificiu, patriotismul (a fi patriot a devenit în 
cercurile „multiculturale“ dâmboviţene similar 
cu a fi fascist). Răspunsul este unul singur: Ni- 
meni. Role modelul tinerei generaţii este Banul 
transformat într-un idol, un dumnezeu personal, 
care se manifestă sub forma unei puteri autono- 
me. Banul, în chip de pseudopersoană, concen- 
trează asupra sa privirile înşelate ale tinerilor, 
generează în sânul lor un comportament hipno- 
tic generalizat. Banul îl seduce pe tânăr oferin- 
du-i o transfigurare iluzionistă a lumii în care 
trăieşte. Mult visata schimbare la față a României 
s-a produs pe tărâmul aparenţelor. Role model a 
devenit şmecherul, şmenarul, fâţa, băiatul de 
băiat, VIP-ul, „figura eclezială de tip modern“ şi 
„intelectualul de elită“, toate odrasle ale Mamo- 
nei, reprezentanţii unei lumi realmente răstur- 
nate. Aceste ființe larvare - din latinescul „larva“ 
însemnând „mască“ iar prin extensie „strigoi“ - 
se prezintă drept contrariul persoanei. Deşi toată 
lumea ştie că ele nu sunt ceea ce sunt, „larvele“ 
continuă să funcţioneze ca model de identificare 
în virtutea relaţiei privilegiate cu Banul şi a pute- 


rii lor „mistice“ de a întrona un fundamentalism 
al vidului. 

Tânărului român îi lipsesc nu numai modele 
de urmat din prezent, ci şi eroii din trecut. În cei 
aproape douăzeci de ani care au trecut de la că- 
derea comunismului, în România au avut loc acţi- 
uni sistematice de delegitimare a miturilor şi fig- 
urilor legendare ale românilor. De la demitizarea 
istoriei românilor, operată de „Școala Boia“? la 
Eminescul cel hidos al lui Mircea Cărtărescu 
(„mic şi îndesat“, „negricios, foarte păros“) — ires- 
ponsabilele „elite“ postdecembriste le-au răpit ti- 
nerilor posibilitatea de a se identifica cu marile 
personalităţi din trecut. Când, în clasă, profe- 
sorul povesteşte despre faptele de vitejie ale lui 
Mihai Viteazul, copilul se gândeşte „Oare de ce n- 
aş fi fost eu?“. Identificarea cu eroul legendar du- 
ce la consolidarea stimei de sine, a demnităţii 
sale personale. Mitologia naţională nu produce 
şovinism decât în cazul în care este manipulată 
cinic (în cazul României, de grupările securisto- 
naţionaliste ale lui Vadim Tudor şi Artur Sil- 
vestri). Altminteri, mitologia naţională este 
benefică pentru păstrarea identităţii unui popor. 
De pildă, reputatul istoric britanic David 
Cannadine, citat de Mircea Platon5, departe de a 
acuza mitologia naţională, aşa cum procedează 
„Şcoala Boia“, subliniază rolul benefic pe care ka 
avut retorica naționalistă a lui Churchill pentru 
salvarea Marii Britanii de primejdia ocupaţiei 
naziste. 

Clasa politică post-comunistă din România a 
conlucrat cu cercurile stângiste din Occident pen- 
tru a-i discredita în ochii tinerilor pe luptătorii 
creştini împotriva comunismului care au murit în 
închisori. În fiecare martir omorât de comunişti, 
copilul a fost educat să vadă un Zelea Codreanu. 
În fiecare cămaşă a lui Hristos, o cămaşă verde. 
Aşa s-a ajuns ca tinerii de 20 de ani din România 
să considere că marea tragedie a României nu a 
fost comunismul ci Legiunea! O astfel de ingine- 
rie culturală a avut ca scop eradicarea Memoriei 
şi discreditarea figurilor rezistenței anticomu- 
niste. Aşa cum în Occident tinerii sunt educați de 
Noua Stângă să vadă în orice „patriot“ un „rasist“, 
tot aşa în România tânăra generaţie trebuie să 


2 Doi istorici români, Mircea Platon în Cine ne scrie istoria? şi Aurel Pop în Despre istorie, adevăr şi mituri. O 
replică dlui Lucian Boia au demonstrat concludent falsitatea tezelor de orientare neomarxiste ale lui Lucian 


Boia. 


3 Cine ne scrie istoria? (Editura Timpul, Iaşi, 2007), nota de subsol, p. 126. 

descopere în fiecare român care-şi apără neamul, 
tradiţiile şi istoria un „legionar“ şi un „ultra- 
naționalist“. 

Când un tânăr este lipsit de modele „naţio- 
nale“ viabile, când părinţii săi sunt plecaţi la 
muncă prin lume, cine ar putea să-l „socializeze“? 
Care i-ar putea fi modelele? Răspunsul este... 
Club Bamboo. Iată cum îl descrie un site turistic 
englezesc: Possibly the hardest club to get into in 
Bucharest; bring at least one supermodel under 
each arm if you want to get your foot in the door. 
Should you succeed, you'll tind you've entered a 
world devoid of any sense of reality. Incredibly 
rich Romanians come here to flex their egos, 
show-off last year's laughable Italian fashion and 
impose their selfimportance over whatever may 
be happening around them. (Este poate clubul 
din Bucureşti unde se pătrunde cel mai greu; 
prezintă-te la uşă cu cel puţin două supermodele 
agăţate de fiecare braţ, dacă vrei să fii admis 
înăuntru. Dacă ai reuşit să pătrunzi, vei găsi o 
lume lipsită de orice sens al realității. Români in- 
credibili de bogaţi vin aici să-şi flexeze „ego“-ul, 
să-şi etaleze îmbrăcămintea, croită după o ridi- 
colă modă italiană de anul trecut, şi să se dea 
importanți față de orice se întâmplă în jurul lor). 
În plan simbolic, Club Bamboo este idealul de 
viață pe care-l oferă în prezent tinerilor societa- 
tea românească. Prin încrengătura variantelor 
sale, Club Bamboo acţionează ca principal instru- 
ment de „socializare“ a tineretului înlocuind insti- 
tuțiile tradiționale (familia, şcoala, biserica). 

Departe de mine ideea că România nu mai 
are tineri normali. Problema este că a fi un tânăr 
normalîn România de astăzi este din ce în ce mai 
greu. Socializarea firească a tineretului a devenit 
un proces „subversiv“, încă posibil prin eforturile 


conjugate şi eroice ale unor părinţi lucizi, profe- 
sori şi mentori inimoşi. Tânărul normal are de 
înfruntat atât presiunea forțelor de hiperso- 
cializare, cât şi ofensiva elementelor „bambooiza- 
te“. Unele îl vor transformat într-o unealtă inter- 
sanjabilă, un mecanism economic alienant, altele 
îl agresează mereu prin non-valoare şi grobia- 
nism infatuat. Strivit între o „elită“ tânără coopta- 
tă, în care nu se recunoaşte, şi masa de tineri ce 
visează să ajungă în paradisul lui Club Bamboo, 
tânărul normal este cea mai periclitată „minori- 
tate“ din România de azi. 


Concluzii 


În acest articol am vrut să atragem atenția 
asupra existenţei unor grave probleme în proce- 
sul de socializare a tinerilor din România. Pe de-o 
parte, avem un tineret intelectual în mare parte 
hipersocializat, cinic şi conformist, pe de-a altă 
parte masa tineretului socializat defectuos de o 
Românie bambooizată. Într-o ţară în curs de aşi 
pierde identitatea culturală şi total anexată eco- 
nomic, tânărul este socializat de către forţe deper- 
sonalizante. Ele nu urmăresc dezvoltarea perso- 
nalităţii, ci transformarea tânărului într-o simplă 
anexă a unui „grup“ (gaşcă, grup de influență etc.) 
şi o unitate economică (consumator/producător). 
În loc să fie un univers personal, un „cineva“, 
tânărul devine un obiect manipulabil, un „ceva“. 

Pot instituțiile statului să ajute la remedierea 
situaţiei? Răspunsul este pozitiv. Cu o condiţie. 
Statul român trebuie să vadă în tânăr o persoană 
unică şi ireductibilă care urmează să-şi asume 
rolul cetățeanului în mod responsabil şi într-o 
deplină autonomie intelectuală şi economică. 
Dacă statul îl va privi în continuare pe tânărul 
român drept un simplu consumator şi o unealtă 
de muncă intersanjabilă, care poate oricând fi 
înlocuit cu un pakistanez sau indian, atunci discu- 
țiile despre implicarea instituțiilor în socializarea 
tineretului devin inutile. Vom continua să avem o 
mână de tineri socializați pavlovian de UE şi o 
masă amorfă lăsată de izbelişte socializată de 
România bambooizată. Într-o Românie anorma- 
Iă, tinerii normali vor continua să fie o „minori- 
tate“. Vor părăsi țara sau se vor revolta. Speranța, 
singura speranță a acestei țări, este ca ei să aleagă 
în cele din urmă calea revoltei. 

Mitropolitul Petru n-a făcut politică 


Politica l-a făcut 
pe mitropolitul Petru! 





Pr. Savatie Baștovoi 


politic şi nu am simpatii politice la nivel 

de doctrine şi partide. Cel mult pot sim- 
patiza un gest al unui om politic. Oamenii politici 
pe care mi s-a întîmplat să-i simpatizez au fost 
uneori paradoxali, alteori neînsemnați, iar gestul 
care i-a făcut să pară simpatici în ochii mei de re- 
gulă nu-i reprezintă. Aşadar, am o impresie 
proastă despre politică în general, fiind mai 
degrabă înclinat să cred în teoria conspirației 
mondiale, decît în izbăvirea prin alegeri demo- 
crate. 


N u am făcut niciodată parte dintr-un partid 


Cu toate acestea, mă surprinde să văd cum 
anumite feţe bisericeşti declară cu seninătate că 
Biserica nu face politică. De pildă, mitropolitul 
Vladimir aduce focul haric de la Ierusalim cot la 
cot cu Vladimir Voronin, părîndu-i-se, probabil, 
că aceasta nu este politică. Toată Moldova vine cu 
miinile întinse să primească focul ceresc din 
miinile liderului comunist, care este, neapărat, 
lăudat de mitropolit în auzul tuturor. Jalnică pri- 
velişte. 

Dar cea mai caraghioasă declaraţie despre 
totala neimplicare a Bisericii în politică a fost 
lansată zilele trecute de mitropolitul Petru al Ba- 
sarabiei. Am spus-o, şi o repet, că nu cred că vlădi- 

ca este cel care consultă şi aprobă declaraţiile de 
presă venite dinspre Biroul de Presă al Mitro- 
poliei sale. Zicînd aceasta, vreau să-l apăr pe Înalt 
Prea Sfinţitul, deoarece comunicatul e scris de un 
om fără cap. O declaraţie mai sucită, într-un mo- 
ment cînd scaunul mitropolitului e gata să-l cata- 
pulteze, era greu de conceput. 

Declaraţia vine să contrazică acuzele de 
evitare a dialogului cu cei 44 de preoţi nemulţu- 
miţi de acţiunile mitropolitului. ÎPS Petru dez- 
minte aceste acuzaţii, afirmînd că cei 44 sînt de 
vină, deoarece nu au acceptat să trimită trei pre- 
oţi să discute problemele care îi frămîntă cu 
„clericii mandataţi“. Trebuie să precizăm că print- 
re cei 44 se află toată elita clericală a Mitropoliei 
Basarabiei. Pe cine, aşadar, a „mandatat“ ÎPS 
Petru? Şi ce treabă mai importantă avea dum- 
nealui, încât nu a binevoit să se întilnească singur 
cu acei preoți? E un mister care planează în jurul 


ajunge conducător al unei instituţii, în sfirşit 
legale. Campania de 15 ani în jurul acestei 
mitropolii s-a făcut, întîi de toate, la Chişinău, 
prin ziarul de partid „Flux“, iar în România prin 
intoxicarea ierarhilor şi a persoanelor politice cu 
influență. 

Este şi jenant să începem acum să demon- 
străm că mitropolitul Petru a fost şi rămîne, din- 
colo de totala sa absență socială, un pion cu co- 
roană vopsită, care mai stă pe tabla de joc doar 
datorită faptului că este necesar politic. Cui îi este 
necesar? Tuturor celor care nu au nici un interes 
ca între Moldova şi România să existe o legătură 
reală, căci despre mai mult nici nu mai poate fi 
vorba, dar şi celor care s-au obişnuit să spele şi să 
deconteze bani în numele Mitropoliei Basarabiei. 

A vorbi în acest context despre neimplicare 
în politic, mi se pare de prost gust şi de proastă 
creştere. 





mitropoliei de câţiva ani buni şi 
pe care cei 44 de preoți au 
hotărît să-l dezlege cu sau fără 
voia mitropolitului. 

Însă grosul declaraţiei îl 
constituie un adevărat mini- 
tratat, total oligofren, despre 
neimplicarea Bisericii în po- 
litică. Această serenadă (căci nu 
putem să nu resimțim fiorul de 
trubadur al autorului) vine pe 
fondul unui puternic complex 
de parvenire prin politică. Un 
episcop cu totul neobservat, 
hirotonit la Moscova într-un 
moment cînd nu era altul mai 
bun la îndemînă, e atras cu 
promisiuni de diversioniştii 
Vlad Cubreacov şi Iurie Roşca 
într-o operaţiune de dezbinare a 
românilor de pe cele două ma- 
luri ale Prutului, din care ştersul 
episcop iese mitropolit. Însă 
mitropolitul nu avea mitro- 
polie, deoarece statul refuza să 
i-o înregistreze. După o plefture- 
ală de toată frumusețea la 
CEDO, în care Mitropolia Basa- 
rabiei se judecă cu Statul Re- 
publica Moldova, vlădica Petru 

Vedere de pe Centură 


Hulă pe Lacul Rusesc 





Ala Viorel Patrichi 





confruntare pentru resurse primare. Aşa 

se poate explica şi invadarea Georgiei de 
către Rusia, ţară ce pare bântuită de vârcolacii 
obsesiilor imperiale. În timpul reuniunii NATO 
de la Bucureşti, Traian Băsescu afirma că Rusia 
trebuie să iasă din logica războiului rece. Era o 
formulă totuşi elegantă pentru preşedintele 
care ne-a obişnuit cu expresii mult mai tari. Mai 
să nu-l recunosc. În realitate, Kremlinul nu se 
vindecă de mentalitatea imperială. Vrea să 
dețină monopolul resurselor energetice şi pare 
dispus să folosească mijloace militare în acest 
scop. Niciodată Europa nu a fost la cheremul 
Rusiei, ca astăzi. Reamintim că Traian Băsescu a 
insistat de mai multe ori, inclusiv la Bruxelles, 
pentru construirea alternativelor la resursele 
energetice ruseşti. Oricât de greu ar fi, este sin- 
gura modalitate rațională. Altfel, multe țări 
europene îşi vor pierde suveranitatea în faţa 
unui colos pe care îl plătim tot mai bine. Tot 
Marinelu afirmase că „Marea Neagră este un lac 
rusesc“ şi mulți au cârnit nasul atunci: supărăm 
Rusia inutil, nu ne mai dă Rusia gaze, noi 
cumpărăm cele mai scumpe gaze din cauza lui 
Traian Băsescu, mai bine să plecăm capul! Şi 
multe alte enormități. Iar Prostănacu dacă nu 
are tupeu, parcă n-ar fi destul: „Traian Băsescu a 
propus în 2000 privatizarea Petrom sub pretex- 
tul rentabilizării sectorului economic. Actualul 
preşedinte e responsabil de dezastrul din sec- 
torul energetic românesc“, a declarat Mircea 
Geoană. Şi noi care credeam că Adrian Năstase a 


| umea contemporană trece printr-o gravă 


acceptat clauze secrete în dosarul de înstrăinare 
a trustului Petrom... 

Dincolo de orice glumă amară, să fie însă 
clar: Gazprom face comerţ la scară planetară, iar 
nu pomeni, aşa cum mai cred unii inepți de pe la 
noi. Rusia nu s-a sinchisit să scumpească mereu 
gazele chiar şi pentru Belarus, cu toate că 
Aleksandr Lukaşenko este cel mai slugarnic 
partener al Moscovei. 


Precedentul Kosovo 


Evoluţiile ulterioare aveau să demonstreze 
că evaluările preşedintelui României fuseseră co- 
recte, chiar dacă păreau neconvenţionale. Pajura 
bicefală Putin-Medvedev s-a comportat la fel ca 
Stalin. Trupele ruseşti au invadat Georgia sub 
pretextul apărării rusofonilor „oriunde s-ar afla 
ei“. Ironia face că tancurile Kremlinului au dis- 
trus şi Gori, oraşul în care s-a născut Iosif Visario- 
novici Giugaşvili, „Oţelitul“ de mai târziu. În timp 
ce morţii au scăpat de toate grijile, bieţii geor- 
gieni au rămas fără locuinţe în pragul iernii. 
Evident, Rusia acuză Georgia de agresiune în dul- 
cele stil bolşevic. Am văzut destui „specialişti“ şi 
de pe la noi, care susțineau că preşedintele Mihail 
Saakaşvili este vinovat de tot dezastrul care a 
urmat. Eu cred însă că Georgia, stat independent, 
recunoscut de toate ţările membre ONU, are 
dreptul să-şi exercite suveranitatea asupra întreg- 
ului teritoriu, deci şi asupra Osetiei de Sud şi a 
Abhaziei. Altfel, preşedintele georgian ar fi ase- 
menea milițianului Voronin de la Chişinău, care, 
atunci când i-a murit mama din Transnistria, i-a 
cerut voie lui Vladimir Putin să meargă la înmor- 
mântare. Ce facem? Ne jucăm de-a suveranitatea 
cu mercenari KGB ca Igor Smirnov? 

Kremlinul s-a grăbit să recunoască indepen- 
dența Osetiei de Sud şi a Abhaziei, două provincii 
aflate în componenţa statului suveran Georgia. 
Nu este aici un coşmar provocat de Rusia? Este 
limpede că această ţară şi-a pierdut dreptul moral 

de a simula pacificarea conflictelor înghețate din 
fostul imperiu URSS. Și iarăşi ne întoarcem la Ma- 
rinelu care a cerut ca trupele ruseşti să fie înlo- 
cuite cu militari din cadrul structurilor interna- 
ționale. În acelaşi timp, preşedintele României a 
făcut o călătorie la Chişinău, la Kiev, la Tbilisi şi la 
Ankara pentru a vedea care este poziţia acestor 
capitale. Cine i-a dat mandat? - s-au întrebat pro- 
pagandiştii de serviciu şi din oficiu. De parcă şe- 
ful statului trebuie să meargă prin lume cu man- 
dat de la Licuriciul cel Mare (SUA) sau de la paju- 
ra bicefală Putin-Medvedev. Dar dacă Rusia este 
îngrijorată de soarta popoarelor, iar noi facem un 
efort să credem, atunci să recunoască indepen- 
denţa întregii Osetii fiindcă, oricum, osetinii nu 
sunt ruşi. Şi dacă balticii sau osetinii au dreptul la 
independență, de ce nu ar trebui să aibă acelaşi 
drept şi Cecenia, care a fost cucerită abia spre 
sfârşitul secolului al XIX-lea. Țările Baltice fus- 
eseră cucerite cu peste o sută de ani în urmă. De 
ce nu ar avea aceleaşi drepturi Inguşetia, Da- 
ghestanul şi Tatarstanul? 

E adevărat, a existat un precedent creat de 
Statele Unite în Kosovo, un experiment nefericit, 
pe care România nu-l recunoaşte şi bine face. 
Lumea contemporană se află pe marginea pră- 
pastiei din cauza politicii de reîmpărțire a resur- 
selor naturale, iar Washingtonul a subminat grav 
autoritatea Organizaţiei Naţiunilor Unite prin 
invadarea Irakului. Cele mai aberante atacuri la 
adresa ONU le-a făcut preşedintele George Bush 
înaintea invaziei. Fără ONU, mă tem că ne întoar- 








cem la sălbăticia din preajma celui de-al doilea 
război mondial. În conflictul din Caucaz, diplo- 
maţii au amuţit şi faptul este grav. Rusia foloseşte 
un conflict regional pentru a purta un război 
geostrategic: vrea să taie astfel coridorul Georgia- 
Azerbaidjan spre bazinul Mării Caspice. Aici va fi 
noul Kuweit, iar opoziţia Rusiei va duce la dezas- 
tru. Cu ce drept blochează Rusia evoluţia unor 
țări ca Uzbekistan, Kazahstan, Turcmenistan, Taji- 
kistan? Ne aflăm deja în plin război rece, iar dacă 
Rusia va continua să se opună deschiderii Cauca- 
zului şi a Mării Caspice, vom avea un nou război 
mondial. Europenii şi americanii au nevoie de 
resursele regiunii, pe care vor să le plătească la 
preţul pieţei, nu le confiscă în stil rusesc. Iată ade- 
vărata cauză a crizei. 


„Rusia trebuie să revină acolo 
unde a fost!“ 


Reacţiile internaţionale au marcat o retorică 
previzibilă şi atât. Deocamdată, nimeni nu are cu- 
rajul să meargă mai departe. Intuind că lumea 
bipolară se reface sub ochii lui, preşedintele Bush 
a cerut Rusiei să se retragă necondiționat şi ime- 
diat din Georgia. „Recunoaşterea de către Rusia a 
independenţei Osetiei de Sud şi Abhaziei încalcă 
integritatea teritorială şi suveranitatea Georgiei 
şi este contrară rezoluțiilor Consiliului de Securi- 
tate al ONU, susținute de Rusia. Această decizie a 
Rusiei readuce în discuţie angajamentul său față 
de pacea şi securitatea din Caucaz. Ne reafirmăm 
angajamentul ferm şi continuu față de suverani- 
tatea Georgiei în cadrul frontierelor recunoscute 
internațional şi vrem să subliniem că respectăm 
şi susţinem Guvernul democratic şi legitim al 
Georgiei, într-un moment în care încercăm să 
găsim o rezolvare paşnică şi durabilă a conflictu- 
lui“, precizează un comunicat elaborat de către 
miniştrii de Externe din cele şapte țări puternic 
industrializate: Canada, Japonia, Franța, Germa- 
nia, Italia, Marea Britanie şi Statele Unite. Țările 
Uniunii Europene au reacționat cu multă grijă, 
fiindcă Rusia este sensibilă la decibeli. Bernard 
Kouchner, şeful diplomaţiei franceze, a precizat 
că, după Osetia de Sud şi Abhazia, Rusia are „şi 
alte obiective, printre care Crimeea, Ucraina şi 
Republica Moldova“. Serghei Lavrov, ministrul 
rus de Externe, a avut o reacţie care nu-i mai per- 

mite să dea ochii cu omologul francez: „Aceasta 
ține de o imaginaţie bolnăvicioasă“. 

Comanda fusese dată de însuşi premierul 
Vladimir Putin: „Ştim că în Georgia s-au aflat 
mulți consilieri americani. Este o mare greşeală 
să înarmezi una din părțile implicate într-un con- 
flict etnic şi apoi să rezolvi prin forță o problemă 
etnică. Acest lucru duce cu gândul la faptul că lide- 
rii americani erau la curent cu acţiunea care se 
pregătea şi, foarte probabil, s-au implicat în 
aceasta. Încep să suspectez că totul s-a facut în 
mod intenţionat pentru a organiza un mic război 
victorios. lar dacă acesta a eşuat, s-a urmarit 
transformarea Rusiei într-un duşman pentru a-i 
uni pe alegători în jurul unui candidat la preşe- 
dinție. Desigur, este vorba despre candidatul par- 
tidului aflat la putere, pentru că numai formaţiu- 
nea aflată la putere dispune de asemenea 
resurse“, a spus Vladimir Putin. El a promis că va 
retrage trupele din „zona tampon“ după calma- 
rea situaţiei şi a cerut Uniunii Europene să adopte 
o poziţie rezonabilă față de Rusia. 

Cu o zi înainte de invadarea Georgiei, Putin 
a avut şedinţă de guvern. Igor Secin, primul 
adjunct al premierului, tocmai revenise din Cuba 
cu veşti calde: a semnat contracte de vânzare a 
unor bombardiere de tipul 'TY-204, Kamazi. Putin 
a spus apoi că Rusia trebuie să revină acolo unde 
a fost şi o discuţie despre bazele militare din Cuba 
ar fi oportună. Tatiana Golikova, ministrul 
Sănătății, l-a informat pe premier că anul trecut s- 
au născut 801000 de copii, cu 7,8% mai mulți de- 
cât în 2006. Este consecința unei măsuri luate de 
acelaşi Putin. Orice rusoaică primeşte zece mii de 
dolari pentru naşterea unui copil. „Izvestia“ titra 
deja: „Zavtra budet vaina!“ - „Mâine va fi răz- 
boi!“. Şi a fost. 

Deocamdată, alături de Rusia se situează 
Aleksandr Lukaşenko, preşedintele Belarus, şi 
Hugo Chavez, preşedintele Venezuelei, orbit de 
ura lui față de Bush. 

Cred totuşi că Rusia şi-a făcut prost socotelile. 
Nu se mai poate bate cu toată lumea. Invazia de- 
acum va determina conducerea Alianţei Nord- 
Atlantice să accelereze procesul de pregătire a 
Georgiei şi a Ucrainei pentru intrarea în NATO. 

Mai mult, Finlanda vrea să renunţe la neu- 
tralitate şi să intre în NATO. Alexander Stubb, 
şeful diplomaţiei finlandeze, a fost destul de 


explicit: „Acum este indicat să se examineze ches- 
tiunea aderării. Momentul luării unei decizii nu a 
venit deocamdată, însă ar trebui să fim flexibili şi 
să ne adaptăm rapid politica de securitate. A 
crede că intervenţia rusă in Georgia nu va avea 
un impact asupra securităţii Finlandei, care are 
frontieră cu Rusia, e o naivitate. Disputele în- 
gheţate se pot acutiza“. 

Finlanda este ţară neutră şi deţine preşe- 
dinția OSCE. Reamintim că URSS a anexat jumă- 
tate din Peninsula Karelia, care aparține Fin- 
landei. 

Ce poate să facă România în actualul con- 
text? Cred că prioritatea economică absolută este 
crearea alternativei la resursele energetice din 
Rusia. Conducătorii de la Kremlin vor rămâne la 
fel de vanitoşi, deci nu vor pricepe uşor impor- 
tanța relaţiei cu ţara noastră pentru a rezolva 
conflictele surde cu Ucraina, care vor veni. Gelu 
Voican Voiculescu afirma recent că Ucraina se va 
scinda, partea apuseană urmând să intre în 
NATO. Probabil că dacă va pleca el cu kalaşniko- 
vul la Kiev, România va reprimi întreaga Basa- 
rabie. 

Nu trebuie să fim panicaţi excesiv în legătură 
cu sursele de energie, deşi aici trebuie să investim 
cu prioritate. România se numără printre statele 
Uniunii Europene cel mai puţin dependente de 
importurile de energie, cu o pondere de 29% a 
resurselor provenite de peste hotare în consumul 
intern, la nivelul anului 2006, potrivit datelor 
Biroului de Statistică al Comisiei Europene, 
Eurostat. 

Polonia şi Marea Britanie au importat, în 
acelaşi an, 20% din energia necesară, iar Cehia a 
avut nevoie de resurse de peste hotare în pro- 
porție de 28%. 

Cele mai mari rate de dependenţă se regăs- 
esc în Cipru (102% - o parte din energie nu a fost 
folosită în anul în care a fost importată), Malta 
(100%), Luxemburg (99%) şi Irlanda (91%). 

Singurul exportator net de energie este 
Danemarca, cu o rată de dependență de -37%. 


„Rusia sunt eu!“ 


Ecourile plecării scriitorului Alexandr Solje- 
nițîn spre lumea mucenicilor ruşi nu s-au stins 
încă. După ce a fost înmormântat la cimitirul Mâ- 

năstirii Danskoi de la Moscova, numeroase per- 
sonalități din lumea întreagă au evocat memoria 
luptătorului anticomunist. Preşedintele Dmitrii 
Medvedev şi premierul Vladimir Putin l-au însoțit 
pe ultimul drum. Ei şi-au exprimat condoleanțele 
față de văduva scriitorului, Natalia, care era înso- 
țită de cei doi fii: Stepan şi Ermolai. Cu cinci ani în 
urmă, Soljeniţîn l-a rugat pe patriarhul Alexei al 
II-lea să-i permită să fie înmormântat în cimitirul 
Minăstirii Danskoi, acolo unde se odihnesc ose- 
mintele altor luptători anticomuniști din Rusia. 
Vorbind în faţa sicriului expus la Academia de 
Ştiinţe din Moscova, Mihail Gorbaciov a amintit 
că Soljeniţin a supraviețuit totalitarismului fiind- 
că a urmat calea cea dreaptă. O ironie a istoriei: 
românul Alexandru Şoltoianu din Basarabia era 
încă deţinut politic în lagărele siberiene şi pe vre- 
mea „democratului“ Mihail Gorbaciov. 

În 1962, Soljeniţîn publică romanul O zi din 
viața lui Ivan Denisovici în care descrie viaţa în 
lagărele din Siberia. În 1970, a fost recompensat 
cu Premiul Nobel pentru literatură. Au făcut oco- 
lul Pământului cărțile lui fundamentale: Arhipela- 
gul Gulag, În primul cerc. În 1974, comuniştii de 
la Kremlin au hotărât să-i anuleze cetăţenia sovi- 
etică şi să-l expulzeze. În 1990, Mihail Gorbaciov, 
cel care a inaugurat politica de perestroika şi de 
glasnosti, i-a redat cetăţenia. Soljenițin s-a întors 
din Statele Unite în Rusia în 1994. Şi-a trăit ultimii 
ani mai mult izolat. Nu s-a dezmințit niciodată. A 
rămas egal cu sine însuşi până la capăt, ca un 
mujic rus, ajuns intelectual de rasă. Un simplu 
țăran rus. Dezrădăcinat. Mult prea departe de 
imaginea profetului mesianic sau de ayatollahul 
pravoslavnic, aşa cum îl vedeau adversarii ideo- 
logici. Preşedintele Boris Elțîn i-a acordat Ordinul 
„Sfântul Andrei“, iar Aleksandr Soljenițin a refu- 
zat să-l primească. „Nu pot accepta un premiu de 
la autoritatea supremă, care a condus Rusia spre 
acest prezent, spre ruinarea statului“, a ripostat 
scriitorul. Toată viaţa a avut două repere morale: 
sfântul pământ al Rusiei şi Adevărul. În America, 
avea 0 casă într-o pădure din Vermont. De-acolo a 
venit în Franţa la comemorarea lui Philippe de 
Villiers. Era aşteptat să rostească un discurs 
asupra istoriei universale. Soljeniţîn a condam- 
nat „principiul distructiv“ al revoluţiei bolşevice, 
care a rupt-o brutal cu trecutul istoric al Rusiei. 
Era ca o furtună de gheaţă pentru snobii din Fran- 


ţa, care încă mai credeau în revoluția comunistă. 
Comuniștii şi socialiștii francezi, care credeau 
încă în profetul Sartre, nu înțelegeau cum Soljeni- 
țîn poate ataca Revoluţia din octombrie. 

S-a întors în Rusia în 1994 şi a găsit țara 
schimbată, răvăşită de corupție şi de războaie. 
Merge prin satele sărace şi nu ezită să plătească 
pensiile luptătorilor anticomuniști din banii lui. 
Finanţează donaţii de carte pentru bibliotecile 
din Rusia, într-o perioadă în care mafia politică 
nu mai are timp de cultură. Aduce în ţară peste 40 
de mii de volume pe an şi repatriază arhivele emi- 
graţiei ruse. A visat la refacerea Rusiei, chiar şi cu 
metehnele ei imperiale. Aşa se explică de ce l-a 
binecuvântat pe Vladimir Putin pentru reprima- 
rea sălbatică a cecenilor. Tot în numele Rusiei 
Mari. Este adevărat că nu poporul rus, care a dat 
cele mai multe jertfe, este vinovat de impunerea 
experimentului comunist. 

„Rusia a pierdut un mare luptător pentru 
adevăr, care a acţionat pentru reconcilierea ruşi- 
lor cu trecutul lor“, a spus Jacques Chirac. 

Scriitorul a denunţat „mediocritatea mo- 
rală“ a lumii capitaliste. Imediat, a devenit pentru 
unii snobi intratabil, insuportabil, prea rus, prea 
naţionalist, prea reacţionar. Cum nu l-a învins 
nici Stalin, Soljenițin nu s-a temut niciodată. Cei 
care i-au admirat pe Lenin şi pe Mao nu-l vor ierta. 
Unii l-au comparat cu Dostoievski, alţii - cu Mihail 
Bulgakov. 

A cerut pedeapsa cu moartea pentru tero- 
rişti şi l-a sprijinit pe Putin în campania sânge- 
roasă din Caucaz, care a depăşit barbaria din răz- 
boaiele iugoslave. A abordat fără menajamente 
un alt tabu: relaţiile dintre ruşi şi evrei, care tre- 
buie să se bazeze pe respect reciproc. Totuşi, un 
reprezentant al Congresului evreiesc din Rusia a 
criticat dur cartea Două secole împreună fiindcă 
antisemiţii ar putea găsi acolo noi argumente în 
lupta lor. „Intransigenţa sa, idealul său şi viața sa 
lungă şi frământată fac din Aleksandr Soljeniţin o 
figură fabuloasă, moştenitoare a lui Dostoievski. 
El aparţine panteonului literaturii mondiale. 
Aduc un omagiu memoriei sale“, a scris preşedin- 
tele francez Nicolas Sarkozy. În 2006, Soljeniţîn a 
acuzat NATO că pregăteşte „încercuirea totală a 
Rusiei şi pierderea suveranităţii sale“. 

Preşedintele Traian Băsescu i-a conferit scri- 
itorului Ordinul Naţional „Steaua României“ pen- 

tru curaj şi demnitate. A suferit alături de țara lui, 
a rămas la fel de messianic şi prin atitudinea din 
ultimii ani. Aşa că putea să spună, fără să-l 
acuzăm de aroganță: „Rusia sunt eu!“ 

După 20 de ani de tranziţie spre capitalismul 
monopolist de stat, dublat de structuri mafiote 
de tip sud-american, ruşii l-au uitat pe luptător. 
Tinerii nu ştiu mai nimic despre el. Dar va veni 
însă vremea când elitele Rusiei profunde se vor 
întoarce la Soljeniţîn. 


Licitaţia hoţilor și alegătorul 
captiv 


A mai trecut o vară fierbinte şi aleşii noştri 
s-au întors mai zeloşi pe băncile Parlamentului 
Alba-Lux. Gata să plece iar pentru noile alegeri 
legislative. Până atunci însă, „Cei 322“ au reuşit 
să strângă rândurile şi au votat contra urmăririi 
penale a lui Adrian Năstase şi a lui Miron Mitrea. 
Chiar dacă am fost altoiți rău în raportul 
Comisiei Europene. Geoană se arată indignat că 
baronii din PSD trebuie să ajungă în fața judecă- 
torilor: „Cum naiba timp de trei ani şi jumătate 
nu s-a întâmplat nimic şi brusc când vin alegerile 
electorale în România, după patru ani de zile, 
acesta este subiectul colosal al României? Ce i-a 
împiedicat să facă acest lucru în 2005 şi 2006? 
Poate că şi Parlamentul trebuia să se întrunească 
mai devreme să nu tot târârim subiectul ăsta 
timp de două luni“. Şi dacă Prostănacu pierde 
„alegerile electorale“ tocmai din cauza spălării 
hoţilor? 

Este cea mai sfidătoare lovitură dată Justiţiei 
din România din toată epoca de tranzacţie. Iată o 
mostră despre frumoasa evoluţie a tinerilor în 
politica momentului. Victor Ponta este un exem- 
plu de toată lauda: „Adrian Năstase va candida şi 
va fi ales. Şi Radu Mazăre are dosare la DNA, a 
candidat şi a câştigat“. Felicitări, tinere Ponta! Ai 
înţeles perfect politichia, măi Titulescu de baltă! 
Va fi ales sigur numai dacă va veni Miki $pagă 
să-i ducă sacoşele. Până una-alta, Miţa noastră 
candidează la Mizil şi, cum în regiune trăiesc din 
cei care dau chiorâş la țoşcă, Adrian Năstase are 
toate şansele să redevină imun. Adică deasupra 
tuturor legilor. 

S-a mai lansat o perdea de fum: dosarul lui 
Dorinel Mucea şi al lui Codruţ Şereş va fi închis. 


DNA renunță la anchetă. Procurorii riscau să se 
facă definitiv de râs şi au revenit asupra dosaru- 
lui. Stamen Stancev, acuzat de spionaj, alături de 
Codruţ Şereş, a fost lăsat să plece din țară. „Ei mă 
acuză de spionaj, dar nu am văzut deloc pe ce 
bază mă acuză. Nu am adus nici un fel de prejudi- 
ciu material nimănui, nici unei persoane şi nici 
acestei țări. Nu am ucis pe nimeni, în schimb am 
adus «know-how-ul» în România, tehnologie şi 
bani. Am adus investitori în România în calitate 
de consultant al investitorilor aduşi, promovând 
economia românească“, a susținut Stancev. A fost 
lăsat să plece şi spionul Vadim Beniatov Don. Co- 
druţ Şereş este acuzat de subminarea economiei 
naţionale şi de spionaj. Senatorii au votat în fa- 
voarea anchetării, după ce au tergiversat toată 
vara. Acuza este extrem de gravă şi dacă nu se 
susține cu probe în instanță, atunci procurorii tre- 
buie să plătească. Iar dacă acuzele se dovedesc în- 
temeiate, pedeapsa ar trebui să fie exemplară. Bă- 
nuim cum se vor mişca inamovibilii. Dacă Mari- 
nelu are şi aici dreptate? 

„Avem situaţii în care judecători au legături 
nepotrivite cu oameni din lumea interlopă. 
Procurorii şi poliţiştii au acelaşi tip de legături. 
Acestea sunt cauzele pentru care justiţia din Ro- 
mânia nu este încă suficient de credibilă. Adesea 
sunteți în situația de a judeca oameni mult mai 
credibili decât dumneavoastră, ceea ce vă 
creează un dezavantaj“, le-a spus Traian Băsescu 
magistraţilor. Şi nu le-a crăpat obrazul. 

„În Parlamentul României există o coaliţie 
împotriva justiţiei. Cred că se poate spune des- 
Chis că în Parlament domneşte suveranitatea 
corupției naţionale. Parlamentarii din toate par- 
tidele se apără de anchetele DNA. Aceasta se 
poate observa din conduita de vot de azi şi a 
putut fi observată şi în alte cazuri, cum ar fi sus- 
pendarea preşedintelui - şi atunci s-a format o 
coaliție transpartinică, care a votat împotriva pre- 
şedintelui care a susținut clar cerințele Bruxel- 
les-ului în materie de luptă anticorupţie, împre- 
ună cu fostul ministru Monica Macovei, dată afară 
din guvern imediat după aderare. Din păcate, 
lupta împotriva corupției nu este luată în serios 
decât de o parte a politicienilor români“, a spus 
Robert Schwarz, directorul secţiei române a 
Deutsche Welle, în emisiunea Fokus Europa. Se 
vede urât, fraţilor! 

orbeam într-un text mai vechi despre exis- 

tența unor energii creatoare în interiorul 

Bisericii Ortodoxe Române şi dădeam 
drept exemplu două figuri monahale mai puţin 
cunoscute: Pr. Arhim. Policarp Sidor de la Mânăs- 
tirea Crasna (Gorj) şi Pr. Arhim. Dr. Chesarie 
Gheorghescu de la Mânăstirea Dintr-un Lemn 
(Vâlcea), ambii truditori neobosiţi pe altarul 
Ortodoxiei româneşti. 

Încercăm în acest număr dedicat Părintelui 
Chesarie Gheorghescu să corectăm, pe cât posi- 
bil, nedreptatea la care Sfinţia Sa a fost supus, 
mai bine de şase decenii, chiar de către o parte 
importantă a ierarhiei BOR, prin menţinerea sa 
voită într-un con de umbră sau chiar prin izolarea 
sistematică care a îmbrăcat forma unui exil ne- 
sfârşit. Este adevărat că nu este un caz singular în 
Biserica Ortodoxă Română, dar este cu atât mai 
revoltător cu cât discutăm despre o figură eclezi- 
astică notabilă, atât în planul cărturăresc, cât şi în 
cel duhovnicesc. 

Trec peste faptul că am semnalat nu o dată 
situaţia Părintelui Chesarie în diverse publicaţii 
(ROST, ALDINE-România Liberă), mergând până 
la sprijinirea unor memorii înaintate de AFDPR 
(Asociaţia Foştilor Deținuți Politici) din Vâlcea, al 
cărei membru este şi Sfinţia Sa, către Patriarhia 
Română şi Episcopia Râmnicului, memorii care 
nu au condus la nici o rezolvare. Este trist şi regre- 
tabil că plecând de la Episcopia Râmnicului şi 
până la vârful Patriarhiei Române, nu se între- 
prinde absolut nimic pentru repararea tuturor 


injustiţiilor aduse unei personalități de anvergu- 
ra Părintelui Chesarie Gheorghescu care se în- 
scrie în lungul şir al martiriului românesc pentru 
Biserica lui Hristos. Să sperăm că propunerea de 
canonizare a tuturor martirilor români din seco- 
lul XX pe care am făcut-o în revista ROST (nr. 
iunie/2008) va avea vreun efect, spre cinstea ier- 
arhiei BOR. Până atunci, ne propunem în acest 
număr să cinstim, aşa cum se cuvine, memoria 
Părintelui Chesarie Gheorghescu, prin prezenta- 
rea publicului larg al unui alt mărturisitor al oas- 
tei lui Hristos, a cărui jertfă cuminecătoare dă 
măsura unui autentic homo christianus. 

Nu ne vom concentra atenţia asupra dimen- 
siunii duhovniceşti a Părintelui Chesarie despre 
care pot depune mărturie ucenicii săi, ci asupra 

DP 
coordonatei intelectuale, a teologiei academice a 
Părintelui, prin analiza lucrării sale de doctorat, 
consacrate unei problematici dificile, a iconomiei 
divine și iconomiei bisericeşti în cadrul învăţă- 
turii ortodoxe, o lucrare cu o miză majoră pentru 
cercetarea teologică. 

Susţinută în anii '80 ai secolului trecut, teza 
Părintelui Chesarie Gheorghescu este o contribu- 
ție semnificativă în examinarea chestiunii icono- 
miei, constituind o lucrare de referință - deşi au 
trecut aproape trei decenii de la apariţia ei, ca îşi 
păstrează actualitatea, fiind printre puţinele cer- 
cetări pe această problematică extrem de spi- 
noasă. 

Lucrarea Părintelui Chesarie Gheorghescu, 
Învățătura Ortodoxă despre Iconomia Divină şi 
Iconomia Bisericească (ediţia a II-a, Rm. Vâlcea, 
Editura Antim Ivireanul, 2001, 455p) care ope- 
rează o distincţie netă între teologia sau doctrina 
despre Dumnezeu în Sine şi iconomia dumne- 
zeiască sau lucrarea lui Dumnezeu în vederea 
mântuirii lumii, era în 1980 „prima lucrare de 
teologie românească în care găsim această temă 
atât de larg expusă şi exemplificată pe baza mul- 





tor texte din Sfânta Scriptură şi Sfinții Părinţi” 
(p.IX), potrivit afirmației directorului de teză, 
Părintele Dumitru Stăniloae. Această discuţie 
asupra problemei iconomiei, atât de caracteris- 
tică şi tradițională pentru teologia răsăriteană, a 
fost reactualizată de o a doua ediţie a lucrării în 
care Părintele Chesarie Gheorghescu adaugă un 
capitol substanţial consacrat câtorva aspecte cu- 
rente ale realității ecleziologice, precum: Dialo- 
gul cu lumea în Biserica Romano-Catolică după 
documentele Conciliului Vatican II; Problema 
asemănărilor dintre creştinism şi celelalte religii, 
în gândirea patristică, până la începutul secolului 
al IV-lea; Tradiţie şi Biserică; Învățătura despre 
Maica Domnului în Ortodoxie și Catolicism; 
Născătoarea de Dumnezeu cea plină de har şi 
binecuvântată (Luca 1, 28-35); Învățătura despre 
recapitularea lui Hristos în teologia ortodoxă; 
Învățătura despre unirea ipostatică la Sf. loan 
Damaschin, lisus Hristos - Mântuitorul; Revelația 
divină. 

Prima parte a lucrării dedicată interpretării 
iconomiei dumnezeiești, se structurează pe patru 
secvenţe esențiale: Iconomia dumnezeiască după 

Sfânta Scriptură; Iconomia dumnezeiască după 
Sfinții Părinți (rineu al Lyonului, Atanasie cel 
Mare, Grigore de Nyssa, loan Hrisostom, Fericitul 
Augustin, Chiril al Alexandriei, Maxim Mărturisi- 
torul, loan Damaschin şi Grigore Palama); Sen- 
surile iconomiei dumnezeiești; Sfânta Treime și 
actualizarea iconomiei dumnezeiești în viata oa- 
menilor prin Biserică. Sfântul Irineu al Lyonului 
este unul dintre primii Părinţi ai Bisericii care a 
pus în evidenţă sensurile fundamentale incluse 
în noţiunea biblică de iconomie dumnezeiască. El 
foloseşte acest termen la plural, aplicându-l di- 
verselor momente şi acte ale iconomiei. Sfântul 
Irineu pune pe acelaşi plan iconomia cu lucrarea 
lui Dumnezeu realizată prin Întruparea lui Iisus 
Hristos. Teologul subliniază astfel caracterul uni- 
versal al iconomiei, asociindu-l, precum Aposto- 
lul Pavel, cu recapitulatio, recapitularea oame- 
nilor în Hristos. Noţiunea de recapitulatio are 
mai multe valenţe: aceea de a repeta, de a repro- 
duce sau de a rezuma. În acest sens, gnosticismul 
constituie, potrivit Sf. Irineu, recapitularea tutu- 
ror ereziilor (Adversus haeresesIV, 25, in P.G. VII, 
1189). Aplicat lucrării de mântuire a lui Hristos, 
noțiunea de recapitulatio o indică uneori în tota- 
litatea iconomiei lui Hristos, unde este vorba de 
faptul că Mântuitorul este cel care recapitulează 
omenirea pentru a o putea rezuma. Hristos reca- 
pitulează omenirea în sensul de a o restaura. 

Doctrina asupra unirii sau recapitulării tutu- 
ror în Hristos, ilustrată indirect în Vechiul Testa- 
ment şi explicit în Noul Testament şi în teologia 
patristică, reprezintă o trăsătură distinctivă a 
Eclesiei. Prin iconomia Întrupării şi prin lucrarea 
de mântuire, Biserica trebuie să reunească tot 
ceea ce există: Dumnezeu, om şi creaţie. Biserica 
este noua creaţie a Sfintei Treimi. Principiul co- 
muniunii funcționează în Biserică fie la nivelul 
structurii sale doctrinare şi sacramentale, fie la 
nivelul deschiderii sale ecumenice - ecumenic, în 
sensul originar al termenului oikoumene, ci nu în 
cel păgubos de sincretism, precum se profilează 
în prezent. Recapitularea virtuală în Hristos şi ac- 
tualizarea sa prin Biserică sunt aspecte centrale 
ale lucrării de mântuire în teologia ortodoxă. 
Prin urmare, iconomia dumnezeiască a devenit 
sursa şi fundamentul iconomiei bisericeşti. 

A doua parte a lucrării consacrată iconomiei 
bisericeşti, se grefează pe două unităţii secvenţio- 


nale: Iconomie, acrivie, scop şi Mărturii istorice şi 
canonice privind folosirea iconomiei şi acriviei în 
viața Bisericii. Lucrarea cunoscută sub numele de 
iconomie bisericească care există în Biserica Or- 
todoxă, îşi are sursa în Tradiţia Bisericii (Preda- 
nie) şi în Evanghelie. Deşi ea este menţionată în 
numeroase scrieri patristice sau în anumite de- 
cizii conciliare ale Bisericilor autocefale ori în 
studiile teologilor contemporani, Biserica Orto- 
doxă nu a dat încă o definiţie oficială iconomiei. 
În pofida acestor lucruri, Biserica manifestă ico- 
nomia la nivelul conştiinţei sale, practicând-o, în 
anumite împrejurări, prin intermediul dragostei 
pentru a-şi împlini misiunea sa. Pornind de la cor- 
pusul unor texte canonice şi patristice discutate 
de Părintele Chesarie, rezultă că finalitatea ico- 
nomiei bisericești rezidă în posibilitatea de a 
atrage atenţia asupra valorii sale mântuitoare. 
Iconomia bisericească rămâne o derogare provi- 
zorie în raport cu acrivia. Ea este acordată într-o 
situaţie excepţională, fără a crea o nouă condiție 
care s-ar impune, ca un drept permanent. Icono- 
mia scapă oricărei reguli, dar aceasta numai 
într-un caz concret şi pentru o perioadă limitată, 
pentru a perturba regula permanentă (acrivia). 
Principiul formulat de Grigore de Nazianz pentru 
aplicarea iconomiei bisericești rămâne valabil. 

Iconomia dumnezeiască și iconomia biseri- 
cească constituie fundamentele unităţii ecleziale 
creştine. Comunitatea oamenilor se regăseşte în 
interiorul comunităţii de iubire, care este Biseri- 
ca. Iconomia pune în valoare libertatea lui Dum- 
nezeu care dă măsura dragostei Sale nemărginite 
pentru creația sa. 

Lucrarea Părintelui Chesarie Gheorghescu 
reprezintă o contribuţie riguroasă la cercetarea 
teologică, prin erudiţia sa remarcabilă, prin 
coerenţa demonstraţiei, prin aplicarea multi- 
plelor argumente, prin folosirea unei bibliografii 
variate, cu numeroase surse răsăritene şi occi- 
dentale. Avem de-a face cu un teolog profund, 
prin excelență, care se cere descoperit şi repus în 
circuitul public, o adevărată comoară a Ortodo- 
xiei româneşti. Teologia academică românească 
ar avea numai de câştigat prin recuperarea moş- 
tenirii intelectuale a Părintelui Chesarie Gheor- 
ghescu, pentru o revigorare a studiului universi- 
tar, încă tributar sintezelor etnoteologice  ris- 
cante. 

Pr. Arhim. Dr. 
Chesarie Gheorghescu 


- repere biografice - 


e naşte la 12 martie 1929, în comuna 

Oşeşti, judeţul Vaslui, din părinţii Neculai şi 

Anghelina Gheorghescu. În 1945, după 
absolvirea şcolii elementare, la vârsta de 16 ani 
intră ca novice (frate) la Mânăstirea Cozia (VâL 
cea), unde a viețuit sub îndrumarea Părintelui 
stareț Arhim. Ghermano Dineaţă (+1971) şi a 
Părintelui ieromonah Nifon Băicuş (+1978). La 
25 aprilie 1949, terminând perioada de noviciat, 
este călugărit la Mănăstirea Cozia, în sâmbăta 
Paştilor, primind numele de Chesarie. (numele 
de mirean al Părintelui Chesarie era Constantin). 
După depunerea voturilor monahale la Mânăsti- 
rea Cozia, este trimis la Seminarul teologic-mon- 
ahal de la Mânăstirea Neamţu, pe care îl absolvă 
în 1955, ca şef de promoţie, cu calificativul „ex- 
cepțional“. 

În 1956, după ce încheie un an de studii la 
Institutul universitar teologic din Bucureşti, Pă- 
rintele Chesarie este trimis de Patriarhul Justi- 
nian Marina la Academia Teologică de la Mosco- 
va-Zagorsk, unde urmează ca bursier, la zi, timp 
de 4 ani. În mai 1960 Pr. Chesarie îşi ia licenţa, la 
catedra de teologie fundamentală şi apologetică, 
cu teza: Cele mai importante opere de teologie 
fundamentală ale lui N]. Rojdestvenski, V.D. Ku- 
dreavtev-Platonov şi S.S. Glagolev și miza lor 
pentru teologie, teză prezentată la Profesorul 
Mihail Agafanghelovici Starokadomski, obținând 
şi titlul de Candidat bogoslovia Moskovoskoi 
duhovnoi Akademii. Între 1956-1960 slujeşte la 
Moscova şi Zagorsk (Serghiev-Posad), în calitate 
de diacon, primii doi ani şi ulterior, de preot, în 
ultimii doi ani. 

În 1960, la întoarcerea sa în țară de la Mos- 
cova, Pr. Chesarie este arestat la Bucureşti şi con- 
damnat la 10 ani, plus 7 de „temniţă grea“, pen- 
tru „trădarea de patrie“, deoarece, în drumul său 


spre casă, prin Praga-Roma-Atena, a condamnat 
la Roma, la Ambasada Americană din Atena şi la 
redacţia greacă a ziarului I Fonis tis Elefterias, de- 
cretul bolşevic al lui Dej (410/1959) ce desființa 
monahismul în România. Între 1960-1964, Pr. 
Chesarie suferă rigorile spaţiului recluzionar co- 
munist, trecând prin închisorile de la Uranus, 
Jilava, Dej, Gherla. În 1965, Pr. Chesarie este tri- 
mis cu domiciliul forțat la Mânăstirea Dintr-un 
Lemn (Vâlcea), fiind considerat persona non gra- 
ta, dar având condescendenţa de la Episcopia 
Râmnicului de a sluji ca preot şi duhovnic aici, 
deşi avea interdicţie civică de 10 ani, sub raport 
politic. 

Urmează cursurile Ia zi cursurile de doctorat 
la Institutul universitar teologic din Bucureşti, la 
catedra de teologie dogmatică, secţia sistematică, 
unde a avut drept Magistru pe strălucitul teolog 
Pr. Prof. Dr. Dumitru Stăniloae, precum şi pe re- 
numiții patrologi Ioan G. Coman, Petru Rezuş, 
Emilian Vasilescu, loan Rămureanu, Nicolae Nico- 
laescu, Nicolae Ghiţescu. La 30 iunie 1980 Pr. 
Chesarie îşi susține doctoratul, cu o teză despre 
Iconomia Dumnezeiască şi Iconomia Bisericeas- 
că în învățătura Ortodoxă, conferindu-i-se titlul 
de Doctor în teologie, cu calificativul „foarte 
bine“ (nota 9,43). O primă variantă a acestei teze 
a fost publicată în „Studii Teologice“ (nr.3- 
06/1980). 

Între 1972-1977 Pr. Chesarie este transferat 
în interes de serviciu de la Mânăstirea Dintr-un 
Lemn şi numit de către Patriarhul Justinian, Pro- 
fesor de dogmatică şi studiu biblic la Seminarul 
teologic special din Curtea de Argeş. Între 1977- 
1988 Pr. Chesarie este exarh al Mânăstirilor din 
Arhiepiscopia Bucureşti, sub conducerea Patriar- 
hului Iustin Moisescu. În 1988, în perioada Pa- 
triarhului Teoctist, Pr. Chesarie este îndepărtat 

din această funcţie de către Securitate şi retrimis 
cu domiciliu obligatoriu la Mânăstirea Dintr-un 
Lemn. Aici, nefiind primit de Episcopul Gherasim 
Cristea, actualul chiriarh al Episcopiei Râmnicu- 
lui, Pr. Chesarie este forțat de Securitate să 
meargă „stareţ“ la Mânăstirea Curtea de Argeş 
(1989-1994), unde a fost încurajat şi protejat de 
Episcopul de Argeş, Calinic Argatu. 

Din 1994 Pr. Chesarie revine la Mânăstirea 
Dintr-un Lemn - pentru a treia oară tolerat - 
unde slujeşte şi în prezent, ca preot şi duhovnic al 
Mânăstirii. 

Volume publicate: 

Dincolo de numeroase articole şi studii pu- 
blicate în diverse reviste ale Patriarhiei Române 
şi în reviste academice, Pr. Chesarie este autorul 








unor cărți esenţiale: Învățătura Ortodoxă despre 
Iconomia Divină şi Iconomia Bisericească (ediţia 
all-a), Rm. Vâlcea, Editura Antim Ivireanul, 2001; 
Studii de teologie fundamentală şi apologetică, 
Rm. Vâlcea, Editura Conphys, 2003, Iisus Hristos. 
Calea, Adevărul şi Viaţa noastră, Rm. Vâlcea, Edi- 
tura Conphys, 2004. De asemenea, este coauto- 
rul unor volume, precum: Ștefan Georgescu, Pă- 
rintele Arhimandrit Chesarie. Momente triste şi 
raze de lumină din viața sa, Rm. Vâlcea, Editura 
Conphys, 2005; Dr. Magda Manolache, Arhim. Dr. 
Chesarie Gheorghescu. La 50 de ani de slujire 
preoțească la altarul sfânt al Bisericii Străbune, 
Rm. Vâlcea, Editura Conphys, 2006; Dr. Magda 
Manolache, Părintele Arhimandrit Chesarie. Pro 
memoria, Rm. Vâlcea, Editura Conphys, 2008. 

Un model: 


Arhimandritul Dr. 
Chesarie Gheorghescu 


P.S. Irineu Pop 





ai n galeria distinşilor preoți şi monahi care au 
] ilustrat monahismul ortodox român aproa- 

pe timp de 60 de ani, un loc de frunte s-ar cu- 
veni să-l ocupe şi Părintele Arhimandrit Dr. Che- 
sarie Constantin Gheorghescu de la Mânăstirea 
Dintr-un Lemn, care încă din 1945 s-a dăruit cu 
toată ființa, puterea şi capacitatea sa creatoare în 
slujba Bisericii strămoşeşti, a învățământului teo- 
logic şi a monahismului nostru ortodox, atât de 
încercat în ultimii 50 de ani. Se ştie, de fapt, că 
acest smerit slujitor al altarului şi om al atâtor 
nedrepte suferințe îndurate din partea diriguito- 
rilor seculari şi chiar ecleziastici din perioada dic- 
taturii ateiste de la noi, a rămas marginalizat şi 
chiar persona non grata, tocmai pentru că, atât în 
calitatea sa de cetăţean român, cât şi de îndrumă- 
tor spiritual în sânul monahismului românesc 
(exarh, profesor sau stareţ), a dovedit cu prisosin- 
ță în întreaga sa viață că numai cele ce sunt ale 
Cezarului se cuvine a da Cezarului, iar cele ce 
sunt ale lui Dumnezeu, numai lui Dumnezeu (Ma- 
tei 22, 21; Marcu 12, 17), nefiind nimănui îngă- 
duit să închine, din laşitate, cele spirituale în sluj- 
ba potentaţilor atei din perioada comunistă, ati- 
tudine care să sperăm că a luat sfârşit o dată cu 
marele eveniment providenţial din decembrie 
1989. 

Fiind conştient de însemnătatea slujirii lui 
Dumnezeu şi orientarea smeritului cin monahal 
pe linia tradițională, patristică şi românească, ori- 
entare pe care a încercat să o imprime în sufletele 
sutelor de monahii şi monahi greu încercaţi în 
timpul persecuțiilor religioase de la noi, Arhi- 
mandritul Chesarie Gheorghescu, alături de alți 
numeroşi slujitori devotați ai Bisericii noastre, a 
fost el însuşi întemnițat, persecutat, marginalizat, 


urmărit şi disprețuit, chiar lipsit de cele mai ele- 
mentare drepturi spirituale care, în mod firesc, se 
cuvin unui monah instruit în cele ale teologiei şi 
conştient de misiunea sa. Considerăm că este un 
bun prilej să prezentăm, reunite într-un modest 
buchet, câteva realizări şi năzuințe sfinte din via- 
ţa sa, o smerită cunună de lauri din câmpul activi- 
tății sale în Biserică, fără să mai insistăm asupra 
nenumăratelor suferințe îndurate de Prea Cucer- 
nicia Sa prin închisorile comuniste de la Uranus, 
Jilava, Dej, Gherla sau chiar asupra persecuțiilor 
suportate la Mânăstirea Dintr-un Lemn (Vâlcea), 
din partea unor potentați ai zilei de la Episcopia 
Râmnicului. 

Înainte cu numai doi, trei ani de marele 
eveniment din decembrie 1989, fiind „reabilitat 
judecătoreşte“, acest devotat îndrumător al vieţii 
monahale a fost sortit să sufere din partea con- 
ducerii Episcopiei Râmnicului nenumărate şi- 
cane, înjosiri şi persecuții, fiind amenințat cu în- 
chisoarea, deoarece cei care călăuzeau destinele 
acestei Episcopii erau atunci cufundaţi, până 
peste cap, în slujba dictaturii ceauşiste. În cele din 
urmă, la 9 mai 1989 Arhimandritul Chesarie 
Gheorghescu a fost izgonit de la Mânăstirea 
Dintr-un Lemn, pe motivul că fusese deţinut 
politic. 

Dacă până la 22 decembrie 1989 Arhiman- 
dritul Chesarie Gheorghescu, alături de nenumă- 
rați slujitori devotați ai Bisericii şi ai patriei noas- 
tre, au avut de suferit încercările dictaturii opri- 
mante, în noua orânduire politică şi democratică 
din țara noastră, considerăm că este normal şi 
constructiv ca în cele ce urmează să aducem un 
sincer şi binemeritat omagiu preotului, profe- 
sorului şi exarhului care şi-a identificat viața cu 
studiul şi cu slujirea Bisericii, a monahismului şi a 
teologiei, şi să înfățişăm un model de muncă, se- 

riozitate, competenţă, conştiinciozitate, cinste şi 
dăruire, care să servească drept pildă tuturor dis- 
cipolilor monahi şi preoți îndrumați şi formaţi de 
Arhimandritul Chesarie, precum şi celor care vor 
să contribuie la dezvoltarea şi înflorirea aspiraţi- 
ilor sfinte ale Bisericii Ortodoxe Române. Oma- 
giul nostru vrea să reprezinte un act de recunoş- 
tință, în înțelesul cel mai propriu al cuvântului, 
de retrospectivă a unei activități exemplare. 
Ceea ce a reuşit Părintele Chesarie, cu darul 
lui Dumnezeu, să imprime în sufletul şi conştiinţa 
tinerei generaţii de monahi şi monahii pe care i-a 
îndrumat este seriozitatea şi grija permanentă 
pentru ca tânăra tagmă monahală să răspundă 
printr-o viaţă curată, modestă şi devotată binelui 
comun la aspiraţiile seculare ale marilor îndru- 
mători ai vieţii spirituale şi chiar la aşteptările 
autorităților noastre bisericeşti din prezent. Tot 








la Mânăstirea Dintr-un Lemn, ca îndrumător spi- 
ritual şi confesor al acelei comunități monahale, 
s-a arătat drept părinte mereu atent şi povăţuitor 
al fiicelor sale duhovniceşti, propovăduitor devo- 
tat al credinţei drept măritoare, păzitor al datini- 
lor şi tradiţiilor călugăreşti, un model viu, cu cu- 
vântul, cu sfatul şi cu pilda. Apropiat, modest şi 
cald, se străduia să fie frate cu toți, vieţuitoarele 
mănăstirii găsind în Sfinţia Sa un resort de adân- 
că înţelegere şi condescendență părintească, cum 
găsim şi noi toţi cei care îl avem drept îndrumă- 
tor spiritual. Bunătatea a fost şi este pentru părin- 
tele Chesarie ceea ce este culoarea pentru floare. 
Săritor la necaz şi gata de a-şi da tot ce avea, fără 
să ştie dreapta ce face stânga, ajuta pe cei în ne- 
caz, făcea milostenie, alina dureri, uşura poveri la 
propriu şi la figurat şi se dăruia prin pastoraţie. 
Asemenea Sf. Grigore de Nazianz, părintele Che- 

sarie este convins că lucrul cel mai sfânt pe care îl 
are omul este de a face binele spre bucuria tutu- 
ror. 

Ca profesor, la Curtea de Argeş, Părintele 
Chesarie a contribuit la formarea şi pregătirea a 
două serii de absolvenţi care, devenind preoți, 
s-au răspândit pe plaiurile Transilvaniei îndeose- 
bi, purtând lumina spirituală a Evangheliei şi 
mulți dintre ei evocând cu respect şi admiraţie, 
chiar şi acum, personalitatea sa de ilustru profe- 
sor şi prețuit îndrumător spiritual. În faţa Sfân- 
tului Altar, la predică, la orele de curs, precum şi 
cu orice ocazie, Sfinţia Sa accentua înţelegerea 
mai profundă a punctelor de învățătură din 
Sfânta Evanghelie şi Teologia dogmatică, sublini- 
ind, mai ales, aspectul apofatic al teologiei, iar 
când vorbea de aspectul catafatic căuta să-i impri- 
me întotdeauna o notă apologetică, încercând să 
demonstreze că între ştiinţă şi religie nu există 
contradicții, deoarece şi una şi alta îşi au originea 
în Rațiunea Supremă, care este Logosul Divin, 
Domnul Nostru lisus Hristos - lumina, calea, ade- 

fst “pi pie 





vărul şi viața noastră (Ioan 14, 6). Prelegerile sale 
de la catedră au fost dinamice, creatoare, stră- 
duindu-se permanent să realizeze o admirabilă 
simbioză între o teologie ortodoxă vie şi viața 
autentic creştină, trăită pe tărâm practic. Cu prile- 
jul acestor dialoguri, Părintele profesor Chesarie 
reuşea şi reuşeşte să realizeze, în mod deosebit, 
locul şi rostul salutar al lucrării kerigmatice a 
Bisericii Domnului. 

Ca exarh (august 1977 - august 1988), Părin- 
tele Chesarie şi-a consacrat toată viața monahis- 
mului românesc, sub aspect moral, material şi 
spiritual. În timpul exarhatului său au fost primiţi 
în mânăstiri aproximativ 300 de tineri şi tinere, 
Pr. Chesarie oficiind personal la tunderea lor în 
monahism. Această formă şi muncă de îndrumă- 
tor al monahismului tânăr a antrenat, a format şi 
a ghidat o serie de noi călugări şi tineri care sunt 
acum elemente de calitate în mânăstirile şi schi- 
turile Bisericii Ortodoxe Române. Dând dovadă 
de admirabil simț umanitar, acţionând cu sufletul 
pentru dezvoltarea şi afirmarea vieţii monahale 
şi contribuind cu clarviziunea şi cu simțul 
realităţii la buna ei desfăşurare şi organi- 
zare, Părintele exarh dr. Chesarie Gheor- 
ghescu poate fi socotit pe drept cuvântul 
Arhitectul acestui nou reviriment al mo- 
nahismului românesc din timpul dictaturii 
| comuniste. 

Corelativă muncii de duhovnic, pro- 
fesor şi exarh, activitatea publicistică a Pă- 
rintelui Chesarie e tot atât de prodigioasă. 
Dânsul a consacrat o mare parte din tim- 
pul său cercetării teologice, activitate con- 
cretizată în studii bine documentate şi de 
referință în domeniul dogmaticii, hagio- 
grafiei şi altele, toate acestea fiind măr- 
turia peremptorie a răbdării şi a vastelor 
sale cunoştinţe acumulate în decursul tim- 
pului. Ele urmăresc inițierea cititorului în 
vatra luminoasă a învățăturilor sfinte, per- 
manent utile pentru hrana sufletului, în 
credința cea adevărată şi în comportarea 
față de oameni. Lucrările elaborate de 
Arhimandritul Dr. Chesarie se caracte- 
rizează printr-o acribie ştiinţifică, prin 
expunerea logică şi sistematică, pe te- 
meiul Sfintei Scripturi, al teologiei Sfin- 
ților Părinţi. 

Arhim. Dr. Chesarie Gheorghescu 


O comoară a 
Ortodoxiei românești 


Cine trece pe la Mânăstirea Dintr-un Lemn (Vâlcea) are de văzut două comori: 
una este Icoana Maicii Domnului, Făcătoare de Minuni - un miracol 
nedezlegat al creștinismului primar - care îți împlineşte orice rugăciune, și 
alta, Părintele Arhimandrit Dr. Chesarie Gheorghescu, care îţi dă răspuns 
întrebărilor ce te frământă. Sfatul său este al unui duhovnic, iar răspunsul 
este al unui înțelept, care a pus mai presus dragostea lui Dumnezeu. Părintele 
Chesarie este un miracol al Ortodoxiei şi o comoară ascunsă pe care presa a 


reușit s-o scoată la lumină. 


Ramona Nuţ 





martie 1929, iar lumina harului la 16 ani, 

când a intrat în monahism, la Mânăstirea 
Cozia. De atunci, viața a avut urcuşuri şi coborâ- 
şuri, suspine şi nădejde, durere fizică şi morală. 
M-am tot întrebat în desele mele peregrinări pe la 
Mânăstirea Dintr-un Lemn, ce l-a făcut pe Părin- 
tele Chesarie să rămână în picioare, după atât de 
multe încercări, şi nu am găsit alt răspuns decât: 
Dumnezeu. A parcurs toate treptele învățământu- 
lui teologic, de la seminar (absolvit la Mânăstirea 
Neamţ) la Facultatea de Teologie (absolvită la 
Academia din Moscova) şi doctoratul la Faculta- 
tea de Teologie din Bucureşti, avându-l îndrumă- 
tor pe Pr. Prof. dr. Dumitru Stăniloae, un colos al 
teologiei. A îndeplinit mai multe funcţii: diacon şi 
preot la Moscova, profesor de dogmatică şi studiu 
biblic la Seminarul Teologic din Curtea de Argeş, 
exarh al mânăstirilor din Arhiepiscopia Bucu- 
reşti. Actualmente este duhovnic şi preot la Mâ- 
năstirea Dintr-un Lemn. 


p ărintele Chesarie a văzut lumina zilei la 12 


Opera 


Din multitudinea de scrieri ale Arhimandri- 
tului dr. Chesarie Gheorghescu, am selectat câte- 
va: Învățătura ortodoxă despre iconomia divină 


și iconomia bisericească (opera capitală despre 
care Pr. Prof. Dr. Dumitru Stăniloae spunea că 
este tratată atât de extins şi de bogat), Iisus 
Hristos - Calea, adevărul şi viaţa noastră; lisus 
Hristos Mântuitorul: În dar aţi luat, în dar să daţi; 
Pomelnicul Sfintei Mânăstiri Dintr-un Lemn; Mâ- 
năstirea Dintr-un Lemn (monografie). Foarte 
multe articole au apărut în reviste teologice din 
țară şi străinătate, convorbiri duhovniceşti, pre- 
dici, îndrumări de viață monahală, îndrumări 
pentru creştini. 


Închisoarea 


După terminarea studiilor universitare la 
Moscova, Părintele Chesarie a călătorit prin Euro- 
pa, a avut convorbiri cu mari personalităţi, a par- 
ticipat la simpozioane şi conferinţe pe teme reli- 
gioase. România era atunci în plină epocă comu- 
nistă, iar regimul de la Bucureşti încerca prin toa- 
te metodele desființarea monahismului, distru- 
gerea de biserici şi îndepărtarea oamenilor de 
creştinism. S-a dat în acest sens un decret: 
410/1959. Părintele Chesarie Gheorghescu a 
combătut acest act politic la toate ambasadele 
din străinătate, în ziare şi reviste străine. La în- 
toarcerea în ţară a fost însă arestat şi condamnat 
la 17 ani de închisoare (Jilava, Uranus, Gherla, 
Dej) sub acuzaţia de „trădare de patrie“, ani 

fă 


despre care Părintele nu vrea să-şi amintească, 


cum nu vrea să-şi amintească nici despre cei care 
l-au torturat. Nu vrea să-şi vadă dosarul de la 
Securitate, pentru că îi ştie foarte bine pe cei care 
lau urmărit. Îşi aminteşte cu drag că Dumnezeu 
i-a fost alături în tot acest timp şi că acolo, în închi- 
soare, oamenii sunt mult mai iubitori de Dumne- 
zeu decât afară, chiar dacă sunt lipsiţi de cele mai 
elementare drepturi umane. În 1964, a fost eli- 
berat şi dus cu domiciliul obligatoriu la Mânăsti- 
rea Dintr-un Lemn, unde se află şi astăzi. Chiar 
dacă perioada comunistă s-a încheiat de mult, 
pentru Părintele Chesarie ea continuă. După 
aproape 19 ani de democraţie, Părintele Chesarie 
nu a fost reabilitat. 


Doar presa l-a scos la lumină 


Normal ar fi fost ca toate instituţiile bise- 
riceşti şi culturale să-i recunoască meritele şi să-l 
reabiliteze. Acestea au preferat să tacă. Ba chiar îl 














tratează cu indiferență. Cea care i-a rămas mereu 
alături, în toți aceşti ani de suferință, este mona- 
hia Miriam, un model de călugăriţă pentru care 
Părintele are numai cuvinte de laudă. Ea l-a ajutat 
la publicarea operei, i-a fost mereu aproape în 
lungile zile şi nopţi de boală. Maica Miriam se con- 
sideră favorizată de soartă că poate sta lângă un 
mare teolog şi duhovnic. 

Presa este cea care l-a făcut cunoscut lumii 
pe Părintele Chesarie şi l-a scos la lumină. Nume- 
roase articole apărute în presa locală, centrală şi 
internaţională au pus în evidență un mare 
teolog, un mare trăitor al Ortodoxiei şi o ființă de 
o aleasă omenie. Îi dorim Părintelui Chesarie o 
viață lungă şi mai liniştită la bătrâneţe decât a 
fost până acum, spor în viața duhovnicească şi să 
ne bucure cu alte scrieri. Aşteptăm ca într-un vi- 
itor apropiat Părintele Chesarie să aştearnă pe 
hârtie şi acei ani petrecuţi în închisorile comu- 
niste, care, cu siguranță, vor interesa pe mulți 
dintre noi. 

O viaţă întru Hristos 


Monahia Miriam-Felicia Cărămidaru 


ăsesc de cuviinţă că este din partea mea 
G o datorie nobilă - duhovnicească - să 

semnalez aici şi acum unele date şi în- 
tâmplări pilduitoare din viața Părintelui Arhi- 
mandrit Chesarie, viață care, chiar din anii co- 
pilăriei, devine interesantă, dar îndeosebi prin 
cei peste 63 de ani de trăire monahală - din 1945 
până în prezent - şi prin cei 52 de ani ai săi de slu- 
jire sacerdotală la Altarul Sfânt al Bisericii stră- 
bune (1956-2008). Sunt conştientă însă că acest 
fapt este o încercare destul de pretențioasă din 
partea cuiva, pentru a putea contura, şi numai în 
linii generale, dar esenţiale, profilul fidel al aces- 
tui pelerin slujitor Ia Altarul stinţitor al Bisericii 
Ortodoxe Române. 

Am fost sortită să fiu în preajma Părintelui 
Chesarie încă din primele zile ale intrării mele în 
viața monahală (1987), având prilejul să asist la 
multe „momente triste“ (încercări umilitoare), 
dar şi la numeroase clipe - aş putea spune „raze 
de lumină” - din viața sa mult încercată, atât pe 
linie de activitate civilă, dar mai ales, pe planul 
nevoinţelor sale monahale - spirituale - preo- 
țeşti. Manifestările oţioase, gratuite, îndreptate 
împotriva sa, au fost şi sunt manevrate din partea 
unor neprieteni ai săi, geloşi şi neduhovniceşti, 
aşa cum, din păcate, s-a întâmplat adesea şi în via- 
ţa atâtor distinşi părinţi-teologi şi slujitori devo- 
taţi ai lui Dumnezeu şi oamenilor din istoria Bise- 
ricii universale, şi chiar în istoria mai recentă a 
vieţii noastre bisericeşti... 

Acum însă când, iată, au început să apară în 
presa laică unele aprecieri şi mărturii pozitive, 
concrete, în special din partea unor oameni lumi- 
naţi, autorizați ai condeiului, care activează extra 
Ecclesiam, am considerat că este oportun să pre- 
zentăm, chiar şi în această formă succintă, date 
obiective referitoare la personalitatea Părintelui 
Chesarie Gheorghescu. Din cele încredințate mie 
de Prea Cuvioşia Sa şi din numeroasele însem- 
nări din presă cu privire la calvarul vieţii sale, 





pornind de la Oşeşti - Vaslui (1929-1945) şi până 
în prezent, acest fiu de țărani - răzeşi, patriot de- 
votat, om de cultură aleasă, teolog, rafinat, mo- 
nah smerit şi îndelung răbdător, preot consacrat, 
conştient şi dăruit în slujba Ortodoxiei, Părintele 
Chesarie a încercat să urce scara tuturor vir- 
tuților religios-morale şi a pregătirii teologice în 
perioada cea mai critică din viața Bisericii şi a 
poporului nostru (1944-1989). 

Dacă noviciatul său la Mânăstirea Cozia 
(1945-1954) sau pregătirea sa culturală generală 
şi teologică, la Mânăstirea Neamţ, Bucureşti şi 
Moscova (1951-1960) sau acordarea titlului de 
doctor în teologie (iunie 1980), precum şi misiu- 
nea sa de profesor la Curtea de Argeş sau de 
exarh al Sfintelor Mânăstiri de la Bucureşti (1972- 

1988) pot fi considerate „raze de lumină” în viața 
sa, atunci condamnarea politică din 1960-1964 şi 
domiciliul său obligatoriu din anii 1964-1989, cu 
repercusiuni negative asupra sa de atunci şi până 
în prezent, reprezintă, desigur, o perioadă plină 
de „momente triste“ în activitatea Părintelui Che- 
sarie. Dacă în Diploma sa de Doctor în Teologie, 
nr. 1576/11 iulie 1980, se spune că „Arhiman- 
dritul Chesarie - Constantin Gheorghescu se va 
bucura de toate drepturile prevăzute de legile 
țării şi de statutul privind organizarea şi funcțio- 
narea BOR“, realitatea regretabilă şi toate cele 
întâmplate cu Părintele Chesarie din 1960 până 
în prezent ne arată că Sfinţia Sa a fost şi este pri- 
vat, pe linie bisericească, chiar şi de cele mai ele- 
mentare drepturi cuvenite unui slujitor devotat 
al Bisericii. Pilduitor este faptul că Părintele Che- 
sarie a suportat aceste umilințe şi se străduieşte 
să le suporte şi de aici înainte pe toate care vor 
urma, având în vedere cuvintele Mântuitorului 
isus Hristos care spune: Luaţi jugul Meu asupra 
voastră şi învățati-vă de la Mine, că Eu sunt blând 











şi smerit cu inima şi veţi găsi odihnă sufletelor 
voastre (Matei 11, 29); sau Veţi fi urâţi de toți pen- 
tru numele Meu; iar cel ce va răbda până la 
sfârşit, acela se va mântui (Matei 10, 22). 

Aşa cum spunea PS. Irineu Pop despre Părin- 
tele Chesarie, spunem şi noi: „Fiind ucenici ai Pă- 
rintelui Chesarie, îl preţuim şi îl respectăm, păs- 
trându-l ca viu exemplu în ceea ce priveşte dra- 
gostea pentru studii, setea de cunoaştere, înflăcă- 
rarea pentru slujirea cu loialitate a Bisericii şi a 
Patriei, râvna mistuitoare pentru promovarea şi 
înflorirea monahismului nostru, un adevărat 
model de muncă şi slujire“, pe tărâmul sfânt al 
Bisericii româneşti. Părintele Chesarie aşteaptă o 
trezire şi o luminare a conştiinţei din partea celor 
care l-au înjosit şi l-au marginalizat, atâţia ani, pe 
nedrept până acum. În calitate de preot al Bise- 
ricii Domnului, Părintele Chesarie, oficiind Sfân- 
ta Liturghie şi celelalte taine şi ierurgii ale rân- 
duielii bisericeşti, s-a rugat şi se roagă cu evlavie 
la Sfântul Altar pentru bunăstarea sfintelor lui 
Dumnezeu biserici şi pentru unirea tuturor. 

Părintele Graviil 
Stoica de la 
Mănăstirea Zamfira 


Stelian Gomboș 





gândim la viaţa omului; o facem mai ales 

atunci când aflăm de moartea cuiva drag. 

Ni s-a intâmplat iarăşi la aflarea veştii tre- 
cerii la cele veşnice a Părintelui Gavriil Stoica (74 
de ani), cel care a fost atâţia ani slujitorul altaru- 
lui străbun şi al cărților teologice, academice şi 
duhovniceşti! 

Părintele Gavriil a trecut hotarul lumii aces- 
teia, născându-se în viața cea veşnică, în noaptea 
de 25 spre 26 august, anul mântuirii 2008. 

Fiind argeşean de origine, la 25 iunie 1953 
tânărul Gheorghe a intrat ca frate şi vieţuitor în 
mănăstirea Slănic, adică la vârsta de 17 ani, apoi 
a fost slujitor al mănăstirii domneşti-voievodale 
din Curtea de Argeş. Când se afla încă aici, a fost 
arestat în noaptea de 25 august 1964 de către 
autoritățile comuniste, sub acuzaţia că distribuie 
cărți de învăţătură creştină, în special ale marelui 
slujitor şi misionar, un alt argeşean, anume 
Părintele Nicodim Mândiţă. 

A devenit duhovnicul mănăstirii de maici 
Zamfira - Prahova la 1 august 1978 (aşadar, cu 
puțin timp în urmă a împlinit aici treizeci de ani 
de slujire mărturisitoare şi duhovnicie), unde 
iată, a rămas până la sfârşitul vieţii. A fost ucenic 
şi apropiat al vestitului duhovnic Arsenie Papa- 
cioc, părintele arhimandrit de la Mănăstirea 
Techirghiol - Constanţa. 

Tot familia sfinţiei sale a odrăslit un alt sluji- 
tor vrednic al altarului bisericii noastre sfinte, 
fratele său după trup, părintele ierodiacon Iusti- 
nian Stoica - economul Schitului Românesc 


AN 
] n iureşul timpului abia apucăm să ne mai 


Prodromul din Sfântul Munte Athos. 

Nu trebuie trecut cu vederea faptul că Pă- 
rintele Gavriil a fost un apropiat şi de Părintele 
Arhimandrit Nicodim Dimulescu - stareţul Mă- 
năstirii Crasna - Prahova, tot un argeşan. 

Apreciat fiind în mod deosebit de către vred- 
nicul de pomenire Patriarh Teoctist, părinte Ga- 
vriil a fost toată viața drept ca bradul (şi la pro- 
priu şi la figurat), cu o voce baritonală, tunătoare, 
intrasingent dar totuşi cald şi cât se poate de 
uman în toate deciziile pe care le lua, mai cu sea- 
mă în problemele bisericeşti, spirituale şi duhov- 
niceşti. Era cu o vitalitate remarcabilă pentru 
vârsta pe care oricum nu şi-o trăda, cu un simţ al 
umorului măsurat - aşa l-au cunoscut şi aşa îl vor 
purta permanent în inimă pe părintele Gavriil 
toți cei care au trecut pragul mănăstirii Zamfira. 
Fie din paginile unor reviste creştine, fie din emi- 
siunile de televiziune, fie direct din înălțimea 
amvonului, prezenţa cuvântătoare a venerabilu- 
lui părinte era cuceritoare şi mult folositoare. 
Prin sinceritate, prin cultura sa duhovnicească, 
prin trăire, dar mai ales printr-o neclintită voință 
în Mântuitorul Iisus Hristos, căci a voi şi a face în 
Domnul Hristos au fost două daruri îndelung 
lucrate şi cultivate de către părintele Gavriil. 

În altă ordine de idei, părintele a primit cu 
multă dragoste pe foarte mulți tineri la sfat, încu- 
rajându-i şi ajutându-i pe mulţi dintre studenţii 
teologi să se pregătească pentru apărarea şi pro- 
movarea credinţei ortodoxe în anii grei ai dicta- 
turii comuniste. A fost în acelaşi timp un bun păs- 
trător al Tradiţiei şi un păstor receptiv la noile 
probleme apărute în societate. Era elegant şi 
ordonat, ospitalier şi erudit. Un preot distins al 





anul VI e nr. 67 


43 


IN MEMORIAM 




















cultului ortodox şi un om al culturii înțelepte, un 
slujitor al Bisericii şi al poporului român. 

În dimineaţa înmormântării şi, mai cu 
seamă, la sfânta slujbă săvârşită în incinta vesti- 
tului lăcaş monastic al Zamfirei, a participat 
foarte multă lume care l-a cunoscut şi l-a prețuit 
în mod deosebit pe părintele lor duhovnicesc. 
Au fost multe flori, multe lacrimi pline de recu- 
noştință şi de nădejdea că părintele s-a mutat de 
la moarte la viață, acolo unde nu mai este nici 
suferință, nici întristare nici suspin ci viață fără 
de sfârşit. 

După ascultarea cu luare aminte a slujbei 
prohodirii preoţilor, au ţinut să omagieze person- 
alitatea celui plecat mai mulţi slujitori al altaru- 
lui. Ei l-au evocat ca pe unul care a dat dovadă de 
multă înțelepciune, răbdare şi pricepere în dife- 
ritele momente ale vieții care i-a fost presărată cu 
multe ispite, piedici şi suferințe.Şi au mărturisit 


Că toate întâlnirile pe care le-au avut cu părintele 
au constituit momente de mare înălțare duhov- 
nicească şi mângâiere sufletească, datorită sfa- 
turilor bune, foarte competente şi pertinente, pe 
care le-a dat. 

Cuvintele noastre sunt puţine şi neputin- 
coase pentru a putea spune cât bine a făcut părin- 
tele Gavriil Stoica, datorită ţinutei sale morale şi 
preoțeşti, a echilibrului şi înțelepciunii sale, a 
preocupărilor sale teologice şi cărturăreşti, a 
dragostei sale față de Dumnezeu şi de oameni, a 
ataşamentului său faţă de țara aceasta şi de 
Biserica strămoşească!... 

Se cuvine aşadar, să-i aducem prinos de cin- 
stire şi de recunoştinţă rugându-ne lui Dumnezeu 
să-l răsplătească cu harul şi cu dragostea sa cea 
nemărginită acolo, în locaşurile cele cereşti, în 
lumina cea neînserată a Slavei Sale! 

Veşnică să-i fie pomenirea! 

De la legionarism 
la sfinţenie 


Sfântul închisorilor. Mărturii despre Valeriu Gafencu, 
adunate şi adnotate de monahul Moise, editura Reîntregirea, Alba 


Iulia, 2007. 


Paul Curcă 





titudinea faţă de legionari este unul din 

aspectele controversate ale cărții. Mona- 

hul Moise are o poziţie curajoasă, reuşind 
să nesocotească tabu-urile care s-au creat în lu- 
mea românească în jurul Mişcării Legionare. Nu 
cade nici în idolatrizarea Legiunii, sau măcar în 
încercări de reabilitare a ei, dar nici nu o diaboli- 
zează. Pe ansamblu, are o atitudine corectă, echi- 
librată, pe alocuri binevoitoare în interpretarea 
şi sublinierea substanței sale de mişcare spiritua- 
lă. Ucenicia în Frăţiile de Cruce sau chiar în Mişca- 
rea Legionară, monahul Moise o vede ca o pregă- 
tire hărăzită de Dumnezeu pentru primirea mar- 
tiriului în închisorile comuniste întru ispăşirea 
păcatelor personale şi comunitare şi întru desă- 
vârşire. Căci mai toţi legionarii, sau frăţiorii de 
cruce au ajuns în închisori, iar acolo au avut un 
comportament admirabil. Autorul cărții, fiind 
monah şi teolog, relevă şi scăderile față de cred- 
inţa ortodoxă ale legionarilor. Astfel, monahul 
Moise îl citează pe Ioan Ianolide: „Orgoliul se as- 
cundea în noi sub tainica mantie a onoarei şi a 
fost o luptă grea până ce aşa-zisa demnitate şi 
onoare s-au înduhovnicit, trecând prin baia 
curățirii“! 

Datorită legionarismului din stadiul iniţial al 
vieţii acestor martiri, căci se vede că a fost depăşit 
în condiţiile aspre ale detenţiei, Biserica Ortodo- 
xă ezită să ia vreo hotărâre în privința canoniză- 
rii unora dintre ei, între care se află şi Valeriu Ga- 
fencu. Probabil ia în calcul posibile atacuri ale 
unor „democrați“ anti-fascişti, pro-europeni şi 
stângişti politically correct. Cum însă în cazul 


1 Pag, 34 


unora dintre ei, ca la Valeriu Gafencu de pildă, 
dovezile de sfințenie sunt clare, concludente şi 
canonice, orice ezitare, orice tăcere este cedare în 
faţa duhului lumii, străin de duhul Sfintei Biserici 
a lui Hristos. 

La Valeriu Gafencu ajunge să vadă, treptat, 
pe drept cuvânt, o subordonare a creştinismului 
față de naționalism şi de politică. Naționalismul 
creştin, aşa cum era asumat şi trăit de legionari şi 
de fraţii de cruce, poate fi o bază de pornire pen- 
tru desăvârşirea creştină, căci propune anumite 
principii care te pot apropia de credinţă. Dar el 
nu este suficient până la sfârşit. Legionarismul 
rămâne cantonat într-o ideologie, propune 
diverse mijloace, unele chiar de natură totali- 
tară, spre atingerea unor scopuri pământeşti. 
Ceea ce îi dă o turnură aparte este latura lui spi- 
rituală. Spre deosebire de celelalte doctrine ale 
timpului său, liberalismul, ţărănismul, social- 
democraţia şi toate multiplele direcţii politice 
ale vremii, care declară neutraliatea tipic mo- 
dernă faţă de valorile ultime, metafizice, de tipul 
credinței creştine, legionarii vorbesc şi despre 
Hristos. Şi chiar dacă am presupune că vorbesc 
fals - căci ei sunt încă, în calitate de oameni 
politici, exponenţi ai omului vechi, neîn- 
duhovnicit -, apelul la Hristos este totuşi o 
şansă. Adeseori credinţa creştină a legionarilor 
se subordona filetist naţionalismului sub raport 
doctrinar. lar adesea, cum unii dintre ei recu- 
nosc, virtuțile legionare, în primul rând onoarea 
şi demnitatea, erau pavăze în spatele cărora se 
ascundeau păcate precum mândria. Acestea 
toate însă au fost topite în creuzetul închisorilor 
comuniste. 

Părintele Arsenie Papacioc vede în suferința 
din temnițele comuniste marea sa şansă de 
înduhovnicire. „Nu a existat nici o altă metodă de 
studiu, de pregătire, care să ofere posibilităţile de 
spiritualizare, de adâncire duhovnicească, de 
relaţie vie cu Dumnezeu ca suferința de acolo. Eu 
binecuvântez timpul acela. Am petrecut ani în 
pustie, dar n-am avut posibilitatea de acolo de a 
adânci lucrurile de natură veşnică, de natură divi- 
nă, ca în suferinţă. Suferința ne-a şi unit. Cei care 
am reuşit să ne cunoaştem pe cruce am rămas 
uniți.“2 

Noi nu mai păstrăm sensul suferinţei, vedem 
în ea doar aspectul privativ, faptul că ne lipseşte 
de bunurile lumii acesteia, după care tânjim ne- 
încetat. Am putea, cu mari eforturi intelectuale, 
să acceptăm oarece privaţiuni în schimbul unor 
avantaje clare, cam aşa cum manechinele renun- 
ță la anumite feluri de mâncare ca să îşi păstreze 
silueta. Dar o suferință crâncenă şi, pe deasupra, 
nemeritată, nu ne mai e cu putință de înţeles. Ast- 
fel de mărturii, precum aceea a părintelui Arsenie 
şi a altor nevoitori din închisorile comuniste ne 
rămân străine, oricât de atenți le-am citi. Aparţi- 
nem unei alte lumi, în care suferința e un cuvânt 
străin. Dacă parcurgi mărturiile acelei perioade 
râmâi uimit de cantitatea imensă de suferință pe 
care au putut-o îndura acei bieţi oameni, deţinuţi 
politici ai unui regim criminal. 

Suferința însă nu este mântuitoare prin sine, 
ci dacă este primită cu credință, închinată lui 
Hristos, dacă este o jertfă pentru răscumpărarea 
păcatelor pe care orice om le are. Desigur, ceea ce 
au pătimit deţinuţii politici între 1948 şi 1964, nu 
a fost voit de ei. Dar, chiar dacă suferința le-a fost 
impusă din afară, ea a putut fi preluată de fiecare 
ca parte a unui program divin de curăţire de pati- 
mi. Sunt numeroase mărturiile din închisoare 
care numesc această perioadă ca una binecuvân- 
tată de Dumnezeu, ca o revărsare de har. Resur- 
sele sufleteşti dobândite în asemenea situații de 
mizerie şi suferință extremă pot duce la o viață 
duhovnicească densă, pe care traiul obişnuit nu 
le poate oferi vreodată. 

Mărturiile înregistrate în închisori sunt, une- 
ori, năucitoare: „Acolo e minunat. E pace. De fapt, 


2 Pag. 45 

nu se poate exprima ce e acolo. E atâta fericire, 
încât chiar bucuria de a te vedea e o suferință 
prin contrastul dintre cele două lumi. Voi pleca în 
curând, poate chiar acum, în noaptea de Crăciun. 
Şi acesta este un dar al Domnului. Nu ştiu cum 
să-l mulțumesc... Nu ştiu cum să-i fac pe oameni 
să-L trăiască pe Dumnezeu, deplina bucurie... Am 
certitudinea vieții veşnice, particip deja la ea.“3 
Aceasta nu este halucinaţia unui bolnav. Vorbele 
spuse aici certifică o luciditate extraordinară, dar 
o luciditate care are acces la lumea duhului, prin 
care deja se întrevede Împărăţia Cerului. În ciuda 
stăpânirii întunericului peste oameni, produs de 
un regim comunist şi ateu, Hristos este aproape, 
EI se înfăţişează celor ce plâng, încredințându-i 
de victoria finală a credinței, de izbăvirea de rău. 

Iubirea, aşa cum o înțelegea Valeriu Gafen- 
cu, nu este o simplă vorbă pe care o spui celor din 
jur, un cuvânt care se rosteşte şi în lumea noastră 
atât de des că s-a demonetizat şi nu mai ştim prea 
bine ce înseamnă. Iubirea este capacitatea de jert- 
fă, de dăruire către cei din jur, este puterea de a-ți 
da haina, la propriu, aproapelui aflat în nevoie, 
disponibilitatea de a dărui ceea ce ai pentru 
binele lui. 

Suferința şi moartea îţi acutizează privirea, 
îţi dau aptitudini pe care o viață banală, oricât ar 
fi de mult ar căuta să se apropie de sensul lucru- 
rilor, nu le poate descâlci. În apropierea morții, 
Gafencu mulţumeşte lui Dumnezeu. Testamentul 
lui spiritual este un îndemn la credinţă: „Sunt 
fericit să mor pentru Hristos. Lui îi datorez darul 
de azi. Totul e o minune.“4 Îndemnurile pe care le 
dă Gafencu sunt cele ale unui sfânt. Toată ființa 
noastră să o închinăm lui Dumnezeu. Viaţa este o 
cruce grea dar, cu credință în Hristos, vor fi în- 
frânți toți vrăjmaşii. Credinţa este o putere care 
ne vine de la Dumnezeu, echilibrată şi lucidă, nu 
închipuirea unui fanatic. Oamenii trebuie iubiţi şi 
ajutaţi, căci vrajmaşul caută să îi răpună. Într-ade- 
văr, ateismul acela militant şi sălbatic a dispărut 
din istorie, dar nici înlocuitorii lui nu sunt mai 
breji. 

Înainte vreme, în timpuri mai puţin post- 
moderne ca ale noastre, ideea sacrificiului, inclu- 
siv de sine, era o idee aproape comună. Se accep- 

Valeriu Gafencu 


ta îndeobşte că orice lucru însemnat, nu neapărat 
care ţine de sfera religioasă, se face cu trudă, cu 
renunțări şi cu osteneli, că efortul este înscris în 
legea firii şi că altfel nu se poate. De la un timp, nu 
prea demult însă, astfel de idei au devenit caduce. 
Îmi amintesc cum fostul preşedinte Emil Con- 
stantinescu spunea pompos, în campania elec- 
torală, că în Romania nu vor mai exista generaţii 
de sacrificiu. Şi, într-adevăr, nu au mai existat 
(chiar dacă domnia-sa nu a contribuit prera mult 
la asta), indiferent de consecinţele pe care un 
asemenea lucru le poate avea. Odată ce econo- 
mia a început cât de cât să se mişte, lumea a intrat 
într-o fază de hedonism extrem. Dacă înaintaşii 
noştri, şi chiar semeni ai noştri mai în vârstă, 
declarau că şi-au dus viaţa cu scopul ca generaţi- 
ilor următoare să le fie ceva mai bine decât lor, 
acum un asemenea lucru a devenit greu de pri- 
ceput. Nu avem nimic împotrivă ca nepoții sau 
strănepoții noştri să trăiască oricât de bine vor ei, 
dar asta nu ne priveşte pe noi. E treaba lor cum îşi 
vor aranja viața lor proprie, pe noi acum ne 
interesează să ne-o trăim pe a noastră în cel mai 
agreabil mod cu putință. 

Şi înainte au existat oameni egoişti, persoa- 
ne care au căutat cu orice preţ satisfacerea propri- 
ilor pofte, dar numai acum acest mod de viaţă a 
fost ridicat la rang de principiu, a fost înscăunat 





în centrul existenţei personale a fiecăruia. Cei ce 
aveau un comportament centrat exclusiv pe satis- 
facerea propriilor dorințe, individualist şi egoist, 
erau sancţionaţi de legea morală recunoscută im- 
plicit la nivel comunitar. Erau o minoritate care 
avea să înfrunte oprobriul semenilor. Acum însă 
totul te îndeamnă la satisfacerea propriilor pofte, 
acesta e singurul comandament de care mai as- 
cultă individul din jurul nostru. O mulțime de 
mesaje publicitare din mass-media ne propun aşa 
ceva: de ce să aştepţi, de ce să amâni? Bucură-te 
acum! Un hedonism de cea mai joasă speţă ne 
este inoculat prin toate mijloacele astfel încât nu 
mai ştim cum să ne mai sustragem acestui curent 
general. Un astfel de stil de viață, centrat pe plă- 
cere, face din oameni un soi de imbecili superiori. 
Capacităţile noastre, şi fizice şi mintale, se atrofi- 
ază pe zi ce trece căci, din cauza luxului, nu mai 
suntem nevoiţi să le folosim. Tehnica a ajuns la 
asemenea performanţe încât sunt suficiente apă- 
sarea câtorva butoane pentru a avea fie răcoare 
vara, fie căldură iarna, pentru a ne aşeza comod 
şi a savura toate bunătăţile lumii. Nu mai avem 
pentru ce lupta, nici ce apăra, poate doar plictisul 
îmbuibării să ne mai dea târcoale din când în 
când, dar sunt convins că ştiinţa va descoperi nis- 
caiva pastile ca să rezolve şi buba asta. 

Nu ştiu ce ne mai poate salva din această 
stare. Chiar creştinismul pe care îl mai mărturi- 
sim câţiva dintre noi are acest chip al acomodării 
cu lumea, al beneficiului tuturor acestor mijloace 
de imbecilizare, al refuzului subtil al ascezei. 
Aceasta este victoria societății de consum asupra 
credinței. Cartea monahului Moise despre Vale- 
riu este una din puţinele care ne pot problemati- 
za viața. Căci dacă adesea primim învățătura creş- 
tină fără să ne mişcăm din starea confortabilă în 
care ne plasăm, aici vedem un alt mod de viețui- 
re, care ne e cu totul străin dar care poartă cu el 
posibilități mult mai mari de realizare a esenței 
omului, de apropiere de Dumnezeu. Şi, în măsura 
în care nu suntem total pervertiți, vom recunoaş- 
te superioritatea acestui mod față de căldicelul în 
care ne aflăm noi şi în care ne simțim atât de 
bine. Lecţia supremă a acestei cărți este că sufer- 
ința ne apropie de Dumnezeu. 

Suferința este salvatoare. În mod obişnuit în 
societate, omul este plin de patimi şi de întuneric 
pe care nici măcar nu şi le conştientizează, în 

ciuda gradului de civilizaţie pe care îl atinge; sau 
poate că civilizaţia este, uneori, un mod de a ne 
ascunde aceste patimi. Doar întâlnirea cu Dum- 
nezeu, prin suferința provocată de regimul crimi- 
nal şi ateu care a bântuit Romania din acei ani 
poate strivi egoismul şi orgoliul ce acoperă eul 
profund al omului. Iar credința, pe măsură ce 
omul se curăţeşte, duce la comuniunea în iubire 
cu Hristos. „Irăirea lăuntrică transformă firea, 
umple mintea de cunoştinţă, întăreşte voința, cu- 
rățeşte inima şi face din om un purtător al lui 
Hristos.“5 

Viaţa lăuntrică a credinciosului se desfăşoa- 
ră în vederea vieţii comunitare, a vestirii lui Hris- 
tos, a intrării în comuniune cu ceilalți. Nici unul 
din polii vieţii umane, sufletesc sau comunitar, 
nu este nesocotit. În plan social sunt de făcut încă 
foarte multe: o „reîncreştinare a creştinilor“ şi o 
„încreştinare a necreştinilor.“6 Mesajul lui Valeriu 
este mult mai stringent astăzi, in lumea noastră 
dezaxată şi postmodernă, decât în momentul în 
care a fost spus, în temnițele comuniste. „Iisus 
Hristos, ieri şi azi şi în veci, este acelaşi“ (Evrei 13, 
8), dar se cere înfățişat în formele specifice ale 
fiecărei epoci de către oamenii de seamă, pe înţe- 
lesul semenilor lor. Pentru noi, copleşiți de bu- 
năstare, acest mesaj e tot mai palid. Pentru ei, 
însă, cei ce au suferit în închisori, mulţi dintre ei, 
ca Valeriu însuşi, chiar murind acolo, lucrurile au 
o altă turnură şi capătă o altă semnificaţie. Să 
privim cu respect la semnificația pe care o dau ei 
vieții şi trăirii creştine, să ieşim din somnul nos- 
tru şi să luăm aminte la viața şi la cuvintele aces- 
tor înaintaşi. 

Care este scopul vieţii creştine: ca Dumne- 
zeu să fie totul în toate. Viaţa întreagă, fapte, gân- 
duri, vorbe, munca, relaţiile cu ceilalți să fie rugă- 
ciune de iubire către Dumnezeu. Trebuie să ve- 
dem lucrurile, să le iubim prin Dumnezeu, nu să 
ne legăm de ele în mod pătimaş. „Şi azi iubesc 
porumbeii, dar nu-mi simt sufletul legat de ei, ci-i 
iubesc prin Dumnezeu. Şi înțeleg că iubirea lui 
Dumnezeu nu mă va părăsi niciodată“ Pentru 
omul obişnuit lucrurile au însemnătate dacă îi 
servesc cumva, ele există numai în vederea satis- 


5 pap. 228 
6 pag. 252 

facerii trebuințelor umane: fie o poftă a trupului, 
fie orgoliu, fie doar plăcerea de a-l avea. De aceea, 
orice vieţuire creştină începe şi continuă cu o 
asceză menită să ne dezrobească de prezența 
tuturor acestor lucruri în care mă pierd. În stadi- 
ile mai înaintate ale vieții creştine, în care omul 
se apropie de sfinţenie, aşa cum a ajuns Valeriu, 
lumea nu mai e ceva de care ne folosim, ci un dar 
de la Dumnezeu. Din iubire, Dumnezeu se oferă 
omului, mai întâi prin intermediul lumii, iar 
lumea devine treaptă de urcuş spre Cer. La sensul 
acestor cuvinte nu se ajunge oricum, chiar dacă 
ele par la îndemâna tuturor, ci se relevă doar 
după experienţe cumplite de viață. Creştinul tre- 
buie să ispăşească prin suferinţă şi să mulțumeas- 
că pentru ea, căci e plata pentru libertatea sufle- 
tului, pentru împreună petrecerea cu Dumnezeu 

„Există o pace mai nimicitoare decât orice 
război şi există un război aducător de pace. 
Cercetaţi duhul care naşte evenimentele şi finali- 
tatea pe care o urmăresc ele şi veți şti ce aveţi de 
făcut.“8 

Preocupare pentru viața veşnică, cea împre- 
ună cu Hristos şi cu toți sfinții nu este o neso- 
cotire a timpului prezent, un boicot al istoriei. Nu 
avem dreptul, dacă ne numim creştini, să nu ne 
pese de ceea ce se întâmplă în jurul nostru, în 
viaţa ce ne-a fost dată. Desigur, creştinul se ocupă, 
mai întâi de toate şi mai presus de orice, de viața 
lui duhovnicească. Dar această viaţă, ca să fie 
mântuitoare, trebuie să rodească în afară, într-o 
acțiune de apărare a credinței şi de propovădui- 
re a ei. Atitudinea pasivă, mulțumirea cu viața su- 
fletească interioară, atunci când viața din afară 
devine tot mai mult un infern e la fel de vinovată 
în fața veşniciei ca şi apostazia fățişă. 

Temniţele comuniste au fost o invitaţie dură 
dar reală a lui Dumnezeu către aleşii Săi: „Îndum- 
nezeiți-vă! Aici e locul cel mai bun în care vă 
puteţi lepăda de eul egoist, de pofte şi de patimi, 
aici e laboratorul mântuirii.“ Cei ce au primit pri- 
vaţiunile şi suferința cu inimă deschisă, cu cre- 
dință şi cu dragoste vor fi trecuţi în ceata muceni- 
cilor în Ceruri, indiferent dacă Biserica pămân- 
tească îi va canoniza sau nu. 

Sensul toleranţei 





Răzvan Codrescu 





E încă proaspătă amintirea faptului că, mai 
ales la inițiativa lesne de înţeles a cercurilor evre- 
ieşti internaţionale, 1995, marcînd o jumătate de 
veac de a sfîrşitul celui de-al doilea război mon- 
dial, fusese decretat „An al Toleranţei“I. Come- 
morarea Holocaustului - Shoak-ului - le-a oferit 
greu încercaţilor evrei un nou prilej de a-şi abso- 
lutiza suferințele istorice şi de a culpabiliza re- 
troactiv popoare întregi?. 

Desigur, barbariile istoriei, atitea câte au fost, 
nu trebuie uitate, pentru a fi împiedicată, pe cât 
posibil, repetarea lor. „Măsurile“ ar trebui să fie 
însă aceleași pentru toți. Realitatea este că în 
acest secol au existat destule popoare cel puţin la 
fel de greu încercate ca şi evreii, dar de al căror ca- 
pital de suferință lumea nu prea pare a se mai sin- 
chisi. E de ajuns să fie aduse în discuţie popoarele 
expuse lungului „experiment“ comunist. Dacă de- 
menţa antievreiască a nazismului a făcut, con- 
form afirmațiilor curente, pînă la şase milioane 
de victime, demenţa anticreștină a comunismului 











a făcut, după statistici încă provizorii, în jur de o 
sută de milioane de victime, în condiţii adesea la 
fel de monstruoase. De ce s-ar cuveni mediatizată 
astăzi, atât de sistematic şi de pregnant, doar sufe- 
rința unora, iar nu şi a celorlalţi? De ce s-ar cuveni 
diabolizate doar excesele hitlerismului „arian“ 
(şi ale extremei drepte în general), iar nu şi cele 
ale marxismului „iudaic“ (şi ale extremei stingi 
în ansamblul ei)? De ce s-ar cuveni să se simtă 
vinovați numai neevreii faţă de evrei, în vreme ce 
evreii (dintre care s-au desprins mai pretutindeni 


1 Cine s-ar fi gîndit că acesta avea să se încheie, din nefericire, tocmai cu asasinarea premierului israelian 
Yitzahak Rabin, „artizanul păcii“, de către studentul sionist Yigal Amir (descendent dintr-o veche familie de 
rabini, ca şi victima însăşi), nu fără „girul“ anumitor medii rabinice ultraortodoxe (aceleaşi, poate, care aveau să 
inițieze la New York, imediat după săvîrşirea faptei, o campanie de sprijinire a făptaşului în procesul care a 
urmat)? Mai mult chiar, la o zi de la înmormântarea victimei, s-au operat arestări de tineri evrei 
„funda-mentalişti“ ce-şi manifestau pe străzile Tel-Aviv-ului, în maniera celor islamici, satisfacția faţă de 
lichidarea premierului „trădător“, iar la puţin timp de la încheierea săptămînii de doliu, ţinute oficial în statul 
Israel, mormîntul a fost profanat cu ostentaţie de alţi doi studenți talmudişti. Vorba ministrului nostru de 
Externe din acea vreme (Teodor Meleşcanu): „Nimeni nu-i imun la extremism...“ 


2 Holocaustul rămîne o mare tragedie a istoriei contemporane, fără să fi fost nevoie, cum s-a spus, de proporțiile 
exagerate ce i-au fost conferite ulterior - cf., de pildă, Norman G. Finkelstein, The Industry of Holocaust, Verso, 
London-New York, 2000 (tr. rom.: Industria Holocaustului. Reflecţii asupra exploatării suferinței evreieşti, Ed. 
AntetXXPress, f.[., f. a. [2001]), unde autorul (evreu american şi cadru universitar) face distincție netă între 
holocaustul cu h (realitate istorică tragică şi incontestabilă) şi Holocaustul cu H (mit ideologic şi propagandistic, 
„menit să delegitimeze orice critică adusă evreilor...“). 

principalii „artizani“ ai revoluțiilor marxiste) nu 
sînt dispuşi să-şi recunoască nici măcar o minimă 
responsabilitate? Dacă a existat o reciprocitate a 
răului, şi dacă ea poate fi imputată retroactiv, ar fi 
firesc să existe şi o reciprocitate a răspunderii şi a 
căinței. (Ce frumoasă ar fi o lume a „cuminecării“ 
întru iertare!) Iar dacă există o necesitate a tole- 
ranţei, ea se cade să fie una pentru toți, căci alt- 
minteri devine un simplu artificiu demagogic, 
din care unii lasă impresia că profită pe spinarea 
celorlalți. 

Tocmai de aceea, înainte de a subscrie la im- 
perativul dezirabil al toleranței, ar fi de folos să 
medităm puţin asupra ei, spre a-i stabili în mod 
just - dincolo de problema particulară de la care 
am pornit - limitele şi conținutul. Căci de inflația 
vorbelor goale sîntem, desigur, cu toţii sătui. 


Ideea de toleranţă este o obsesie a lumii 
moderne; ea a fost supralicitată mai ales de 
ideologia „iluministă“ a secolului al XVIII-lea (în- 
cheiat în baia de sînge a Revoluţiei franceze!) şi se 
află în strânsă legătură cu alte idei-lozincă (în nu- 
mele cărora s-au comis cele mai cumplite orori 
„revoluţionare“ de peste două secole încoace!): 
„libertate“, „egalitate“, „fraternitate“, „progres“, 
„drepturile omului“ şi altele asemenea. Cel mai 
mult s-a făcut abuz de acest cuvînt în secolul XX, 





a! 

A d 


care a fost, cu toate acestea, poate cel mai intole- 
rant din istorie (secolul războaielor mondiale, al 
totalitarismelor „de dreapta“ sau „de stînga“ şi al 
tuturor iconoclasmelor imaginabile). 

Nu încape discuţie că toleranța este un lucru 
bun, în principiu. Noi, ca popor ortodox şi isto- 
riceşte neagresiv, o ştim poate mai bine decât alții, 
pentru că am practicat-o curent, cu foarte rare 
excepții. Ajunge să amintim că Ortodoxia n-a cu- 
noscut intoleranţele inchizitoriale ale Apusului, 
sau că în România soarta minorităților etnice şi 
religioase, dincolo de unele tensiuni conjunctura- 
le, a fost de-a lungul istoriei mai blindă decât ori- 
unde, poate mult mai blindă uneori decât ar fi 
cerut-o „interesele naționale“... 

De fapt, creștinismul ortodox este, în esența 
lui, o religie a toleranţei, iar lisus Hristos rămîne, 
chiar şi în ochii adversarilor Săi, cel mai tolerant 
personaj din istorie. 

Problema care se pune este alta: ce înţele- 
gem mai exact prin „toleranță“ şi cam pînă unde 
se poate întinde aceasta? Căci toleranța în gene- 
ral este o noţiune mult prea vagă, irelevantă 
aproape, de vreme ce se poate aplica deopotrivă 
bunătăţii divine ca şi... „caselor de toleranță“! 
Tolerant este Dumnezeu, şi totuşi a distrus Sodo- 
ma şi Gomora. Tolerant este Hristos, şi totuşi i-a 
alungat cu biciul pe zarafii din Templu. Toleranţi 
sînt marii înduhovniciţi, şi totuşi Sfintul Nicolae 
l-a pălmuit pe ereticul Arie în plin sinod ecu- 





50 


anul VI e nr. 67 


DECANTĂRI 


ROST 





menic. Cîntărită mai atent şi mai îndeaproape, 
toleranța absolută, reclamată zgomotos de men- 
talitatea laică modernă, nu este decât o idee ab- 
stractă, „bună“ mai cu seamă pentru uzul dema- 
gogic şi populist al discursului politic sau mediatic. 


Toleranța evanghelică este rodul iubirii 
creştine. Ea poate fi întinsă pînă la iubirea de 
vrăjmaşi, pînă la întoarcerea obrazului, pînă la 
rugăciunea pentru cei ce te răstignesc. Este o vir- 
tute şi o datorie individuală a fiecărui creştin, în 
împrejurări care privesc strict propria lui per- 
soană. În astfel de cazuri, toleranța nu este un 
semn de slăbiciune, cum li se va părea unora, ci 
unul de răbdătoare şi jertfelnică iubire - „dezbră- 
carea de sine“, pentru Dumnezeu şi pentru se- 
meni. Cînd însă nu mai sînt în joc interese sau va- 
lori strict individuale, ci interese sau valori comu- 
nitare, lucrurile se judecă altfel. Aşa se înțelege 
gestul lui Hristos (Care apără cu biciul Templul 
comunităţii) sau gestul Sfintului Nicolae (care 
apără chiar şi cu palma integritatea şi puritatea 
comunităţii mistice a Bisericii). Aşa se înțelege şi 
războiul de apărare, naționalismul defensiv (for- 
mă firească de autoconservare comunitară), ca şi 
corecţia legală în cadrul corpului social (mer- 
gînd, în cazuri extreme, chiar pînă la aplicarea pe- 
depsei cu moartea5. Intoleranța, cînd este expre- 
sie a unei necesități trans-individuale, nu se opu- 
ne iubirii. Cînd un părinte îşi pedepseşte copilul 
neascultător, el nu o face din ură, ci tocmai din 
iubire. Cînd Dumnezeu Însuşi ne pedepseşte „pe- 
dagogic“ pentru păcatele noastre, El o face toc- 
mai din iubire. Cînd cineva îşi apără familia, nea- 
mul sau credința, fie şi cu arma în mînă, o face 
tocmai din iubire şi responsabilitate trans-indi- 
viduală. Numai cine nu iubeşte nimic pe lume, în 


afara propriei persoane şi sfere de interese, este 
indiferent la toate şi, din comoditate, „tolerant“. 
O astfel de toleranță, generică şi convenţională, 
este mai degrabă o dezertare şi un principiu di- 
zolvant. Din nefericire, tocmai o astfel de formă 
absurdă de „toleranță“ intră în vederile lumii 
„emancipate“ de azi: fiecare să aibă dreptul de a- 
şi face de cap, sfidînd rînduielile firii sau ale tra- 
diţiei, în numele unei libertăţi vecine cu anarhia! 

O atare toleranţă, ce se vrea inclusiv funda- 
mentată juridic şi garantată constituţional, poate 
fi şi semnul unei lumi care „nu mai are nimic 
sfint“ în afară de capriciul individual sau de refle- 
xul lui simpatetic: interesul „minoritar“; o lume a 
viciului legalizat, în care orice aberaţie îşi poate 
cerşi dreptul la „normalitate“ (vezi, de pildă, dis- 
cuţiile recente în jurul homosexualității, de la 
dezincriminarea de jure şi pînă la „dreptul“ 
homosexualilor de a se căsători între ei şi de a 
adopta copii). O toleranţă care tinde să distrugă 
familia, morala socială, naționalitatea sau Bise- 
rica - iată ceva ce nu poate fi nobil şi sănătos, nici 
în principiu şi nici în fapt! Toleranţa, în înţelesul 
viciat în care este reclamată şi exaltată astăzi, pa- 
ralizează reacţia sănătoasă de conservare a ori- 
căror valori constituite şi expune indivizii şi na- 
țiunile unei galopante disoluții perverse (biologi- 
ce, morale şi spirituale), ameninţind să prefacă 
omenirea „globalizată“ într-o acefală „turmă“ de 
manevră, [a discreţia „ingineriilor“ socio-politico- 
economice ale unui establishment mai mult sau 
mai puţin transparent. 

Ar trebui să ne gîndim mai serios că toler- 
anța, în înțeles necreştin şi adeseori mistificator, 
poate fi chiar mai păgubitoare omenirii decit in- 
toleranța însăşi... 

Prin urmare, să ne rugăm ca Dumnezeu să 
ne păzească atit de nebunia intoleranței oarbe, 
cît şi de prostia toleranței necondiționate! 


3 Pedeapsa capitală, abolită în România la scurtă vreme după executarea sumară a soților Ceauşescu, a suscitat 
numeroase discuţii în presa noastră post-decembristă. Nu este locul aici să dezvoltăm problema, dar trebuie 
semnalată o curiozitate: creştinismul, în numele căruia cei mai mulți s-au declarat potrivnici pedepsei cu 
moartea, a cunoscut-o şi a îngăduit-o de-a lungul întregii lui istorii, nu doar în forma extremă a Inchiziției 
apusene, dezavuată de Ortodoxie, dar chiar în legislația curentă a tuturor imperiilor şi statelor creştine, 
începînd cu Bizanțul ortodox (model necontestat de jurisdicție şi statalitate „de drept divin“)! Se iscă întrebarea: 
e mai creștină lumea de azi decât lumea medievală? Nu cumva avem de-a face cu o confuzie (mai mult sau mai 
puţin intenţionată) între rigorile creştinismului (de care ne-am îndepărtat) şi preceptele ideologice sau 
senti-mentale ale umanitarismului laic (de care sîntem saturați)? Ar trebui ca teologii să ne spună - înainte de 
opiniile lor personale, de oameni cumsecade - dacă tradiţia patristică se pronunţă punctual şi limpede în acest 
sens. Simpla invocare universală a preceptului evanghelic că „Dumnezeu nu vrea moartea păcătosului, ci 
îndreptarea lui“ nu acoperă complexitatea problemei, căci Dumnezeu - din rațiuni uneori evidente, iar alteori 
ascunse - pe multe nu le vrea, dar totuşi le îngăduie în intervalul imperfect al istoriei. 

Boris Vian şi 
seducţia imaginaţiei 


Boris Vian, Moarte Pocitaniilor, trad. Gabriela Abăluţă, Ed. Humanias, 


Bucureşti, 2005, 173 pp. 


Paul Sandu 





AN 
n prea puţin cunoscutele sale Cursuri de [i- 


teratură, Nabokov condamnă orice fel de lec- 

tură cerebrală, care îşi face un merit din iden- 
tificarea mizei etice ori politice a unei scrieri, care 
înmânează condescendent personajelor stindar- 
dul uneia sau alteia dintre clasele sociale, pentru 
a sfârşi printr-o „ideintificare“ cu unul dintre 
acestea. Romanul de idei ar fi fost mai bine, ne-o 
spune Nabokov deschis, să râmână doar idei de 
roman, de vreme ce literatura pusă în slujba 
ideilor produce transformarea acesteia într-un 
banal mijloc, într-un înveliş fabricat în vederea 
miezulului pe care îl poartă. Cititorul romanelor 
lui Vian, chiar fără să ţină seama de îndemnul na- 
bokovian, se vede aproape constrâns către un 
singur fel de lectură; acela care foloseşte drept 
singur organ „şira spinării“ şi care preţuieşte mai 
mult decât orice plăcerea pură şi simplă, fiorul 
aproape fizic, redându-i literaturii sensul ca scop 
al său însuşi. 

Scrierile lui Vian sunt mai înainte de toate 
seducătoare, însă cel sedus nu este numai citito- 
rul, ci autorul deopotrivă, care se lasă purtat de 
plăcerea de a scrie, dincolo de graniţele unei ima- 
ginații convenţionale. Autorul este cel dintâi 
sedus, iar lecţia de seducere, pe care o predă mai 
întâi pentru sine, nu poate deveni decât în acest 
fel o „cartă“ pentru cititor. 

Deşi nu este cel mai cunoscut roman al său, 
scrierea Moarte pocitaniilor, a cărei miză nu fuse- 
se alta decât amuzamentul prietenilor, este cel 
mai bun exemplu pentru ilustrarea unei imagi- 
naţii devorându-se pe ea însăşi, „trup şi hrană 
sieşi“, a cărei istovire nu este niciunde întrezărită. 
Vian creează personajele pentru a se juca cu ele, 


pentru a le face „să încaseze lovituri în cap“, să 
„bombăneasă în barbă“, să „coboare, despărțiți 
între noi de câteva sute de metri, cu tot calaba- 
lâcul bălăbănindu-se în spate“. În felul acesta 
apare Rocky, cu pielea portocalie, cel atât de pu- 
țin decent, iar în jurul lui răsar, adorându-l, Mona, 
cu vocea ei suportabilă uneori, Beryl sau Lacy; 
asta însă tocmai înainte ca Rocky să fie aruncat 
într-o maşină şi răpit pentru a-i fi folosită frumu- 
seţea în vederea dezvoltării unor organisme 
umane perfecte estetic. Frumoasa tânără care-i 
cade în braţe, pentru ducerea a bun sfârşit a ex- 
perimentului, este cu mari dificultăţi respinsă; 
frumuseţea ei nu cântăreşte Ia fel de greu ca sen- 
zaţia de libertate pe care i-o trezesc loviturile 
aprige ale celor care îi dau, în sfârşit, drumul. 

Personajele lui Vian nu sunt în nici un caz 
caractere elaborate, iar trăsăturile lor abia dacă 
se pot zări - afară de culoarea portocalie a pielii 
- de la câteva mile depărtare. Însă stilul lapidar şi 
ironic, absurdul derulării întâmplărilor şi dez- 
nodământul care ar putea trece drept interogare 
filosofică în domeniul esteticii - dacă nu s-ar înca- 
dra mai degrabă în registrul ludicului - transfor- 
mă scrierea lui Vian în literatură. 

Ajuns la finalul romanului, cititorul va con- 
stata, în unele cazuri mirat, că n-a aflat mare lu- 
cru din această carte; nici despre pasiunile uma- 
ne, nici despre deficiențele de caracter, nici de- 
spre plusurile sau minusurile unei societăți. Citi- 
torul a învăţat însă, poate chiar fără să înțeleagă 
în ce fel, cum să fii neserios cu privire la toate 
aceste lucruri, cum să le iei elegant peste picior, 
cum să te joci cu ele mimând superficialitatea 
până la perfecţie. Cititorul a învățat, aşadar, să ci- 
tească, cum ar spune Nabokov, „cu şira spinării“, 
simțind fiorii unei plăceri simple, care face 

abstracţie de orice fel de analize ale arhitecturii 
compoziţiei, ale figurilor de stil sau ale subiecte- 
lor abordate. Sunt puţine cărți cărora li s-ar putea 
face un merit, mai înainte de toate, din faptul că 
sunt, realmente, cursuri de literatură neconven- 
ționale. Romanele lui Vian fac parte, prin vitali- 
tatea lor, prin exuberanța unui stil ironic mânuit 
la perfecţie şi mai ales prin miza exclusiv literară 
a textului, din această categorie de cărți, ce ar tre- 
bui preţuite mai presus decât oricare altele. 
Cititorul scurtului roman Moarte pocitani- 
ilor, sedus de cel care se lăsa la rândul său sedus, 
ajunge să simtă plăcerea celui care scrie, ludica 
debilitate a imaginaţiei, capabilă să răstoarne 
orice aşteptare şi orice stângace încercare de 
„identificare“ a cititorului cu personajul favorit. 
Nu doresc însă, prin aceste rânduri, să-l acuz pe 
Boris Vian de genialitate. Ar fi, într-adevăr, o 
acuzaţie cu totul neîndreptățită. Dacă scriitorul 
francez poate fi acuzat de ceva, atunci el trebuie 
acuzat de nebunie. Nu e vorba însă de banala 
afecţiune, ci de ceea ce versul poetului transcria 












Bors 


 MOARIE 


Vian 








prin adjectivul „trimbulind“. Şi poate că nimic nu 
i s-ar potrivi mai bine lui Vian, poate că nimic nu 
ar sta mai bine drept moto al creaţiei sale întregi, 
decât versul lui Nichita: „Noi nu vrem să fim 
geniali, noi vrem să fim trimbulinzi.“ 

Națiunea și naționalismul 
in viziunea lui Berdiaev 


O ultimă idee importantă se referă Ia relaţia dintre naţiune şi 
stat. Berdiaev crede că viața normală a unei națiuni se 
desfășoară în cadru statal. Cu alte cuvinte, fiecare naţiune 
tinde să aibă statul său propriu, ceea ce este un semn de 
normalitate. Pierderea statului poate îmbolnăvi sufletul etnic. 


Cristi Pantelimon 





Relaţia dintre naţiune și stat 


De exemplu, gânditorul rus e de părere că 
poporul evreu a dezvoltat o filosofie revoluționa- 
ră şi internaţionalistă, adesea îndreptată împotri- 
va ideii de stat național, tocmai pentru că a fost 
obligat să trăiască fără stat în istoria sa zbuciu- 
mată. Dar chiar şi poporul evreu a trăit mereu cu 
gândul la un stat al său, de unde şi utopia sionis- 
mului. Aşadar, baza firească a unui stat este ele- 
mentul etnic. Pe de altă parte, orice stat tinde să 
depăşească această limitare etnică la o singură 
naţiune. Este în logica statului şi nu a națiunii să 
depăşească limitarea etnică. Putem spune acum 
că nu naţiunile sunt imperialiste, ci statele? Lu- 
crurile sunt destul de complicate. Căci mai depar- 
te, Berdiaev va afirma că numai națiunile mici au 
state pur etnice. „Marile naţii, ce şi-au căpătat con- 
ştiinţa propriei misiuni în lume, tind să formeze 
stat imperialist, cu ieşiri peste marginile existen- 
ței naționale. Voința marilor naţii este îndreptată 
spre uniune imperialistă, în care să-şi găsească 
împlinirea, chemarea națională“!. În timp ce naţi- 
unile mici se confruntă cu problema menţinerii 
statului naţional, marile națiuni vor să-şi împlin- 
ească menirea la scară universală. De aici, din 
cele spuse de Berdiaev, încă nu putem şti cu certi- 
tudine dacă elementul imperialist este sufletul 
naţional al marilor națiuni sau conjugarea dintre 
acesta şi forma statală, care aduce cu sine o nouă 
voință, aceea de a răspândi ideea naţională 


1 Berdiaev, op. cit, p. 127-128. 
2 Ibidem, p. 129. 


într-un stat cu valabilitate universală, adică 
într-un imperiu sau, a treia variantă posibilă, 
această dorință imperialistă provine exclusiv din 
forma statală. 

În timp ce naționalismul şi imperialismul 
sunt în ordinea naturală a lucrurilor, există o 
formă a conştiinţei naționale care depăşeşte 
această normalitate. Este vorba despre mesia- 
nism: „Mesianismul este conştiinţa nesăbuită a 
poporului, opusă prin natura sa şi naţionalismu- 
lui şi imperialismului. Naționalismul şi imperial- 
ismul rămân în ordinea naturală. Mesianismul 
iese din ordinea naturală, el este mistic (...) Spiri- 
tul mesianic a fost străin popoarelor ariene. El s-a 
dezvăluit numai la evrei, în aşteptarea încordată 
a Mesiei, în conştiinţa evreiască de a se crede 
poporul ales al Domnului (...) Christos-Mesia s-a 
născut în poporul evreu, dar EI s-a născut pentru 
toate popoarele lumii, pentru toată lumea. Şi 
după naşterea lui Christos nu mai e cu putință, în 
lumea creştină, mesianismul evreiesc“2. 

Aşadar, mesianismul nu mai are obiect după 
venirea lui Christos. De aceea, popoarele mesiani- 
ce post-Christos sunt în eroare. Chiar şi formele 
mai „uşoare“ de mesianism i se par lui Berdiaev 
pernicioase, bunăoară la acele popoare care se 
cred alese pentru a duce la îndeplinire o misiune 
religioasă aparte. Aşadar, popoarele care se cred 
„alese“ sau care-şi atribuie o misiune specială în 
lume alunecă uşor în spirit mesianic degradat, 
anticreştin. Chiar şi conştiinţa mesianică din creş- 
tinism înclină uşor spre vechiul mesianism, crede 
Berdiaev, ceea ce este un real pericol, căci mesia- 

nismul nu poate fi „raţionalizat“, adică nu cunoaş- 
te limită istorică şi astfel poate duce la pierderea 
controlului istoric asupra acelui popor ales. Acesta 
se poate comporta cu totul în afara istoriei... 

Fondul mesianic al lumii moderne este pa- 
rareligios. Astăzi, popoarele „alese“ sunt chemate 
să răspândească democraţia în lume, drepturile 
omului etc. Aceste forme de mesianism modern 
sunt la fel de periculoase dacă ajung să se coag- 
uleze în sufletul etnic al popoarelor mari. 


Naționalismul zoologic 
şi naționalismul creator 


Există, spune Berdiaev, două specii de naţio- 
nalism. Primul este autoidolatrizarea însuşirilor 
elementare ale poporului, un fel de egolatrie la 
nivel popular. Acesta este naționalismul spontan, 
care, în formele sale extreme, simpliste, devine 
„Z00logic“: 

„Naționalismul poate fi idealizarea însuşiri- 
lor elementare, încântarea de sine a poporului. El 
poate fi îmbătat de aceste însuşiri şi să nu îngă- 
duie critica şi autocritica. Acesta este naționalis- 
mul spontan care, în manifestările sale primitive, 
poate fi un naționalism zoologic. Acest gen de na- 
ționalism poate trece în faza de negare a ideii na- 
ționale şi să vadă în slăbiciunile sentimentului 
naţional şi ale conştiinţei naționale manifestări 
ale specificului naţional“. Este cazul internaţio- 
naliştilor ruşi, care văd în autodistrugerea Rusiei 
un caracter național rus. 

Există însă şi o altă specie de naționalism, 
naționalismul creator, cu cuvintele lui Berdiaev, 
pentru care „existența națională devine îndatori- 
re creatoare. Acest fel de conştiinţă națională nu 
numai că permite, dar chiar impune autocritica, 
cheamă la autocritică şi reeducare în numele exis- 
tenței naționale“. 

În cele din urmă, ne previne Berdiaev, înţe- 
legerea corectă a ființei naționale va rămâne în- 


3 Ibidem, p. 132. 
4 Ibidem, p. 133. 











totdeauna strâns legată de o bază mistică, iraţio- 
nală. Acest iraționalism nu trebuie însă confun- 
dat cu absenţa raţiunii şi cu caracterul adesea 
„criminal“ invocat atunci când este atacat naţio- 
nalismul5. Ca forță iraţională, acest naționalism 
este o formă de cunoaștere ce depăşeşte raţiona- 
lismul abstract, sociologismul facil sau chiar vul- 
gar, mecanicismul pozitivist cu care încearcă cei 
mai mulți să acceadă la cunoaşterea naţiunilor. 
Iraționalismul este aici un factor de cunoaştere şi 
nu o manifestare a unor energii fizice dezlăn- 
țuite, ce pot degenera în crime. Dimpotrivă, acest 
iraţionalism este mai aproape de ideea de pace 
universală, prin înţelegerea factorului organic 
esenţial al naţiunii, care are culoare religioasă. 
Dimpotrivă, teoriile sociologice neorganice, ide- 
ologiile moderne nu duc decât la distrugerea 
bazei organice a naţiunii şi la transformarea naţi- 
unilor în organisme abstracte, supuse principi- 
ilor înguste ale ideilor la modă. Asemenea ide- 
ologii sunt, din punctul de vedere al păcii, mult 
mai periculoase decât iraționalismul de care vor- 
beşte autorul rus. Internaţionalismul comunist a 
făcut numeroase victime, în timp ce naţionalis- 
mul creator, chiar dacă mistic şi irațional, este 
asociat cu ideea înţelegerii tainei creaţionale din 
spatele existenţei naţionale. 


5 Cele mai multe atacuri la adresa naţionalismului vin cu acest reproş: naționalismul este ceva irațional, mistic, 
prin urmare, imposibil de controlat. De aici şi până la ideea de crimă nu mai e decât un pas: de altfel, iubirea de 
neam nu poate fi niciodată total ruptă de încercarea de păstrare nealterată a caracterelor acelui neam, deci de o 
(relativă) rupere față de comunitățile străine. Din această distanţă faţă de străinătate ar rezulta, conform acestei 
viziuni, un soi de predispoziţie violentă. Aşadar, naționalismul este, pe un versant al său, asociat cu ideea 
violenței la adresa străinilor. Caracterul irațional şi mistic de care vorbeşte însă Berdiaev nu conduce la aşa 
ceva, ci este un efort de pătrundere în adâncurile tainei naționale. 

Amintiri despre Societatea Academică „Prietenii Științei“ 
Pentru o istorie 
culturală (IV) 


George Popescu Glogoveanu 


n alt mare conferenţiar care s-a manifes- 
U tat în cadrul Societăţii „Prietenii Ştiinţei“ 

a fost magistratul George Giugiuc, origi- 
nar din Craiova, un om de o seriozitate deosebită, 
lucru care caracteriza, atunci, întreaga justiție ro- 
mână. Preocupările sale din afara profesiei sale 
i-au adus aprecieri unanime, mai ales că făceau 
parte dintr-un domeniu gustat de o lume mai rafi- 
nată. În general, lumea nu suferise un dăunător 
proces de proletarizare şi de prostire, pe scară 
largă. Seria de conferințe pe care a început să o 
țină în cadrul Societăţii „Prietenii Ştiinţei“ a avut 
ca debut viaţa şi opera lui Botticelli, urmat apoi 
de Giotto, Fra Angelico şi El Greco. Toate aceste 
conferinţe au fost însoţite de proiecţii. Au fost 
arătate aproape toate operele lor, pe ecranul ci- 
nematografiei, în materie de pictură. Prezentato- 
rul acestor patru expuneri, George Giugiuc a 
murit ca un martir. Martiriul lui a avut loc la 
Bucureşti, în următoarele împrejurări. Magistra- 
tul Giugiuc era un om al legii, de o moralitate 
impecabilă. EI funcţiona ca procuror la Tribuna- 
lul județului Dolj, unde a instrumentat, înainte de 
1944, un dosar de drept comun, pe numele lui 
Teohari Georgescu. După 1948, când comuniştii 
se instalaseră în posturile de conducere ale țării, 
iar Teohari Georgescu ajunge în fruntea ierarhiei 
statului bolşevic, ca ministru de Interne, dă ordin 
ca magistratul George Giugiuc să fie arestat şi 
adus la Bucureşti, unde, de la etajul cinci al Pre- 
fecturii de Poliţie a Capitalei, este aruncat pe fer- 
eastră, găsindu-şi, astfel, sfârşitul. E firesc ca 
dosarul întocmit lui Teohari Georgescu, şi care 
i-ar fi pătat reputaţia de comunist, să dispară din 
arhiva Tribunalului. 





Botticelli (1445-1510), pe numele său Ales- 
sandro (Sandro) Filipepi, este înfiat de fratele său 
mai mare; era gras, motiv pentru care a fost pore- 
clit Butoiul (Botticelli). După ce îşi face ucenicia la 
Fra Filippo Lippi, intră în grațiile familiei Medici. 
Frecventează atelierul lui Verochio, care devenise 
un fel de centru al intelectualităţii artistice din 
Florenţa. Acolo, se pare că Botticelli s-a întâlnit cu 
Leonardo da Vinci cu care s-a împrietenit pentru 
moment; după un timp, marele pictor şi savant 
devine un critic fervent al lui Botticelli, pe care îl 
consideră prea simplu, prea prozaic şi lipsit de 
cultură generală. E adevărat că Botticelli se înde- 
părtează de realismul contemporanilor săi şi este 
mai degrabă un visător decât un mistic. Pictura sa 
Fecioara cu pruncul lisus în braţe, care se găseşte 
la Muzeul Luvru din Paris, relevă melancolia, neli- 
niştea nervoasă, rafinamentul, specifice concep- 
ției sale artistice. O altă pictură a sa este Venera. 
Dintre fecioarele sale, această pictură are o volup- 
tate redusă pe care o ființă ce a părăsit patria spi- 
ritului pentru a cobori pe pământ, o justifică. 
Cele trei picturi: Iudita, Primăvara și Naşterea Ve- 
nerei, expuse la Pinacoteca Uffizi, sau Frescele de 
Ia vila Lemni și de Ia Luvru au toate la bază o vi- 
ziune poetică a pictorului care, în dauna peisaju- 
lui, scoate în evidență florile exprimate cu o deo- 
sebită dragoste tandră. 

Ajuns în intimitatea casei lui Laurențiu 
Magnificul, Botticelli îi execută Frescele Vilelor 
acestuia, desenează Portretul unui tânăr, îmbră- 
cat în negru, pe un fond deschis, care se găseşte la 
Luvru, pe care Filippino l-a pictat, dându-i un far- 
mec deosebit. Mai pictează frumosul Panou 
Esther, panou care se găseşte la muzeul Chantily. 
În timp ce găzduia la urmaşii lui Laurenţiu Mag- 
nificul, Botticelli execută Desenele la Divina 

Comedie a lui Dante, în care transpar influenţele 
şi farmecul spiritului oriental. Cu zece ani înainte 
de a muri, Botticelli pictează admirabilul tablou 
Naşterea Domnului, care se găseşte la Londra. În 
final, mai trebuie să amintim şi alegoria intitulată 
Nunta lui Lorenzo Tarno Buon. 

Bolnav de gută, viața lui a fost marcată de o 
melancolie incurabilă şi o tristeţe care se vădesc 
în opera sa, prin caracterul liric şi mistic, însetat 
de o altă lume, a frumuseții şi a liniştii. În conse- 
cință, Botticelli rămâne un mare pictor care nu 
s-a încorsetat în canoane şi a dat frâu liber 
creaţiei artistice necenzurate. 

Giotto a fost subiectul celei de-a doua confer- 
ințe ţinute de magistratul George Giugiuc. Deşi 
italian de origine, Giotto (1267-1337) rămâne 
credincios, cel puţin pentru o vreme, spiritului bi- 
zantin a cărui influenţă se observă în operele 
sale. Se spune că atunci când avea zece ani şi pă- 
zea o turmă de oi pe o câmpie, Giotto a găsit o pia- 
tră ascuţită cu care încerca să deseneze pe o placă 
netedă. În acel moment, se apropie de el un om 
care îl priveşte ce face şi apreciindu-i desenul, îl 
întreabă dacă ar dori să înveţe pictura. Copilul 
timid i-a răspuns că numai după ce tatăl său îi va 
da încuviințarea, pe care, de altfel, o va obţine, îi 





va da răspunsul. Omul care îi ceruse să-l urmeze 
nu era altul decât marele pictor Cimabue. Giotto 
cunoaşte apoi pe pictorul Cavallini, şi el tot cu in- 
fluenţe bizantine, ca şi Cimabue. Este influențat 
oarecum de amândoi şi creează multe opere cu 
influență bizantină, dar, după o anumită perioa- 
dă, Giotto face o adevărată revoluţie în pictura 
vremii, creând o autentică şcoală. Astfel, el pără- 
seşte vechea linie a pictorilor care imitau pe 
înaintaşii lor. Giotto era convins de superiori- 
tatea artei bizantine; „el a transformat arta de a 
picta din greacă în latină, a făcut-o apoi modernă 
şi a obținut arta cea mai desăvârşită“, scria 
Cennino, în Libro del/'arta. 

Giotto pictează Frescele din Capela Su- 
perioară, la vârsta de 30 de ani, la Assisi, în timp 
de trei ani, împreună cu elevii săi, făcându-l 
cunoscut pe Sf. Francisc. După 1301 se stabileşte 
la Florența unde este declarat cetăţean de onoare 
al oraşului, devenind maestrul zidar al Domului, 
în 1334, când începe şi marea construcţie a 
Campanilei. La Padova, Giotto pictează Capela 
Dell'Arena, Povestea lui Hristos și a Fecioarei, în 
capela construită de Enrico Serovigni, Capela 
Bardo şi Peruzzi, din Biserica Santa Croce, din 
Florența; Ospăţul lui Irod, Înălțarea Evanghe- 






Capela Dell'Arena 

listului, Naşterea Botezătorului. Pictează, de 
asemenea, trei capete de profeţi în Biserica Santa 
Maria Maggiore din Roma, care amintesc de valo- 
roasele mozaicuri bizantine de altădată. La Roma 
mai execută mozaicurile Navicellei, precum şi 
renumitul portret al Papei Bonifaciu al VIII-lea. 
Pictează Înălţarea lui Hristos care, împreună cu 
pictura lui Rafael, Eliberarea Sf. Petru, reprezintă 
culmea operelor geniilor care au reuşit să aducă 
imaterialul pe pământ. Creând o şcoală de înalte 
principii artistice, Giotto are o mulțime de elevi, 
printre care şi pe cei din familia Pisano. Chemat 
să picteze în mai multe oraşe din Italia, el se face 
cunoscut peste tot, şi regilor, şi dogilor, şi guver- 
nelor, precum şi oamenilor de rând. Giotto 
rămâne unul dintre deschizătorii de drumuri ai 
artei Renaşterii italiene, un geniu care, cu greu, a 
fost depăşit. 

Altreilea pictor prezentat de George Giugiuc 
a fost Fra Angelico, pe numele său adevărat Gui- 
dolino di Pietro, născut într-un sat din Mugello, în 
1387. La 20 de ani, intră cu fratele său Benedetto, 
într-o Mânăstire Dominicană din Fiesole. Datorită 
purității şi geniului său artistic, Toma d'Aquino i- 
a dat numele de Angelicul. Din 1436, Mânăstirea 
San Marco este reconstruită de Cosimo de Medici, 
pe cheltuiala lui, şi redată Dominicanilor. Fra 
Filippo Lippi şi cu Fra Angelico împodobesc cu 
picturi atât Mânăstirea, cât şi Palatul lui Cosimo. 
Fra Angelico se face destul de gustat de sufletele 
însetate de puritate, prin creaţiile sale care aduc 
ceva din frumuseţea picturilor sieneze, iar prin 
picturile de la San Marco, Schimbarea la Faţă şi 
Hristos Batjocorit, el atinge sublimul. Mai pictea- 
ză două Bunevestiri, pline de farmec artistic. 
Însoţit de şase ajutoare, Fra Angelico este chemat 
la Roma unde pictează Registrele Vaticanului, 
Mai Multe Fresce Dispărute, Capela lui Nicolae al 
V-lea, precum şi Bunavestire de Ia Cortond şi În- 
coronarea, care se află la Muzeul Luvru, toate 
strălucind prin culori dulci, portocalii, de o ele- 
ganță deosebită. 

Viaţa lui Fra Angelico îmbracă trei aspecte: 
cel de călugăr, cel de om şi cel de artist. Din pic- 
turile sale reiese sublimul, seraficul şi vădit in- 
fluența bizantinilor, prin Giotto şi Masacelo. 
Decoraţiile murale de la Palatul Medici făcute de 
Fra Angelico, în colaborare cu ajutorul său, Be- 
n0zz0 Gozzoli, excelează prin virtuozitate şi fru- 











museţe. Ele reprezintă Feeria Regilor Magi, iar 
Frescele de la Mânăstirea San Marco au dat sfân- 
tului locaş prestanță şi strălucire, făcând din ea 
un centru de importanţă intelectuală şi artistică 
din care avea să plece o jumătate de secol mai târ- 
ziu, marele duşman al familiei Medici şi al civiliza- 
ției florentine, pe nume Savonarola. Ajuns stareţ 
al Mânăstirii de la Fiesole, Fra Angelico trece la 
Domnul, la 18 martie 1455, la Roma unde este şi 
înmormântat. Geniul său, precum şi cel al nume- 
roşilor pictori, sculptori şi arhitecţi italieni dau 
strălucire, prin operele lor, civilizaţiei, culturii şi 
artei italiene. Perioada Renaşterii rămâne un 
mare semn de întrebare: este greu de apreciat cât 
divin şi cât profan există în toate aceste opere. 
Ultimul mare pictor prezentat de conferen- 
țiarul George Giugiuc a fost El Greco. Născut în 
1541, în insula Creta, fiind de naţionalitate grea- 
că şi având numele de Dhominikos Theotoko- 
poulos, El Greco a murit la Toledo, în Spania, în 
1614, fiind înmormântat la Mânăstirea Santo 
Domingo el Antigue. Se pare că pregătirea în do- 
meniul picturii a făcut-o în Creta, pentru că 
atunci când vine în Italia, cam pe la vârsta de 25 
de ani, semnează ca „maestru în ale picturii“. Din 

testamentul său reiese că pictorul era un credin- 
cios fervent şi sincer al Bisericii Catolice şi un 
practicant al valorilor creştine, deşi plecase 
dintr-o ţară ortodoxă. În drumul său spre Spania, 
a trecut prin Italia, oprindu-se la Veneţia şi Roma. 
La Veneţia a lucrat în atelierul lui Tiţian care se 
pare că avea tot o origine greacă (macedonean, 
ilir, grec?). Datorită lipsei unor documente pre- 
cise sunt încă multe neclarități cu privire la for- 
marea pictorului, precum şi la călătoriile sale 
spre Veneţia, Roma şi, ulterior, Toledo. Totuşi, pri- 
mele inițieri le primeşte în renumita şcoală 
greacă din Creta, foarte înfloritoare în acea 
perioadă. 

Opera lui El Greco este vastă şi cuprinde trei 
etape: etapa cretană, formativă; etapa italiană 
care îi deschide noi perspective, fiind influențat 
de Tiţian şi, într-o oarecare măsură, de Tintoretto; 
etapa spaniolă care îi defineşte personalitatea, 
dobândind un stil propriu şi o originalitate sui ge- 
neris. Enumerăm operele sale, chiar dacă nu vom 
ține cont de perioadele în care au fost pictate. Do- 
cumentele existente nu prezintă exactităţi cu pri- 
vire la desfăşurarea în timp a operei sale artistice. 
O pictură pe pânză reprezintă Adoraţia Păstori- 
lor, care a fost aşezată pe aticul retabulului princi- 
pal de deasupra criptei unde a fost înmormântat 
El Greco, în Mânăstirea Santo Domingo el Anti- 
gue. Pictura Sfântului Pavel din Grupul de Apos- 
toli se găseşte la Sacristia Catedralei din Toledo; 
tabloul Hristos Izoonindu-i pe Negustori din Tem- 
plu se află astăzi la Institutul de Arte din Minea- 
polis; Portretul Sfântului Mauriciu şi Înmormân- 
tarea Contelui Orgaz sunt picturi care se găsesc la 
Parma. Aceste picturi, după cum mărturiseşte el 
însuşi, „i-a uluit pe aceşti pictori de la Roma“. Pic- 
turile Înmormântarea şi Gloria reprezintă ceva 
deosebit față de picturile celorlalți artişti. La figu- 
rile pictate, picioarele şi mâinile - vezi şi Cobo- 
rârea de pe Cruce - sunt alungite, în raport cu 
formele normale, arătând prin această prelun- 
gire, ruperea legăturilor sfinților cu legile fizice. 
Deci, se arată prin aceasta spiritualizarea corpuri- 
lor, a materiei corporale, lucru unic în pictura de 
atunci. Înălțarea Fecioarei constituie o celebră 
pictură care se găseşte la Academia din Veneţia. 
După anumite informaţii, El Greco a venit în Spa- 
nia, în 1577, pentru a respecta anumite contracte 
încheiate cu personalități spaniole, în scopul de a 


picta o serie de biserici, şi mai ales pentru a-l 
servi pe regele Filip al II-lea. Acolo, la Toledo, El 
Greco a pictat Cele 8 tablouri pentru Retabulul 
Bisericii. Santo Domingo el Vielo din Toledo avea 
în mijloc tabloul Înălțarea Fecioarei. Tot la 'Tole- 
do, mai pictează portretul Poetului Epic Ercillo şi 
Batjocorirea, pictura cea mai dramatică care cu- 
prinde trei influenţe într-o armonie desăvârşită: 
influenţa bizantină, tehnica italiană şi maturiza- 
rea spaniolă. Rămâne, totuşi, o pictură complexă, 
de mare efect şi strălucitoare. 

Tablourile Sfintele Familii se găsesc la Mu- 
zeul Prado. În ele apar chipurile Sfintei Ana şi a 
Maicii Domnului. În timpul sejurului său la Roma, 
pictează Portretul lui Giulio Clovio, care a fost 
protectorul său; Adorarea Magilor, o pictură cele- 
bră care se găseşte în Galeria din Viena; Circa 9 
Tablouri, Vindecarea Orbului După Evanghelia 
Sfântului Marcu, care se află la Dresda. Primele 
tablouri realizate după venirea lui în Spania, la 
Toledo sunt următoarele: Sfântul Bernard, care 
este în colecţia Cheramy, la Paris; Sfântul Bene- 
dict se pare că aceste tablouri au fost înlocuite de 
pe dreptunghi, cu două copii ale originalelor şi 
care, probabil, se află la Infantos don Sebastian. 
Ele figurau deasupra arcelor din centru. 

Alte tablouri din perioada spaniolă sunt: 
Sfânta Faţă, care era fixată într-un medalion, sus- 
ținut de doi copii eleganți; Sfântul Mauriciu, care 
este, astăzi, la Escorial; Sfânta Treime, Sfântul 
Ioan Evanghelistul, care excelează prin colorit, 
emoție şi realism; Buna-Vestire, care este la Mu- 
zeul Prado din Madrid; Pieta, pictură care se gă- 
seşte la New York; Sfântul Sebastian, care este la 
Catedrala din Valencia; Veronica, figură cuprinsă 
şi în alte tablouri, precum Batjocorirea. Hriostos 
cu Crucea este un tablou de mare originalitate şi 
care l-a incitat pe El Greco să repete subiectul şi în 
alte 11 tablouri care se află răspândite peste tot, 
unul chiar în România. Retabulul de la Talavera 
Ia Viej a fost realizat în 1591 şi se remarcă prin 
excelența, idealismul şi dimensiunile sale enor- 
me, prin vioiciune şi spontaneitate. E ceva nou în 
arta lui EI Greco, precum în portretul Fecioarei, 
intitulat: Încoronarea Fecioarei, cu lisus în dreap- 
ta, iar Dumnezeu-Tatăl, în stânga, înfăşurat într-o 
mantie albă şi cu sceptrul în mână. Picioarele Fe- 
cioarei sunt sprijinite de un glob pământesc. Con- 
siliul Regal al Majestății Sale, ca şi mulţi demnitari 

de la 1596, împreună cu Dona Maria de Aragon 
au comandat lui El Greco executarea retabulului 
pentru Colegiu în care Dona Maria de Aragon, ră- 
posată, s-a odihnit aici, după moarte. Botezul lui 
Hristos din Spania poartă influenţa artei italiene 
şi este adăpostit în Biserica ce reprezintă o cate- 
drală magnifică. Răstignirea este o operă care in- 
cită, o operă tulburătoare în care temperamentul 
dur, tăios şi de intensă frământare iese în evi- 
dență. Ea este o operă angoasantă, depăşind Răs- 
tignirea lui Rafael, pictată la începutul activității 
sale. Nu trebuie să trecem cu vederea minunatul 
tablou reprezentând pe Sfântul Iacob, care este la 
New York; Capul de Sfânt, care este în Canada. 

Pentru Capela San Jose, El Greco pictează 
între 1595-1603 două grupuri de lucrări care 
împodobesc retabulul acelei capele din Toledo, 
precum şi picturile din Biserica Spitalului Cari- 
dad, din orăşelul Illesces. Tot în capela San Jose, 
în mijlocul retabulului, El Greco pictează un mă- 
reţ Sfânt Iosif, cu cârja în mâna dreaptă şi cu 
Pruncul lisus lângă el, protejându-l cu mâna 
stângă. 'Tot aici, la Toledo, în aceeaşi capelă a 
Mânăstirii, în partea laterială a Epistoiei, se află 
pe aticul din retabulul principal pictura reprezen- 
tând Încoronarea Fecioarei, cu mâinile împreu- 
nate pe piept, în poziţie de rugăciune, cu privirea 
aţintită în sus şi cu picioarele sprijinite pe o semi- 
lună. În dreapta este Iisus, iar în stânga, Dum- 
nezeu "Tatăl. În retabulul lateral al Evangheliei 
este pictată tot Fecioara, dar aici ea este cu Prun- 
cul în poală şi cu capete de îngeri drept nimb. 
Compoziţia contrastează cu cealaltă, ea este mai 
degrabă sacră. Conversaţiune are o notă de tradi- 
ționalism, o dată cu sfârşitul secolului al XVI-lea. 
O altă comandă vizează executarea unor picturi 
în incinta spitalului Caridad din Illescas. Ele con- 
stituie reiterări ale celor realizate la Biserica spi- 
talului din Illescas, veche ctitorie a cardinalului 
Cisneros. Mai mulți specialişti îi atribuie lui E 
Greco proiectul, retabulul, statuile şi picturile din 
Biserică şi din spital. În felul acesta ne dăm seama 
cât de mare era geniul lui El Greco de putea să 
cuprindă , asemenea lui Da Vinci, toate genurile 
artei, într-un mod aproape desăvârşit. 

Într-un catalog al colecţiei regale din Româ- 
nia se vorbeşte şi de o pictură intitulată Logodna 
Fecioarei. Dimensiunile acestui tablou sunt foar- 
te reduse. De asemenea, mai există un tablou tot 


de dimensiuni mici, asemănător cu cel ce repre- 
zintă Logodna Fecioarei, în care este reprezentat 
Sfântul I] Defonso, care se afă la spitalul Illescas 
din Toledo. La Escorial există faimosul tablou Vi- 
sul lui Filip al II-lea, care este în aceleaşi săli unde 
se mai află şi portretul Sfântului Mauriciu. Regele 
Filip al II-lea era supranumit şi regele înțelept, iar 
acest tablou mai este numit şi Gloria, pentru că în 
el apar şi lisus, ca şi Infernul şi Purgatoriul, iar 
lisus este adorat de toată creaţia. La Escorial se 
mai găsesc două pânze în sacristie, în mărime 
naturală şi care reprezintă pe Sfântul Petru şi pe 
Sfântul I] Defonso. Sfântul Petru are o figură eroi- 
că, tronând şi privind în depărtare, iar portretul 
Sfântului Il Defonso, cu o mantie de Arhiepiscop 
de Toledo are o figură blândă, ocrotitoare. Cele 
două tablouri sunt picturi de mare factură, având 
darul de a influenţa chiar şi pe marele pictor 
spaniol Velasquez. O altă minunată pânză a lui El 
Greco este Iisus luându-și rămas bun de la Maria, 
a cărei copie se află în Biserica San Vincente. 
Maria stă în faţa lui lisusţinându-se de mâna stân- 
gă şi privindu-se parcă să se contopească într-o 
îmbrăţişare mistică, este o altă pânză reuşită. Răs- 

tignirea este o operă superbă. Pictura a fost pur- 
tată prin mai multe locuri. Din 1909 se afă la Mu- 
zeul Luvru din Paris. Se pare că sunt trei picturi 
care au acelaşi subiect: Răstignirea. Sacra Familia 
este o altă operă cu acelaşi titlu. Aceasta însă este 
cea mai reuşită operă despre Sfânta Familie, pic- 
tată de El Greco. Sfântul Ludovic, pictură în mări- 
me naturală, reprezintă un cavaler care are pe 
cap o coroană şi poartă o armură specifică seco- 
lului al XVI-lea, iar în mâna dreaptă ţine un scep- 
tru asemenea celor purtate de regii Franţei. 
Această pictură se găseşte la Muzeul Luvru. Se 
pare că sunt trei exemplare întruchipând acelaşi 
personaj. Este un elogiu adus unuia dintre con- 
ducătorii cruciadelor care au vrut să cucerească 
locurile sfinte, eliberându-le de arabi. Mai există 
de la EI Greco două replici: Învierea, de dimensi- 
uni mai mici, una se află la Barcelona, iar cea de- 
a doua la Montreal, pentru ca apoi să ajungă la 
Muzeul Saint Louis din Missouri. Nu trebuie să tre- 
cem cu vederea nici Capul Fecioarei, pictură care 
se găseşte la Muzeul Prado, fiind identică cu cea 
din Strasbourg. Mai notăm mica replică, uşor 
modificată, a Visului lui Filip al II-lea, pictură care 
se află la Galeria Naţională din Londra. Spre deo- 
sebire de primul tablou pe pânză, acesta este pic- 
tat pe lemn. 

Portretul lui Paravicino este pictat pentru 
retabulul din Tavera. Se mai pomeneşte de două 
picturi reprezentând pe Sfântul Petru plângând - 
se pare că unul dintre tablouri figurează la Tave- 
ra. Mai sunt citate câteva tablouri care punctează 
finalul carierei geniale de pictor a lui El Greco: 
Maica Domnului și Sfântul Iosif; Sfânta Elisabeta 
- mai apare o pânză într-o imagine mică a Alăptă- 
rii căreia i s-a dat numele de Imaginea alăptării -; 
Botezul lui Hristos, un tablou care se află la spi- 
talul Tavera pe care, de altfel, El Greco nu ar fi 
reusit să-l termine de pictat. Un tablou terminat 
cu câteva luni înainte de a muri reprezintă Înălţa- 
rea. După unii comentatori, este cea mai impor- 
tantă operă a artistului, având în vedere stilul şi 
tehnica lui. Un alt tablou de ultimă oră îl consti- 
tuie Rusaliile, care este la Muzeul Prado din Ma- 
drid. Rugăciunea de pe Muntele Măslinilor este 
un tablou tulburător care îl arată pe întristatul 
Iisus stând în genunchi pe o stâncă şi rugându-se 
cu durere Tatălui Său; un înger veghează de sus, 
de pe nori, iar apostolii îi arată cum sunt cuprinși 


de somn. Un alt tablou de mare factură este Un 
Sfânt: loan Evanghelistul care vede misterele 
Apocalipsei. Tabloul Moartea lui Laocoon şi a 
fiilor săi, precum şi un altul, de dată mai recentă 
care se află la Washington, intitulat Laocoon, ta- 
blouri inspirate din poezia clasică, reprezintă vi- 
ziunea şi presentimentul sfârşitului artistului - şi 
se pare, ultimul său tablou al vieţii de geniu. Sfân- 
tul Petru în închisoare sau Lacrimile Sfântului 
Petru este un tablou prin care se arată durerea şi 
remuşcarea Apostolului care s-a lepădat de trei 
ori de învățătorul său. Magdalena şi Sfântul Iero- 
nim este cel mai important tablou, ornând sacris- 
tia catedralei din Toledo. Grupul de Apostoli este 
un alt tablou din ultima perioadă a pictorului, 
găsindu-se în trei exemplare integrale, iar altele, 
descompletate. 

Trebuie să mai amintim şi de un alt tablou 
executat tot înaintea morţii sale Botezul lui Hris- 
tos. Este o lucrare asemenea celei pictată cu 20 de 
ani mai devreme pentru Dona Maria de Aragon. 
Tabloul cel nou diferă printr-o exacerbare atât a 
conținutului, culorilor, formei, cât şi a desenului. 
El Greco nu a pictat pentru alții. Nu l-a interesat 
critica şi părerile altora. EI picta pentru a-şi satis- 
face genialele lui impulsuri creatoare. Operele 
făcute în ultima perioadă a vieţii sunt copii ale 
celor pictate mai devreme. Ele reprezintă Răstig- 
niri - Apostoli - Sfinţi (Francisc). EL Greco apre- 
cia că, coloritul este mai greu de realizat decât 
desenul. Măiestria cu care ştia să prepare culorile 
şi să le aştearnă pe pânză pentru a crea efecte 
deosebite în sufletul privitorilor, l-a făcut genial 
şi aproape unic printre pictorii spanioli, pe mulţi 
dintre ei influenţându-i şi dându-le un impuls 
creator. 

Influența asupra contemporanilor era vădi- 
tă, mai ales prin altoirea valorilor bizantine pe 
elementele baroce care erau la modă în Occident. 
Aşa că prezența lui în Spania a fost un fapt revela- 
tor pentru pictura vremii, căci el venea cu idei şi 
metode noi din Răsăritul bizantin, care avea o tra- 
diţie veche şi mare în artă. Picturile redate în 
această prezentare nu constituie totalitatea ope- 
rei lui El Greco. Superioritatea picturilor sale rezi- 
dă în faptul că, spre deosebire de alți pictori, el a 
reuşit să spiritualizeze personajele pictate printr- 
o metodă nouă, unică: alungirea, metodă ce re- 
prezintă simbolistica majoră, folosită în pictură. 

Cine nu-i cu noi, 


e legionar 


unele teolog Mihail Neamţu, şcolit în Occi- 

dent şi foarte apropiat tripletei dominante 

azi în cultura română Pleşu-Liiceanu-Patapie- 
vici, s-a simțit dator să ia o poziţie târzie față de 
cazul Corneanu. A făcut-o în eseul „Ortodoxia ro- 
mânească. Deficitul comunicării şi inflaţia reto- 
rică“ (Idei in Dialog, nr. 8/ 47, august 2008). În 
prima parte a textului, nu are încotro şi spune 
ceea ce noi am afirmat de la începutul scandalu- 
lui: ÎPS Corneanu a făcut o nefăcută care reclamă 
caterisirea. Dar lui Mihail Neamţu nu-i convine să 
aibă dreptate alături de noi şi, mai cu seamă, nu 
vrea să-şi supere prietenii de la ICR, NEC şi Huma- 
nitas. Cariera lui depinde de aceia, nu de noi. Aşa 
încât a găsit o modalitate de a se distanța de „tali- 
bani“ şi „reacționari“, în a doua parte a eseului 
atacându-l abject pe Mircea Platon, unul dintre 
tradiţionaliştii care au dus greul polemicilor pe 

















Mircea Platon 


marginea cazului Corneanu. Prin răfuiala cu Pla- 
ton, Neamţu a încercat să împuşte doi iepuri 
dintr-un foc: să se delimiteze de noi şi să-l răzbune 
pe Theodor Baconsky, pe care Mircea Platon l-a 
cam şifonat. Una dintre cele mai parşive fraze ale 
lui Neamţu despre Mircea Platon este aceasta: 
„De ce să nu bovarizezi idilic cu gândul la Româ- 
nia profundă când viaţa te obligă să-ţi educi copiii 
la şcoala în limba lui Thomas Jefferson? Sub pana 
aceluiaşi talentat autor, paseismul n-are margini: 
«singura Românie respirabilă e România neinte- 
grată, România veche». Cât de veche?, ne putem 
întreba. România în care propunerea numerus 
clausus interzicea studenţilor evrei să învețe la 
Universitate? România din 16 iulie 1936 în care 
«etica onoarei» făcea din «trădătorul» Mihai 
Stelescu victima unei crime ritualizate satanic 
(dar onorată cu distincţia «Crucea albă» de 
Corneliu Zelea Codreanu)?“ Cu alte cuvinte, 
Neamţu îl acuză de filo-legionarism pe Platon. 
Etichetă menită să decredibilizeze şi să marginali- 
zeze sau să excludă pe oricine. Este uluitor cum 
un cărturar fin şi un trăitor al ortodoxiei - aşa 
cum se pretinde Neamţu - se pretează la o aşa 
mizerie de inspiraţie stalinistă. Mirarea se naşte 
din două motive: 1. Mihail Neamţu însuşi a avut 
simpatii legionare în adolescență şi 2. mentorii 
săi, Pleşu, Patapievici şi Liiceanu au fost la rându- 
le acuzaţi neîntemeiat de legionarism pentru a li 
se arde imaginea. Nu-l găsesc vinovat pe Neamţu 
că, acum 10-15 ani, a scris binevoitor despre 
legionari şi admit că omul îşi poate schimba 
părerile în timp, dar îmi repugnă lipsa de caracter 
care l-a făcut să treacă, în manieră comunistă, la 
lapidarea publică a unui fost prieten (altfel fără 
nici o legătură cu restul eseului său). Din această 
perspectivă, consider pe deplin justificată 
indignarea lui Iulian Capsali şi apreciez ca nece- 
sară publicarea textului de mai jos. (Claudiu 
Târziu) 

Iulian Capsali 


unt indivizi pe care, dacă îi întrebi ce cusur 

au, îţi răspund fără să răsufle: sunt prea 

sincer. Nu au alte păcate, nu tu mândrie, in- 
vidie, pofte sau altele asemenea, decât cel inevi- 
tabil al expunerii permanente a plăpândului lor 
suflet pe tava festinului unor lacomi devoratori 
de ingenuitate. Cred că aşa se vede pe sine Mihail 
Neamţu în acest moment. O victimă a propriei 
sincerități. Aşa şi este. Amoralitatea acestuia are 
când virtuţi de maestru, când pudori de margare- 
tă. Să introduci în discuţia despre „cazul Cornea- 
nu“ evocarea abruptă a „cazului Stelescu“ (via 
Corneliu Zelea-Codreanu), lipindu-l cu aparentă 
inocență peste imaginea lui Mircea Platon, asta 
este dovada măiestriei pe care ar fi putut să şi-o 
desăvârşească în regimul trecut, când cei de 
această teapă se cocoțau pe cadavre pentru vreo 
promovare sau ieşire în străinătate. Te acuzau că 
eşti legionar, te înfundau şi astfel îşi asigurau viza 
pentru Occident. Slavă Domnului, acum există 
această „şansă providenţială în darul libertăţii“, 
şi nu se mai pune problema... Dar rămâne 
juisarea între oglinzile paralele ale carierei. Tre- 
buie să nu dai nici o secundă impresia că nu eşti 
de partea oglinzii care împarte fericirea. Oricum, 
nu te poți nici ascunde şi nici opri. Îţi place şi 
devii bulimic. Traiectoria ţi-o manageriezi atent, 
dar cu o mină indiferentă, de creştin care se lasă 
în voia Domnului. Din când în când, te uiţi cu 
coada ochiului la oglindă şi îţi dregi vocea. O 
scurtă impostaţie, o solfegiere caldă, pot să fie 
debutul unei cariere de prim-solist. 

Sunt oameni care simt perfect vremurile, 
adulmecă stârvul societăţii şi muşcă acolo unde 
trebuie să muşte. În timp ce zeama i se scurge pe 
la colțurile gurii, un astfel de om trage cu coada 


impostaţiei 


ochiului la stăpân, cu rânjet satisfăcut, dar nu pe 
deplin. Are o frică atavică şi este tensionat: oare 
ar fi putut dăuna mai mult şi nu a făcut-o? De cele 
mai multe ori stăpânii nici măcar nu-l observă, 
ceea ce-i trezeşte nedumeriri pline de frustrare. 
Poltronul simte permanent nevoia de ocrotire. 
După o (altă) scurtă impostaţie, Mihail Neamţu 
reuşeşte să extragă din arsenalul (greco-)catolic 
altă etichetă obosită, care se lipeşte din ce în ce 
mai greu, chiar dacă este ajutată cu spor de ume- 
zeala limbii: slavofilism. Urmează o scurtă cutre- 
murare dezgustată: în popor slavofilismul este de 
ocară din pricina istoriei. În ochii intelighenţiei 
occidentalizante este de asemenea de ocară, dar 
din alte considerente: culturale. Nu contează că 
nu argumentează nici măcar anemic această pre- 
supusă „vină“ a celui vizat. A pus eticheta, limba 
este rulată, iar în gură, printr-un plescăit scurt, 
gata să fie folosită la lipit următoarea etichetă. 
Impostaţia nu poate ţine permanent loc de arie. 
Dar mai contează? Coada începe să i se unduiască 
şerpeşte. Este porțiunea mai consistentă a pre- 
lungirii unei coloane flasce. Degeaba încearcă să 
şi-o tragă încurcat sub falduri; coada este mai put: 
ernică decât jena. Demonizarea adversarului este 
înfăptuită, instinctul satisfăcut... de ce să-i fie ruşi- 
ne? Până la urmă, de ce să vrea să fie altfel decât 
este? Pustiirea poate să înceapă a rodi deplin. 
Golul are ecouri vagi de muzică psaltică şi ami- 
roase vag a tămâie. Este greu până te obişnuieşti, 
apoi urmează rutina, iar bucuria minciunii ajun- 
să la climax devine efervescentă. Dacă ai casa 
pusă la buza unui mic vulcan noroios, cu timpul 
clipocitul sec al bulelor gazoase devine o muzică 
indispensabilă. Din aceste două acuze mizerabi- 
lissime (legionarism şi slavofilism) reiese evident 
un fapt limpede: moralistul nostru are în calom- 
nie o cronică lipsă de imaginaţie. Clevetirile lui se 
confundă cu bulele gazoase. Clipocesc... 

În noiembrie 1994, Mihai[1] George Neamţu 
- numele întreg, al prelungirii cozii - scria în 
Puncte cardinale (anul IV, nr. 11/47, p. 14) un ar- 
ticol sub rubrica „Este tânăra generaţie... o gene- 

| Mihail Neamţu (al doilea din dreapta), încadrat de Andrei Pleşu şi Pr. Iustin Marchis 


raţie pierdută?“, din care vă ofer în treacăt urmă- 
torul fragment: „Să ne mai întrebăm atunci de ce 
aceşti numeroşi «intelectuali», mulți dintre ei 
gazetari, istorici sau analişti politici [...], nu pot 
înțelege Legiunea şi pe Căpitanul ei? Nu pot 
înţelege de ce Garda de Fier a fost înainte de toate 
o mişcare spirituală, o şcoală de refacere a sufle- 
tului românesc, în care, după cum spunea Co- 
dreanu (ascultând povaţa lui Hristos, Marcu 11, 
23), «intră cel ce crede nelimitat» şi rămâne afară 
«cel ce are îndoieli»“. Sau, acelaşi, în „Apelul unui 
licean către «oastea naționalistă»“, tot din Puncte 
cardinale (anul V, nr. 1/49, ianuarie 1995), în ca- 
re îl elogiază pe Codreanu, certându-i pe legiona- 
rii şi neolegionarii care se poartă fără tact şi com- 
promit idealurile, şi în care conchide: „Fără a fi 
excesiv de pesimişti, ghidându-ne doar după 
realitățile imediate, spunem că orizontul nostru 
(al celor cu un crez) pare a fi înăbuşit din nou fără 
nici un scrupul [de puterea politică a vremii - 
n. mea]. Să înălțăm neîncetat smerite rugăciuni 
pentru luminarea minții tuturor, pentru împlini- 
rea dreptăţii Neamului, pentru a deveni o turmă 
şi un Păstor. lar prigoana ce ni se pregăteşte să o 
putem înfrunta uniţi cu toții în duhul credinţei şi 
al dragostei pentru Domnul Iisus Hristos şi Ţara 
aceasta“. 

Oricât o să pară de ciudat, îl prefer pe licea- 
nul Neamţu, cu toate năzbâtiile vârstei de atunci, 
dar ale cărui porniri sincere sunt de înţeles în 
acel context ingrat, nocivului Neamţu de acum, 

E 

care siluieşte şi intoxică imaginea publică a unui 
om care nu i s-a arătat niciodată ostil, ba dim- 
potrivă. Motivele sunt evidente: oricât s-ar şterge 
la colţurile gurii, zeama deja i-a săpat obrazul. 
Începe să capete trăsăturile unui "Țurcanu mai cul- 
tivat, care nu îşi mai reneagă trecutul prin excesul 
de tortură fizică, ci prin turpitudine. 

Adolescentul naiv şi sensibil a fost întors pe 
dos, fără resentimente. Excitaţia dată de atin- 
gerea epidermică cu zonele de influență şi putere 
(politice şi/sau culturale) a devenit, între timp, 
mai puternică decât greaţa dată de posibilitatea 
unui eşec etic. Oricum, pielea şi-o păstrează, pre- 
caut, în interior. Greaţa nu; ea este afişată, ca un 
dat nobiliar, în afară. 

Ce a făcut, în fapt, Mihail Neamţu? Vine, la 
finalul controversei legate de împărtăşirea Mitro- 
politului Corneanu în biserica greco-catolică „Sf. 
Maria - Regina Păcii şi a Unităţii“ din Timişoara, 
îşi revendică, în subtext, impostaţia ca pe o pro- 
funzime de reflecţie izbăvitoare şi detensionantă, 
dar în fapt nu aduce modificări de substanță la 
chestiune; toate fuseseră spuse şi răspuse 
dinainte. Poate doar mici amănunte din trecutul 
dezonorant al Mitropolitului, mai ales cele din 
timpul revoltei anti-comuniste, erau mai puțin 
cunoscute marelui public; în rest, cazul fusese 
dezbătut pe toate fețele. Nici din punct de vedere 
teologic nu aduce vreo nuanță în plus. Mai mult 
decât atât, nu există nici o diferență de substanță 
în tratarea subiectului între autorul articolului 

„Ortodoxia românească. Deficitul comunicării şi 
inflaţia retorică“ (Idei in Dialog, nr. 8/ 47, august 
2008) şi Mircea Platon, iar acesta o şi recunoaşte: 
„Deşi consider punctul de vedere al dlui Mircea 
Platon perfect legitim (dar nu simpatic) din punct 
de vedere filozofic şi ortodox sub aspect teolo- 
giC...“. 

Trebuie recunoscut faptul că paranteza spu- 
ne totul despre felul rapid în care se distanțează 
de adversar, ca un peşte curentat, chiar şi atunci 
când se hrăneşte, în mare, cu aceleaşi idei. În 
cazul unui om al cărui demers îl susţii tu însuţi cu 
argumente în prima parte a eseului, dar care nu 
este în „fosa muzicienilor perfecţi“, deci trebuie 
defăimat prin inserții dezonorante în cea de-a 
doua - de dragul viitorului, ce faci? Te produci! 
Dirijorul te poate atinge grațios cu bagheta pe 
umăr, semn că poţi merge cu orchestra în turneu 
dacă la cheie îţi păstrezi bemolul care face din 
tine un ales. Trebuie doar să ai grijă ca, din când 
în când, coada să ţi se zbată brusc şi să lovească 
acolo unde este „neapărată nevoie“. Fără să ţi se 
spună. Din proprie iniţiativă. De fapt, coada reac- 
ționează aproape reflex, independentă de 
(ne)voința purtătorului. Orchestra o să acopere 
la timp zgomotele. Şefii de partidă vor încuviința 
zâmbind vag. Dirijorul o să te atingă cu bagheta 
pe umăr. Iar ciclul poate reîncepe... 

Acum eseistul nostru, într-un puseu de 
gândire globalizantă, denunţă cu glas de castrat 
to (sic!) preocupat: „Bisericile ortodoxe, ocupate 
de conflictele interne, au uitat soarta mizerabilă 
a continentului african?“. Dacă scoatem sintagma 
„Biserici ortodoxe“ şi o înlocuim cu „cetăţenii 
noştri“, ai putea jura că este un fragment de dis- 
curs al unui euro-deputat socialist de la Bruxelles. 
Sunt curios de câte ori pe zi se gândeşte Mihail 
Neamţu la soarta continentului negru? Dar, să 
zicem, la faptul că, din pricina defrişărilor, triburi 
din jungla amazoniană îşi pierd arealul şi sunt 
amenințate cu extincția? Dar la copiii mutilaţi de 
războiul din Irak? Sau la traficul de carne vie care 
afectează şi tinere din țara noastră? Îi văd îngrijo- 
rarea tot aşa de sinceră ca şi restul finalului de 
eseu. Ea nici nu contează, atâta timp cât dă bine 
în context. Demagogia planetară face bine la C.V. 
(ba, la o adică, poate să- şi suplinească). Dar să 
vedem sarabanda bizară de nume care se succed 
în finalul articolului, aduse în scenă pentru ca 


autorul să-şi sprijine - vorba unui prieten - gon- 
flaţia morală. Deci, în ordinea apariţiei: Mihai 
Stelescu, Corneliu Zelea-Codreanu, Pascal, Padre 
Pio, Matta El-Maskine, Rocco Buttiglione, Joseph 
Ratzinger, Jos6 Manuel Barroso, Andrei Pleşu, 
Dan Ciachir, Victor Roncea, Nicolae Steinhardt, 
Virgil Ierunca, pr. Dumitru Stăniloae, Donald 
Allchin, diac. loan 1. Ică jr, Tristram Engelhardt jr, 
Slavoj Zizek, Lev Trotzki, Vladimir Tismăneanu, 
Gabriel Liiceanu, H.-R. Patapievici, Adrian 
Păunescu şi - cu voia dumneavoastră - „actualul 
Patriarh al B.O.R.“. Această foame bulimică şi psi- 
hanalizabilă poate să dea măsura în care Mihail 
Neamţu îşi impropriază nume de persoane 
rejectabile ori oneste (în accepțiunea sa), pe care 
le foloseşte doar ca să-şi permită piruete sau 
fandări, în funcţie de interesele tranzacționale 
care or să-i dea beneficii în procente de prestigiu. 
Şi este evidentă decontextualizarea - pe care o 
forțează până la falset - prin care introduce în 
miză personalități care nu au nici o legătură cu 
subiectul, fie doar pentru a-şi insufla autoritate 
şi/sau din linguşeală (pe lângă coadă, nici limba 
nu poate fi stăpânită în permanență), ori pentru 
a-şi introduce adversarul în zone mai mult sau 
mai puţin defăimătoare, în ochii aceloraşi benefi- 
ciari ai umezelii mucede mihailnemţene, sau 
chiar ai publicului larg, acolo unde sufragiile sunt 
indiscutabile. De atâta plăcere, coada are acum 
mişcări scurte, de metronom, încât și orchestra, 
şefii de partidă, dirijorul însuşi, toţi sunt uimiţi 
de precizia tempo-ului. Extazul este însă şi al pre- 
lungirii cozii; ochii lui mari au ceva din jubilaţia 
precară a ochilor unei plătici care crede că a prins 
o larvă de mal, cînd, de fapt, se opinteşte în 
mustăţile unui somn care se odihnea pe lângă 
țărm. Chiar dacă dirijorul începe să tuşească 
insistent, uneori impostația dusă până la deliciu 
are rolul perfid că nu te mai lasă să auzi contex- 
tul. Iar din pricina cozii nestăpânite, nimeni nu o 
să rişte să-şi mai pună instrumentele scumpe 
prea aproape. 

Chiar dacă o să mai muşte, o să pleznească 
din coadă spasmodic, iar limba rulată va fi cu 
greu împinsă în bolta palatină - în timp ce o să 
caute să-şi păstreze (tot mai dificil) aparențele de 
onorabilitate. Văzută de sus, imaginea dă să 
semene cu un cerc. Vicios. Ca al unui ochi de 
plătică rămas uimit. 





anul VI e nr. 67 


65 


ROST 


LA ROST 





Cine pe cine acuză 
de filetism? 


Alexandru Racu 





onstat că în ultima vreme se fac tot mai 

multe speculaţii cu privire la filetism. 

Acum câteva luni, în paginile acestei revis- 
te îl acuzam pe un bine cunoscut jurnalist român 
de filetism. Ceva mai de curând, mai exact cu 
ocazia, afacerii Corneanu/Drincec, domnul 'Teo- 
dor Baconsky a formulat exact aceeaşi acuzaţie la 
adresa semnatarilor memoriului ce solicita cate- 
risirea celor doi ierarhi. Pentru domnul Bacon- 
sky este evident faptul conform căruia mediile 
ecleziastice care au cerut aplicarea canoanelor 
„promovează filetismul, adică naționalismul 
ecleziastic, uitînd că această atitudine a fost ea 
însăşi taxată drept erezie cu prilejul unui Sinod al 
Patriarhilor răsăriteni, convocat în secolul al 
XIX-lea“. De asemenea, domnul Baconsky nu pre- 
getă să ofere ca alternativă la „ecleziologia izola- 
ționistă a filetiştilor“, „ecleziologia deschisă a ce- 
lor ce văd Biserica nu doar ca pe un mediu soteri- 
ologico-sacramental, ci şi ca pe un instrument ci- 
vilizator“. Dat fiind faptul că mă număr printre 
semnatari, sunt nevoit să deduc faptul că implicit 
domnul Baconsky mă pune în postura măgarului 
din poveste care el zice şi tot el este. Drept con- 
secință, mă simt nevoit să ofer câteva clarificări 
cu privire la erezia filetistă. 

Dar mai întâi de toate ar trebui poate să sub- 
liniez concluzia care reiese în mod logic din afir- 
maţiile domnului Baconsky: cine nu ne împărtă- 
şeşte „ecleziologia deschisă“ este filetist, ergo 
este eretic. Extrapolez tocmai cu scopul de a 
aduce dezbaterea pe terenul unde aceasta tre- 
buie să aibă loc, anume pe terenul ecleziologiei, 
ştiut fiind faptul că Biserica distinge într-adevăr 
între ecleziologie ortodoxă şi ecleziologie eretică. 
Din păcate însă constat că terenul de dezbatere 
preferat al domnului Baconsky nu este cel eclezi- 
ologic, ci cel retoric. 


Domnul Baconsky ne mărturiseşte că se 
întreabă, „într-o notă inevitabil retorică“, dacă 
„mai poate astăzi o Biserică ortodoxă dintr-un 
stat membru UE să diabolizeze ca «eretică» o altă 
Biserică creştină care, pe lângă prigoana suferită 
sub comunism, e alcătuită din cetăţeni români cu 
aceleaşi drepturi?“. Fac o mică paranteză şi men- 
ționez că nu reuşesc să pricep ce caută problema- 
tica drepturilor civile într-un caz ce nu priveşte 
nici limitarea dreptului de cetate al Bisericii Gre- 
co-Catolice, nici un eventual refuz de retrocedare 
de către BOR a unor proprietăţi care au aparținut 
BGC. La fel cum nu am putut înțelege manifestaţi- 
ile publice de susținere a Mitropolitului Ba- 
natului din partea membrilor unor alte confesiu- 
ni, ca şi cum n-am fi avut de-a face cu o simplă 
chestiune disciplinară în cadrul BOR, ci cu 
arestarea lui Laszlo "Tokes, dacă nu chiar a lui 
Nelson Mandela. Cred că, de fapt, domnul 
Baconsky ne previne în mod subtil şi oarecum 
cinic asupra faptului că toţi cei care au încins hora 
ecumenică din cadrul UE beneficiază odată cu 
integrarea şi de dreptul de a nu fi considerați 
eretici. Şi probabil că acesta este şi motivul pen- 
tru care, atunci când vine vorba de presupusul 
nostru filetism, domnul Baconsky ne sugerează 
doar că suntem eretici şi nu ne-o spune în față. 
Vădit lucru, pentru domnul Baconsky, diplomat 
de profesie, forma discursului este extrem de im- 
portantă. În sine lucrul nu e rău deloc, Însă alune- 
că într-o perfidie deranjantă atunci când forma 
devine mai importantă decât conţinutul, sau mai 
rău, atunci când presupusa etichetă a discursului 
maschează lipsa de conţinut a acestuia din urmă. 
Într-un astfel de caz eleganța eşuează în penibil şi 
ajungem să avem de-a face cu ceea ce se cheamă 
„limbă de lemn“. 

Neintrând în categoria celor care se simt 
ofensați de apelativul eretic (tragic este să fii 
eretic, nu să ţi se zică astfel) şi care aleargă cu 

reclamaţia în plisc pe la toate forurile interna- 
ționale care se ocupă cu protejarea drepturilor 
ereticilor, nu voi mai insista asupra subiectului, 
căci, după cum am spus, intenția mea este să mut 
dezbaterea de pe acest teren steril. Nu pot însă să 
nu remarc faptul că, pe de-o parte domnul Ba- 
consky este excesiv de precaut atunci când vine 
vorba de utilizarea termenului eretic, singurul 
care în mod paradoxal s-ar dovedi cu adevărat 
consistent în cazul de față şi a cărui utilizare ar 
putea stimula o dezbatere cu constructivă, însă 
de îndată ce trece de importanta problematică a 
ereziei, domnul Baconsky se dezbară de orice 
urmă de diplomaţie şi regresează Ia nivelul unui 
potop de invective care te face să crezi că ai de-a 
face cu alt autor. Să enumerăm numai câteva: 
„stalinişti“, „veninoşi“, „ignoranţi“, „anacronici“, 
„sectari“, „proşti“! Ce anume explică o asemenea 
ieşire vituperantă la adresa bieţilor semnatari, 
susținuți deschis de călugări îmbunătăţiți precum 
părinţii Arsenie Papacioc si Justin Pârvu, care pe 
vremea lui Stalin au făcut temniţă grea, în timp ce 
actuala victimă a fanatismului ortodoxist, „săr- 
manul“ Mitropolit Nicolae „se manifesta ca unul 
ce nu credea în preceptele şi dogmele bisericeşti, 
fiind convins că Biserica a fost întotdeauna un 
mijloc de înşelare a maselor populare“? Pentru a 
afla răspunsul la această interogaţie propun să 
ne întoarcem la problema filetismului. 

Ce este filetismul? O erezie condamnată în 
1872 de către un Sinod local Constantinopolitan, 
erezie ce presupune „formarea de biserici etnice, 
fiecare acceptând numai membrii propriei sale 
etnii, excluzându-i pe străini şi fiind condusă ex- 
clusiv de păstori aparținând etniei în cauză.“! 

Domnul Baconsky asociază în mod abuziv 
deciziei sinodale de la 1872 şi o presupusă opți- 
une pentru o ecleziologie nu doar „soteriologico- 
sacramentală“ ci și „civilizatoare“. Nu numai că 
Sinodul cu pricina nu s-a pronunţat în favoarea 
ecleziologiei „civilizatoare“ a domnului Ba- 
consky, dar pur şi simplu problematica dânsului 
nici nu s-a aflat pe agenda Patriarhilor ortodocşi 
reuniți la Constantinopol. Rezultă clar din actul 
sinodal în cauză că, în măsura în care exigența 
civilizatoare presupune izolarea eclezială a 
creştinilor de o anumită naţionalitate de creştinii 





Teodor Baconsky 


de alte naţionalităţi, avem de-a face cu o atitudine 
eretică. Să nu uităm că la vremea respectivă, 
naționalismul reprezenta elementul civilizator 
prin excelență, sau altfel spus, în mod paradoxal, 
naționalismul importat din Occident în secolul 
XIX este într-un fel părintele actualei febre civi- 
lizatoare pro-europene. Domnul Baconsky ralia- 
ză aşadar o agendă modernizatoare şi proocci- 
dentală la o hotărâre sinodală care a fost în 
esenţă atât anti-modernă cât şi anti-occidentală. 
Şi evident nu pentru că Sinodul avea ceva cu rase- 
le din Apus, aşa cum s-ar grăbi probabil să replice 
domnul Baconsky, îngrozit la auzul unor aseme- 
nea blasfemii. Căci aici atingem punctul nodal al 
argumentaţiei sale. Aceasta din urmă se bazează 
pe unul din sofismele preferate ale elitei intelec- 
tuale post-decembriste, conform căruia a fi anti- 
ecumenist înseamnă implicit a fi naţionalist, 
filetist, înseamnă de asemenea a fi legionar, ba 
mai mult, uneori înseamnă chiar a fi „naţional 
comunist“ şi simpatizant al cuplului Vadim- 
Păunescu. 

Deşi îi arată cu degetul pe presupuşii file- 
tişti/izolaţionişti, domnul Baconsky nu pregetă, 
pe de altă parte, să reclame „amestecul în tre- 
burile interne“ atunci când unele Biserici surori 
solicită în mod legitim explicaţii cu privire la com- 
portamentul Mitropolitului Corneanu. Desigur, 
domnul Baconsky ar trebui să ştie că dogmele, 
ecleziologia şi canoanele aparţin întregii Ortodo- 
xii şi că nu s-au „naționalizat“ odată cu acordarea 
autocefaliei. Dar ne serveşte un sofism şi mai 
mare. Este mai mult decât evident că, atunci când 


1 Maximos, Metropolitan of Sardis, The Oecumenical Patriarchate in the Orthodox Church, Thessaloniki, 1976, 


pp. 303-309 

critică izolaționismul din Biserică, Sinodul de la 
1872 nu se referă la refuzul comuniunii cu alte 
confesiuni creştine. Nici măcar un seminarist co- 
rigent la Istoria Bisericii n-ar putea să afirme o 
asemenea enormitate şi, sincer să fiu, îmi este 
greu să înțeleg cum un teolog de talia lui Teodor 
Baconsky poate să facă astfel de asocieri. Este clar 
că Sinodul critică genul de izolaţionism cu care 
domnul Baconsky însuşi cochetează, după cum 
reiese din atitudinea sa vizavi de reacţia biserici- 
lor surori, anume izolaţionismul intra-orotodox. 

Domnul Baconsky afirmă că „nu poate ad- 
mite că greco-catolici români sunt eretici“. Or, ce 
altceva reprezintă această afirmaţie decât o for- 
mă de filetism a lenvers? Dacă filetismul în vari- 
antă clasică exclude pe motiv de naţionalitate, 
filetismul domnului Baconsky include pe baza 
aceluiaşi motiv. Cât priveşte neputinţa de a ad- 
mite că greco-catolicii sunt eretici, am fi tentaţi să 
credem că avem de-a face doar cu respingerea 
unei terminologii prea dure, cu căutarea unui ter- 
men mai „soft“, mai diplomatic, ceea ce n-ar fi o 
problemă. Însă domnul Baconsky însuşi ne con- 
trazice din moment ce afirmă că „izolaționiş- 
tii/filetişti“ (a căror ecleziologie după cum a măr- 
turisit nu o împărtăşeşte) „au certitudinea că 
Adevărul constituie monopolul Bisericilor orto- 
doxe şi că toate celelalte Biserici sunt heterodoxe 
sau chiar eretice“. Or, dacă potrivit domnului Ba- 
consky greco-catolicii nu sunt nici eretici, nici het: 
erodocşi şi probabil că nici măcar schismatici?, 
atunci ce sunt?! Nu rămâne decât varianta că sunt 
şi ei tot ortodocşi! 

Mai mult decât atât, prin incapacitatea măr- 
turisită de a accepta că greco-catolici sunt hetero- 
docşi, domnul Baconsky se situează automat în 
antagonism cu decizia luată de Sfântul Sinod în 
cazul Corneanu/Drincec, decizie pe care altmin- 
teri o laudă (probabil că doar pe motiv de „euro- 
penitate“) ignorându-i însă substanța. La rigoare, 
Sfântul Sinod a precizat clar că interzice împărtă- 
şirea şi împreună slujirea cu creştini de alte con- 
fesiuni şi că cei care încalcă regula, ierarhi, clerici 
sau mireni, vor fi după caz, caterisiţi sau opriți de 
la împărtăşanie. Or, pentru care alt motiv ar in- 


terzice Sinodul comuniunea cu alți creştini decât 
pentru motivul că aceştia (în afară de cazurile 
când sunt doar schismatici însă după cum am pre- 
cizat nu acesta este situaţia greco-catolicilor) nefi- 
ind ortodocşi sunt implicit heterodocşi? În caz 
contrar, dacă e să fim de acord cu domnul Bacon- 
sky, ar rezulta că BOR nici nu reprezintă o biser- 
ică, ci este mai degrabă o clică schismatică, care 
nici măcar nu discriminează pe criterii naționale, 
ci o face pe criterii pur arbitrare. Domnul Bacon- 
sky laudă decizia Sinodului de a-i ierta pe cei doi 
ierarhi care au încălcat canoanele Bisericii sub- 
liniind faptul că prin aceasta „ierarhii noştri au 
rămas fideli principiului biblic potrivit căruia 
Dumnezeu «urăşte» păcatul şi nu pe păcătoşi“. 
Însă ne poate lămuri domnul Baconsky la ce pă- 
cat se referă atâta timp cât, în opinia domniei 
sale, greco-catolicii nu sunt nici eretici, nici het: 
erodocşi şi probabil că nici măcar schismatici? 
Din două una: ori Mitropolitul Corneanu şi epis- 
copul Drincec au păcătuit şi atunci greco-catolicii 
sunt eretici, ori greco-catolicii nu sunt eretici şi 
atunci cei doi ierarhi nu au păcătuit! 

În definitv, reacţia imprecativă de sorginte 
viscerală a domnului Baconsky asupra căreia m-am 
oprit la începutul articolului, atât de nespecifică 
pentru personajul în cauză, trădează neputința. 
Mai întâi neputința de a găsi argumente. Apoi 
neputința de a găsi un laicat şi nu numai. Domnul 
Baconsky afirma sarcastic că memoriul care 
solicita caterisirea celor doi ierarhi a fost depus 
la Patriarhie de „nişte ONG-uri“ cărora li 
s-au alăturat „câteva mănăstiri“. Dar de fapt care 
este realitatea peisajului? De o parte zeci de 
mănăstiri şi asociaţii ale laicatului ortodox, mii 
de credincioşi, suținuţi de întreaga comunitate 
monahală de la Sfântul Munte şi de mai multe 
Biserici surori. De cealaltă parte, cu excepția no- 
tabilă a câtorva foşti deţinuţi politici, nu-l avem 
decât pe domnul Bacosnky alături de câţiva cole- 
gi le la Dilema şi de la GDS. Chiar aşa domnule 
Baconsky! Care laicat? Dumneavoastră afirmați 
că „Ortodoxia autentică va rămâne universală 
sau nu va fi de loc“. Amin! Ce altceva pot să spun 
decât că gura păcătosului adevăr grăieşte! 


2'Trebuie să precizăm că se afirmă deseori, în mod neinformat, faptul conform căruia catolicii, de rit latin sau de 
rit oriental, ar fi doar schismatici ceea ce este fals, după cum se pronunță dealtfel mai multe sinoade locale şi 
mai mulți sfinți părinți. Romano-Catolicii şi Greco-Catolicii sunt eretici întrucât au modificări la nivel de dogmă 
nu doar la nivel de practică canonică, practică liturgică şi organizare ecleziastică. Schismatici sunt spre exemplu 


stiliştii. 

Sfântul Simeon Noul Cuvântătoriu-de-Dumnezeu 





Ale Dumnezeieștilor Cântări lubirile 


Imnele Sfântului Simeon Noul 'Theolog (949-1022) constituie până 
astăzi una dintre culmile trăirii duhovniceşti ortodoxe, fiind opera unuia 
dintre marii trăitori - dar şi marii scriitori - ai spațiului spiritual bizantin. 
Unii exegeţi contemporani consideră aceste Imne un fel de testament 
duhovnicesc al Sfântului Simeon, partea cea mai fascinantă şi mai origi- 
nală a întregii sale opere, ce poate fi asemuită numai cu Poemele Sfântului 





SFÂNTUL 
SIMEON 


NOUL CUVÂNTĂTORIU 
DE DUMNEZEU 





ALE 
DUMNEZEEȘTILOR 
CANTARI 
IUBIRILE 


Grigorie din Nazianz. 


Textul de față este prima editare a traducerii Cântărilor (Imnelor) 
Sfântului Simeon Noul Theolog, făcută de Isaac Dascălul între anii 1802- 


Bebe. 











1803 şi rămasă până acum în manuscris. Traducerea aceasta s-a făcut după ediția publicată la Veneţia în 
anul 1790, alcătuită de monahul Dionisie Zagoreos (îngrijitorul ediţiei fiind Sfântul Nicodim 


Aghioritul). 


Această primă traducere românească a Imnelor se remarcă printr-o deosebită frumusețe şi inven- 
tivitate lexicală, redând cu multă fidelitate originalul grecesc ce pune mari probleme de echivalare tra- 
ducătorului în limbile moderne. 


o... cc.ccccococeoecoosocccoceoecoconocoooeeccoococcoococecocoocococoocoocooeooocooocoooooeoocee 


Alin Mureșan 


Ion Gavrilă Ogoranu, Anamaria Ciur 





Pitești. Cronica unei 
sinucideri asistate 


Cartea a apărut anul trecut la Polirom, 
sub egida Institutului de Investigare a Crime- 
lor Comunismului din România, printre 
experții căruia se numără şi autorul. 

Ruxandra Cesereanu scrie în Prefaţă: 


„Alin Mureşan este riguros şi exact ca un 
: m geometru 








CRONIGA UNEI 
SINUCIDERI ASISTATE 


ALIN MERA: 


institute! de investinara 
| aCrimslor Comunismutul în România 





[...] 
Cartea sa este 
aproape un ro- 
man documen- 
tar: un roman 
neorealist şi go- 
tic (paradoxal!) 
în acelaşi timp. 
Singurul său 
tabiet (asumat, 
|! de altfel) este 
] exactitatea, lim- 


pezimea, cronologia. Fostul meu student la 
Jurnalism [...] este impetuos şi impecabil ca 
un Samurai. Un justiţiar-geometru, care îşi 
refuză emoţionalitatea, pentru că un scrib al 
ororii nu îşi poate îngădui aşa ceva. 
Percutanța cărții sale de aici începe“. 


......ccccccoeococooseeoecococsecccococococooccoosecoecococecococococsccocoocococooocoese 





luda 


Scris în Postul Paştelui din 1954, acest roman a 
ajuns în mâinile Securităţii. Abia după mai bine de 50 
de ani, 2008, vede lumina tiparului, la editura Marist. 
Principalul său autor este legenda rezistenței armate 
anticomuniste Ion Gavrilă Ogoranu, dar până la 
sfârşit l-a dus nepoata sa, căruia i-a lăsat această misi- 
une cu limbă de moarte. Bădia Gavrilă mărturiseşte în 
Introducere: „După 1990, am încercat să recuperez 
acest manuscris. Pe când studiam dosarele grupului 
Carpatin Făgărăşan [de la CNSAS - n. red.], într-un 
dosar am găsit că Securitatea nu numai că n-a distrus 
manuscrisul, dar l-a şi fotografiat pagină cu pagină. Pe 
cât mi-a fost de mare bucuria regăsirii, a fost însă şi 
dezamăgirea. Filele fotografiate erau şterse parcă de 

MTIEUŢITI apă, şi se vedeau foarte 

SSUELUIĂ neclar. În al doilea rând, 
, i nu erau aşezate în ordi- 
nea în care au fost scrise, 
; | ci erau numai pagini dis- 
parate. Am căutată într-o 
iarnă cu lupa să refac 
ordinea microfilmelor în 
mod logic, ca să reiasă 
firul acţiunii după cum 
am scris-o atunci.“ 

Gheorghe Naghi | GHEORGHE NAGHI 





Studii de istoria bisericii românești din 
Transilvania și Banat în epoca modernă 


Apărută la Criterion Publishing, cartea e structurată pe opt capitole, care F 
interesează deopotrivă pe istoricul bisericesc şi pe cel laic. Studiile se bazează 
pe un valoros material inedit, cules din arhivele locale, îndeosebi din cea a Mi- 
tropoliei Bantaului, după cum ne încredințează Pr. Prof. Mircea Păcurariu, în _| 
Cuvântul înainte. Un spaţiu larg este rezervat unor personalități ale vieţii cul- 
turale şi bisericeşti din Ardeal şi Banat: Timotei Cipariu, vicarul Ştefan E 
Moldovan din Lugoj, pictorul Nicolae Popescu, Andrei Moicioni şi alţii. Părintele îul-00 Pacurariu crede 
că această carte „poate constitui un îndemn pentru mulți dintre preoții noştri, care au datoria morală de- 
a îmbina. munca lor pastorală cu cercetarea şi cunoaşterea trecutului neamului nostru“. 


....ccccccoococeoocooceoocooesoccooececccocooeccocoococococecocsoccocooecoooooeee 














Ernest Maftei : Prof. univ. dr. Pavel Chirilă, Prof. univ. dr. 
Lucian Gavrilă, Conf. univ. dr. Cristina 
Autografi e Gavrilovici, Asist. soc. drd. Andreea Băndoiu 


Placheta de versuri, : Principii de bioetică. 


apărută a Editura Sânzi- : O abordare ortodoxă 
na anul acesta, este în fapt 
o reeditare a volumaşului Cartea (apărută la ed. Chris- 


1994, ieşit atunci într-un 
tiraj redus. Sunt adăugate 
câteva poeme postume, 
la care Bădia, aşa cum îi spuneau apropiații, 
ținea mult să fie cuprinse într-o a doua ediţie, 
precum şi o biografie. Versurile publicate 
reprezină o latură mai puțin cunoscută a talen- 
tului lui Ernest Maftei, al cărui debut literar s-a 
produs pe vremea când era elev al Şcolii 
Normale din Bacau şi publica, împreună cu 
câţiva colegi revista „Liliacul“. Ernest Maftei s-a 


tiana, 2008) îşi doreşte să fie un 
PRINCIPII DE „cuvânt de apărare şi de punere în 
31 3). z7ică || valoare a conceputului de Bioetică 

creştină ortodoxă“ - susțin autorii. 
Ei încearcă să demonstreze că 
Biserica este „un spital“, nu „un tri- 
bunal“. Volumul vorbeşte despre 
conceptul de bioetică, elemente de 
adatorule ie spirituală, noţiunea de sănătate, noținea de 
boală, deontologia actului medical, bioetica relaţiei 0om- 
mediu şi bioetica specială (privind inseminarea artifi- 
născut la 6 martie 1920 în comuna Prăjesti, din : cială, fertilizarea in vitro, clonarea, contracepția, trans- 
judeţul Bacău, şi a fost unul dintre cei mai : plantul, eutanasia, moartea cerebrală, suicidul asistat, 
importanți actori de teatru şi film ai României. : organismele modificate genetic). 


o... cc.cccoococoeoccoocecococeoecoocesocoocooecoccocccococecocooecocosocoococooesocoooeooococeoocoe 


Vasilică Militaru 





o abordare ortodoxă 





..........ccococoocoeesocoococsocooceoecoccoocoecoccoococoecocooseece 








Biserica din temniță 


Teologul sibian, mutat cu tot cu familie în vecinătatea Mănăstirii Petru Vodă, 
din judeţul Neamţ, şi-a dat teza de licenţă, anul trecut, cu un subiect greu şi adesea 
ocolit de oamenii Bisericii noastre: aspecte duhovniceşti privind mărturisirea şi 
martiriul în temniţele comuniste. Cartea de față (Editura Vicovia, Bacău, 2008) xi, 
dezvoltă această teză. Iar autorul spune că adevărații autori sunt eroii cărţii, cei Biserica din temniţă 
care au suferit, au fost umiliți, schingiuiți şi unii chiar omorâţi pentru a se lepăda DT 
de Hristos — dar n-au cedat. Avem dreptul şi datoria de a nu-i uita şi, mai ales, de a 
ni-i lua drept modele. La aceasta ne îndeamnă şi autorul, prin ridicarea pietrei de pe mormântul unde a fost 
îngropată de istorie şi mai ales de politrucii stângii o generaţie de aur, generaţia sfinților contemporani. 

ROST: cuvint, rațiune, sens, ordine 


x 


În latină, rostrum însemna „deschizătură“, „cioc“, „plisc“, „bot“. Mai tîrziu, în latina populară, 
a început să însemne şi „gură“ în general. În româna veche, sub forma rost, a fost moştenit cu acest 
din urmă înţeles, păstrat astăzi doar în cîteva expresii de largă răspîndire (a învăţa pe de rost, a lua 
la rost) şi stînd la baza verbului a rosti. Rost a evoluat spre înțelesul „rațiune“, „sens“, „tic“, 
„Doimă“, „scop“, cu care se foloseşte astăzi în mod curent. Aşa a apărut verbul a rostui („a da sens“, 
„a pune ordine“), cu derivatele rostuire, rostuitor etc. 

Creat prin Rostirea (Cuvântul) divină, omul este el însuşi făptură rostitoare, dar şi rostuitoare. 
Omul are un rost dat de Dumnezeu, dar uneori caută să-şi facă singur alt rost, după mintea lui. În 
orice caz, starea cea mai rea a omului este aceea de a fi fără rost pe lume. Iar cel mai mare serviciu 
care poate fi făcut omului este de a-l ajuta să-şi (re)găsească rostul. 

Revista ROST îşi propune tocmai acest obiectiv la nivelul lumii româneşti, care în comunism 
şi-a pierdut rostul şi care trebuie să se redescopere pe sine, în primul rînd prin recursul la tradiție. 


În acest număr semnează: e Pr. Savatie Baştovoi - ieromonah la Mănăstirea Noul Neamţ din 
Basarabia, publicist, ultima carte publicată: Când pietrele vorbesc - Biserica faţă în faţă cu propria ima- 
gine (Ed. Catisma, 2008) e Iulian Capsali - regizor, scenarist e Răzvan Codrescu - scriitor, ultima carte 
publicată: Gâlceava dracului cu lumea. Mic tratat de demonologie aplicată (2005) e Gheorghe 
Fedorovici - absolvent al Facultăţii de Teologie, traducător e George Popescu Glogoveanu - fost deți- 
nut politic, vicepreşedinte al Asociaţiei Foştilor Deținuți Politici Anticomunişti - Craiova, eseist, ultima 
carte publicată De Ia Descartes la Nae Ionescu. O analiză a cartezianismului şi a crizelor sale majore 
(2006) e Stelian Gomboş - doctorand în teologie, publicist, a publicat volumul Smerita încercare întru 
desăvârșirea începutului (Ed. Agnos, 2008) e Ovidiu Hurduzeu - scriitor, doctor în literatura franceză 
şi studii umanistice al Universităţii Stanford, SUA. Ultima carte: Unabober - Profetul ucigaș (Ed. Logos, 
2007) e Viorel Patrichi - jurnalist, ultima carte publicată: Ochii şi urechile poporului. Convorbiri cu 
generalul Nicolae Pleşiţă (2001) e P.S. Irineu Pop - episcop-vicar al Mitropoliei Clujului, Albei, Crişanei 
şi Maramureşului, a publicat volumul Cu Hristos pe calea vieţii (2006) e Constantin Mihai - doctorand 
în litere la Universitatea Michel de Montaigne, Bordeaux 3, ultima carte publicată: Descartes. 
L'Argument ontologique et sa causalite symbolique (Paris, LHarmattan, 2007) e Monahia Miriam- 
Felicia Cărămidaru - Mânăstirea Dintr-un Lemn, Vâlcea e Ramona Nuţ - jurnalist e Cristi Pantelimon - 
sociolog, conferenţiar universitar doctor la Universitatea „Spiru Haret“ Bucureşti, ultima carte publi- 
cată: Sociologia corporatismului şi a capitalismului (2007) e Alexandru Racu - doctorand în Științe 
Politice, Ottawa - Canada e Paul-Gabriel Sandu - student la Facultatea de Filosofie a Universităţii 
Bucureşti e Claudiu Târziu - jurnalist, coautor şi îngrijitor al volumelor Testamentul Părintelui Calciu. 
Ultimele sale cuvinte, cu un portret biogratic şi şapte evocări (Ed. Christiana, Bucureşti, 2007) şi În 
căutarea rostului pierdut. 20 de călăuze în cultura naţională (Ed. Timpul, Iaşi, 2007). 


Abonament 

Vă puteţi abona trimițind contravaloarea abonamentului prin mandat poştal (în care specificaţi citeţ numele, 
adresa completă, telefonul şi perioada de abonament) pe numele: Târziu Claudiu Richard, CP 27, Oficiul 
Poştal 23, Bucureşti sau achitind contravaloarea abonamentului în contul nr. 
RO25BACX0000000107363250, deschis la Unicredit Țiriac Bank, Sucursala Orizont - Bucureşti, pe 
numele Asociaţiei ROST, cod fiscal 12495302, după care veţi trimite copia chitanței şi o scrisoare în care 
solicitați abonamentul la CP 27, Oficiul Poştal 23, Bucureşti. 

Preţul unui abonament este 180.000 lei (18 lei noi) pentru 6 luni şi de 360.000 lei (36 lei noi) pentru un an. 
Pentru cei din străinătate abonamentul este de 50 euro/an în Europa şi 70 USD/an pentru celelalte 
continente. 


Nr. 1-— martie 2003, dedicat lui 
Nicu Steindhardt 
Nr. 2 -— aprilie 2003, dedicat lui Mircea Eliade 
. 3 — mai 2003, dedicat lui Lucian Blaga 
. 4-— iunie 2003, dedicat lui 
Mihai Eminescu 
. 5-—iulie 2003, dedicat lui 
Nicolae Paulescu 
Nr. 6 — august 2003, dedicat lui Sandu Tudor 
. 7 — septembrie 2003, dedicat lui 
Nae Ionescu 
. 8 — octombrie 2003, dedicat lui 
Valeriu Gafencu 
. 9 — noiembrie 2003, dedicat Părintelui 
Dumitru Stăniloae 
Nr. 10-11 — decembrie 2003, dedicat lui 
Vasile Băncilă 
Nr. 12 — februarie 2004, dedicat lui 
Nichifor Crainic 
Nr. 13 — martie 2004, dedicat lui 
Mircea Vulcănescu 
Nr. 14-15 — aprilie-mai 2004, dedicat lui 
Radu Gyr 
Nr. 16 — iunie 2004, dedicat lui Vintilă Horia 
Nr. 17 — iulie 2004, dedicat 
lui Ştefan cel Mare — epuizat 
Nr. 18 — august 2004, dedicat lui 
Ernest Bernea 
Nr. 19 — septembrie 2004, dedicat lui 
Constantin Noica 
Nr. 20 — octombrie 2004, dedicat 
Părintelui Arsenie Boca — epuizat 
Nr. 21-22 — noiembrie-decembrie 2004, 
dedicat Părintelui Constantin Galeriu 
Nr. 23 — ianuarie 2005, dedicat lui Vasile Lovinescu 
Nr. 24 — februarie 2005, dedicat lui Octavian Goga 
Nr. 25-26 — martie-aprilie 2005, dedicat 
Părintelui Constantin Voicescu 
Nr. 27 — mai 2005, dedicat lui Nicolae Iorga — epuizat 
Nr. 28 — iunie 2005, dedicat 
Părintelui Arsenie Papacioc — epuizat 
Nr. 29 — iulie 2005, dedicat Părintelui Zosim Oancea 
Nr. 30 — august 2005, dedicat lui Vasile Voiculescu 
Nr. 31 — septembrie 2005, dedicat 
Părintelui Liviu Brânzaș 
Nr. 32 — octombrie 2005, dedicat lui Aron Cotruș 
Nr. 33 — noiembrie 2005, dedicat 
Părintelui Iustin Pârvu 
Nr. 34 — decembrie 2005, dedicat lui Paul Goma 
Nr. 35 — ianuarie 2006, dedicat lui Horia Bernea 
Nr. 36 — februarie 2006, dedicat lui loan Alexandru 
Nr. 37 — martie 2006, dedicat 
Părintelui Teofil Părăian 
Nr. 38 — aprilie 2006, dedicat Părintelui Calciu 
Nr. 39 — mai 2006, dedicat lui Pan M. Vizirescu 
Nr. 40-41 — iunie-iulie 2006, dedicat lui 
Ion Gavrilă 
Nr. 42-43 — august-septembrie 2006, 
dedicat Părintelui Adrian Făgeţeanu 
Nr. 44 — octombrie 2006, dedicat lui 
Gabriel Constantinescu 
Nr. 45 — noiembrie 2006, dedicat lui 
Simion Mehedinţi 


solii 
DILOHORir] 
u puljiizul ui? 


nţele Calciu 
un cruciat a 


1 secolului XX 
Centenarul naşterii unui martir 


vizsaz Vulszina3si 


ema 10 Die Mimi 


Părintele Iustin 
un adevăr 
purtător deseara! 





Nr. 46 — decembrie 2006, dedicat 
Părintelui Rafail Noica 


Nr. 47-48 — ianuarie-februarie 2007, 

dedicat Părintelui Benedict Ghiuş 
Nr. 49 — martie 2007, dedicat lui 

Ioan Ianolide — epuizat 
Nr. 50 — aprilie 2007, dedicat lui Marcel Petrişor 
Nr. 51 — mai 2007, dedicat părintelui Nicodim Măndiţă 
Nr. 52 — iunie 2007, dedicat Mitropolitului Bartolomeu 
Nr. 53-54 — iulie-august 2007, dedicat Părintelui Trifa 
Nr. 55 — septembrie 2007, dedicat lui Alexandru Mironescu 
Nr. 56 — octombrie 2007, dedicat Părintelui Sofian Boghiu 
Nr. 57 — noiembrie 2007, dedicat lui Teodor M. Popescu 
Nr. 58 — decembrie 2007, dedicat lui 

Demostene Andronescu 


Nr. 39-60 — ianuarie-februarie 2008, dedicat Părintelui 
Ioanichie Bălan 

Nr. 61 — martie 2008, dedicat lui Dan Botta 

Nr. 62 — aprilie 2008, dedicat Maicii Mihaela Iordache 

Nr. 63 — mai 2008, dedicat Mitropolitului Nicolae Colan 

Nr. 64 — iunie 2008, dedicat Aspaziei Oțel Petrescu 

Nr. 65 — iulie 2008, dedicat Părintelui Mina Dobzeu 

Nr. 66 — august 2008, dedicat Mariei Brâncoveanu 
o c...vcvcvcoooooooooooooooooooosoosoosoooooovooooe 
Cei care doresc să-şi completeze colecția publicației 
ROST pot trimite contravaloarea revistei 
(3 lei/exemplar), prin mandat poştal, pe numele: 
Târziu Claudiu Richard, OP 23, CP 27 Bucureşti. 
Precizați pe mandatul poştal ce număr al revistei doriți, 
în câte exemplare şi adresa dvs. Pentru informații sunați 
la tel.: 0740.103.621 


Da 









EISAgAgE 760017 


